
Aspecte din politica școlară 
de Gh. Tulbure 


Inspector general şcolar. 


Orice regim de politică şcolară închide în el viaţa spirituală 
a vremii. Reprivirea fugară, pe care am aruncat-o asupra trecu- 
tului educaţiei,!) scoțând în relief aspectele ei la diferite distanţe 
de timp şi de spaţiu, au avut ca scop principal să verifice teza 
aceasta, S'a zis că şcoala este cea mai curată oglindă pentru ideile 
dominante ale unei epoci istorice. In spiritul educaţiei, în legiui- 
rile şcolare aceste idei se reflectă mai viu decât în celelalte ra- 
muri de activitate spirituală. O probă elocventă avem tocmai în 
politica noastră şcolară. In adevăr, problema instrucției publice din 
ultima decadă la noi se prezintă exact în haina vremii. lar uni- 
forma epocii noastre este confuzia. Lipsa de concepție şi de di- 
tecție, în toate domeniile vieţii, pare a fi nota caracteristică a 
timpului. Se spune că Europa se găseşte la o mare răspântie a 
Civilizației sale. Nu vom contesta. Ceeace ştim precis este, că criza 
Culturii a îmbrăcat la noi o formă din cele mai acute. Lipsa de 
busolă domină la noi cu mai multă tirănie decât în alte țări. E sufi- 
cient să privim spectacolul haotic al vieţii noastre publice: o ade- 
vărată promiscuitate de concepții şi doctrine. In geografia intelec- 
tuală a clasei noastre conducătoare lipsesc punctele de orientare. 
Invălmășeala de idei contradictorii, de tendinţe evoluând pe pla- 
nuri încrucişate, este la ordinea zilei. Deşi bizar în aparenţă, fe- 
nomenul se poate explica până la un punct. O societate cu proa- 
Spete tradiții politice, sociale şi culturale, cu părţile componente 
ÎNannnnnnne NG 

!) Vezi „Țara Bârsei“ 1932, nr. 6. 

abia înseilate şi cu o structură sufletească la începutul închegării 
sale, este fatal să arunce la suprafață elemente improvizate și per- 
sonalități cu concepţii de compromis. In cel mai bun caz lipsite 
de o ideologie masivă. Această lipsă de stabilitate şi de precizie 
formează şi nota caracteristică a politicei noastre şcolare de după 
războiu. Ultimii zece ani din viața şcoalei românești pot fi bo- 
tezaţi : decada febrei reformatoare. 

Aşezat în patul lui Procust sau pus pe masa de operaţie, 
învățământul public la noi a fost sortit să treacă prin chirurgia 
mutilatoare a tuturor îndrumătorilor lui. 


Cascada reformelor. 


Obsesia ideii reformatoare, dela un regim la altul, a născut * 
o cascadă de legi şi de programe şcolare, care se bat în capete, 
Din fericire, unele au fost scoase din vigoare chiar înainte de a 
fi puse în practică. Avalanșa acestor legiferări, sub imperiul unui 
spirit de improvizație şi de arbitrar, în loc să consolideze politica 
şcolară a statului, a reuşit, în mod fatal, s'o desorganizeze. Cu 
drept cuvânt a fost osândită această pasiune reformatoare din 
partea cercurilor didactice ca şi de presa şi opinia publică. Cu 
drept cuvânt a fost timbrată ca un joc primejdios pe socoteala 
tinerelor generaţii şi ca: o adevărată năpastă pentru cultura nea- 
mului. Un studiu amănunțit asupra multiplelor retorme, care s'au 
abătut asupra învățământului, ar fi suficient pentru a pune în evi- 
denţă strânsa legătură ce există între această pasiune reformatoare 
şi halul în care se află azi şcoala. O școală stâlcită sub puhoiul 
reformelor. Nu ne vom improviza judecători implacabili ai oame- 
nilor şi ai înprejurărilor. Nu vom pune la îndoială competenţa și 
buna intenţie a atâtor personalităţi, de o incontestabilă valoare 
pedagogică şi ştiinţifică, ce s'au perindat la departamentul in- 
strucției,. 

Doritori de a-şi lăsa pecetea propriei individualități în orga- 
nizarea învăţământului, fiecare din ei s'a crezut dator să-şi aducă 
aportul său personal, să-și facă o lege a sa. Fiecare a crezut că 
este obligat să aducă o inovaţie şi să lase o pârtie de lumină în 
urma sa. Toţi au lăsat ceva. Păcat numai, că aceste urme au fost 
adesea în raport invers proporțional cu valoarea personală şi cu 
capacitatea de producție a omului. "Toţi au tăiat brazde în ogorul i 

şcoalei, dar brazdele au fost făcute deavalma. Dacă roadele lor 
nu s'au ivit, sau dacă ele au fost atât de efemere, cauza prin- 
cipală trebue căutată numai în graba ce s'a pus la fabricarea re- 
formelor şcolare. Unde mai punem că toate aceste reforme au 
avut darul să ignoreze orice principii de coherență, de unitate şi de 
continuitate în ce privește liniile fundamentale ale politicei școlare. 
Reformatorii noştri au căzut toţi în aceeaș greşală. In soluționarea 
unei probleme de natură socială, cum este problema educaţiei, s'a 
pornit mai mult dela idei personale preconcepute şi s'a neglijat 
concepția socială şi etnică. 

S'a ignorat tocmai realitatea, singura care stă la temelia po- 
liticei şcolare în ţările civilizate. Este incontestabil că politica şco- 
lară trebue să stea în legătură organică cu celelalte probleme de 
siat. La noi nu s'a ținut socoteală prea multă nici de principiul 
acesta. După cum nu s'au avut în vedere nici nevoile, nici stările 
de lucruri din ţară. De aceea politica noastră şcolară face impresia 
unei serii de case care s'au tot înălțat şi s'au dărâmat pe acelaș 
teren de nisip. In loc să se astupe crăpăturile vechei clădiri şi să 
se pună contraforturi în sprijinul zidurilor care amenințau să se 
răstoarne, !legiuitorii noştri au preferat să dărâme clădirea rând 
pe rând, pentru ca s'o zidească fiecare din temelie. Fireşte, tot 
din vechiul material, mulțumindu-se doar să schimbe faţada şi să 
adauge câteva ornamente de arhitectură. 

Nimeni ma respectat tradiţia. 

Amintirea lui Spiru Haret, marele ministru al şcoalelor ro- 
mâneşti, a fost sărbătorită nu de mult de către întreaga suflare 
didactică. 

Opera lui constructivă, sufletul lui de dascăl, animator şi or- 
ganizator, a fost binecuvântat cu evlavie chiar şi între pereţii celei 
mai umile școale de sat. 

Dar nu vi se pare semnicativ faptul, că țara aceasta — cu 
un trecut de cel puţin un veac de organizare şcolară — mare 
decât un singur om de şcoală, vrednic de elogiui posterității ? Şi 
Nu vi se pare ciudat fenomenul, că, în vreme ce marelui morti 
se înalță imnuri de slavă la toate prilejurile, nici unul din colabo- 
Tatorii şi urmaşii săi ma avut inspiraţia să-l copieze? Şi, în loc 
să adauge fiecare câte o cărămidă la clădirea moştenită, au pre- 
ferat în schimb să fie originali. Nici unul m'a imitat pe Haret în 

metodele sale de guvernământ şi de legiferare. Nici unul n'a ținut 
să calce pe urmele lui. De aceea, dela Haret până astăzi, școala 
şi cultura românească au trecut printr”o criză permanentă de or- 
ganizare. N'am avut o bună politică şcolară, după cum m'am avut 
nici o chibzuită politică financiară sau economică. Ne-a lipsit în- 
înțelegerea clară față de marile îndatoriri pretinse de imperativul 
categoric al vremii. 


Falimentul culturii. 


Ceeace a lipsit mai ales îndrumătorilor educaţiei la noi a 
fost spiritul de jertfă pentru şcoală şi răbdarea studiului migălos, 
sub imperiul căruia se lucrează în lumea modernă la rezolvirea 
problemelor culturii. lar promovarea culturii este desigur o pro- 
blemă de stat. Starea actuală a școalei primare, — ca să luăm un 
singur exemplu, — și procentul enorm al analfabeților constitue 
fără îndoială un stigmat ruşinos pe fruntea clasei noastre condu- 
cătoare. Faptul este cu atât mai grav, cu cât el denotă falimentul culturii 
poporului întrun stat care se pretinde democratic. Mai ales într'o 
epocă de consolidare, când tocmai şcoala satului ar fi chemată să 
desăvârşească opera de educaţie civică a mulțimilor ignorate, pe 
care votul universal nu este în stare s'o facă. Şi este cu atât mai 
compromiţător, cu cât el ne așează la coada Bulgarilor şi a altor 
popoare balcanice, care, deşi inferioare ca zestre intelectuală, au 
reuşit totuşi să stârpească analtabetismul şi să-i dea şcoalei pri- 
mare rolul şi valoarea pe care trebue s'o aibă. E numai unul din 
multiplele aspecte deplorabile ale politicei noastre şcolare. 

N'avem pretenţia să analizăm problema pe toate feţele. Găsim 
suficient să aruncăm o privire asupra celorlalte ramuri de învăţă- 
mânt ca să constatăm, că şi ele sunt în aceeași osândă. Toată 
lumea știe că învățământul secundar parcurge la noi cea mai ha- 
otică perioadă a vieţii sale. Un guvern creiază liceul de cultură 
generală, pentruca celalalt să întroneze liceul de cultură filosofică, 
Sau liceul clasic. Materiile sunt transferate dela o clasă la alta 
după inspiraţie. Programele şi comisiile de examinare se schimbă 
deodată cu prefecţii. Este clar că babilonia aceasta a creiat acest 
balast de şcoale secundare de dragul cărora s'au ucis o sumedenie 
de școale primare, în oraşele din provinciile alipite, pentruca la 

urma urmelor, dovedindu-se „inutile“, să se procedeze la desfiin- 
țarea lor pe capete. 

Nimeni nu s'a gândit însă să se menţină tipul acelor şcoale 
civile, cu 4 clase secundare, atât de frecvente la alte popoare și 
atât de necesare la noi pentru formarea micei burghezii românești 
de care avem nevoe. 

Cât priveşte universitățile şi celelalte şcoale superioare, roa- 
dele funeste ale unei politici lipsite de prevedere ne sar în ochi. 
Uşile facultăților trebue de acum barate de invazia tinerelor ele- 
mente, setoase de diplomă, care le dau năvală pentru a împânzi 
societatea de mâine cu o armată de şomeri şi de proletari inte- 
lectuali, alături de cele cinci mii de absolvenţi cu diplomă ai şcoa- 
lelor normale, care stau şi ei gata să se ucidă unul pe altul pen- 
trun post de suplinitor. Mai bine zis pentru o bucată de pâine. 
Realitatea este atât de sumbră, încât nu se mai poate masca. Nive- 
lul învățământului de toate gradele este coborit. În cercurile didac- 
tice domină un spirit deprimant, o atmosferă de enervare și de 
revoltă. Apostolii culturii fâlfâie steagul unor revendicări călcate în 
picioare. Viaţa școlară seamănă cu o mare biciuită de toate vân- 
turile. Tot ce poate fi mai dăunător operei de educație, pentru 
care liniştea și seninătatea este o condiţie de viaţă. 

Acestea sunt roadele unei politici şcolare dirijată fără frână 
şi fără statistică. Problema culturală la noi este în plină criză. Ş 
nici un om de stat nu pare a-şi tulbura prea mult digestia pe 
chestiunea aceasta. Aici este punctul tragic. 


Politica şcolară care se cere. 


O politică dusă de valul vremii nu putea să dea alte rezul- 
tate. Era fatal să se verifice teza, că în starea morală și materială 
a aşezămintelor de educaţie şi de cultură se oglindește efigia spiri- 
tuală a statului. Ca să salvăm ce se mai poate din demnitatea 
acestei efigii, care ne este tuturora scumpă, avem nevoe nea- 
părată de o altă politică şcolară. De o politică constructivă 
În locul, celei destructive de până aci. De o politică metodică 
în locul celei improvizate. Şi mai ales de o politică stator- 
nică şi unitară în directivele ei fundamentale, care să fie adoptată 
şi continuată de toate regimurile, fără privire la contingenţele po- 
litice. O politică şcolară lipsită de o linie dinainte trasată este o 

barcă fără cârmă. Pagina arbitrarului şi a incoherenţelor legislative 
trebue închisă cu un ceas mai de vreme. O operă de precizare 
în materie de organizare şcolară ni se impune ca o necesitate de 
stai. Ca un imperativ categoric al principiului naţional. lar dacă 
este nevoe de vre-o reformă, să vină și ea, dar reforma să fie 
o operă pozitivă şi o schimbare de fond. Să se abandoneze si- 
stemul reformelor care nu reformează nimic sau se mulțumesc să 
schimbe doar oglinda apei dela suprafaţă, fără să schimbe alvia 
râului şi să abată cursul vieţii şcolare. 

O reformă a educaţiei, o legiuire şcolară are mai mult decât 
o latură technică: are o latură spirituală. O reformă durabilă a - 
şcoalei trebue să pună instituţia în consonanță cu nevoile spirituale 
ale vremii. Nu înțelegem numai necesităţile dictate de principiul 
naţional, despre care vom vorbi mai la vale. Ci vorbim mai ales 
de starea de confuzie şi de anarhie ce domneşte astăzi în lumea 
spiritului. Prin organizaţia sa, şcoala trebue să aibă o atitudine 
netă față de problemele morale ale zilei. In locul uniformizării 
anacronice şi ucigătoare trebue întronat primatul spiritualităţii pe 
întreaga linie. In locul culturei generale, lipsite de atitudine şi de 
formă precisă, se cere şcoala cu directivă sigură, care să ducă la 
spiritul de ordine şi de autoritate. Numai şcoala spiritului clar- 
văzător va putea exercita o înrâurire binefăcătoare asupra crizei 
morale, dublată de falimentul valorilor intelectuale, la care asistăm 
neputincioşi. | 

Legiuirile şcolare de până acum vor trebui revizuite şi tre- 
cute prin sita cea deasă. Tot ce este grăunte bun şi sănătos să 
fie ales din neghină şi păstrat. Din lucrarea aceasta de laborator 
va trebui să răsară politica şcolară care se cere pentru a pregăti 
şcoalei româneşti viaţa de care are nevoe şi neamului românesc 
viitorul cultural de care este vrednic. O leginire bine ticluită şi 
bine încorsetată nu este suficientă dacă w'are suflet. Numai un 
suflet cristalizat, care ştie ce vrea, poate îndruma o politică şcolară 
conştientă de menirea ei în angrenajul politicei generale a statului. 

Conştiința aceasta nu s'a afirmat totdeauna. Mai ales în în- 
drumarea politicei noastre şcolare față de elementele minoritare 
ea a fost dacă nu absentă, cel puţin deficitară. Este locul aici să 
ne oprim un moment la afirmarea principiului naţio ial. în educaţie, 
pe care l-am atins în treacăt. 

Statul cultural și minoritățile. 


Rostul școalei este să dea sprijin statului. Să-i fie stâlp de 
temelie în consolidarea şi înălțarea lui către culmile de progres. 
România este un stat naţional. Noi trebue să tindem ca limba, 
cultura, ştiinţa şi arta românească să devină tot atâtea forțe, în 
stare să predomine şi să cucerească. Nu numai sufletele noastre, 
ci ale tuturor cetățenilor din ţară, fără deosebire de origine etnică, 
Una din datoriile noastre, sub aspectul educaţiei cetăţeneşti, este 
să asigurăm primatul ideii de stat, primatul culturii naționale, în 
toate domeniile. In scopul acesta, toate articulațiunile statului și 
cu deosebire şcoala trebue să se sprijine pe elementul românesc: 
Mai precis: pe cei mai buni dintre Români. A neglija acest prin- 
cipiu de guvernământ este mai mult decât o greșală: este o de- 
zertare dela datorie. lar o prea mare inflaţie pe elemente nesigure 
şi străine de neam, în instituțiunile statului, este o rătăcire care 
s'a dovedit, în toate cazurile, că merge în contul siguranţei sta- 
tului. Din păcate, în politica noastră şcolară nu s'a ţinut destulă 
socoteală de evanghelia acestui postulat naţional. Lipsa de con- 
cepție s'a resimțit aici mai mult decât era permis. In loc de po- 
litica sacrului egoism național, care pune mai presus de toate interesul 
statului, s'a practicat o politică de o excesivă toleranță şi de o mioapă 
penerozitațe. Este o constatare prea des repetată, pentruca să mai 
fie nevoe de dovezi. Nu suntem adepții şovinismului feroce. Re- 
pudiem orice spirit de oprimare şi nu voim să românizăm pe ni- 
meni. Nu intră în caracterul nostru etnic şi nu avem nevoie de 
Români artificiali. Nu vom preconiza deci, față de şcoalele mino- 
ritare, politica de amuţire şi de exterminare oficială, pe care o 
practică vecinii noştri: Ungurii, Sârbii şi alte popoare slave, faţă 
de limba şi de şcoalele minorităţilor din cuprinsul lor. Dar, oricâtă 
generozitate latină şi orice principii umanitare ne-ar călăuzi la 
ocrotirea nevoilor culturale ale minorităţilor noastre, nu ne putem 
împăca cu o politică de abdicare, prin menajamente nelimitate, în 
Care sentimentul amorului propriu şi criteriul naţional este absent. 
Or, la noi elementele minoritare nu numai că se scaldă în apele 
tuturor libertăţilor, dar ele sunt luate în braţe şi ţinute cu gura la 
biberonul statului, fără a li se impune în schimb nici cuvenitul 
dram de loialitate şi credință. Este ştiut că organele statului, che- 

mate să exercite controlul asupra instituțiunilor şcolare şi bisericeşti 
ale minorităţilor, au fost adeseori tratate cu priviri piezişe şi sfi- 
dătoare. lar rapoartele lor zădărnicite de intervenţiile politiciani- 
smului. In Ungaria de ieri, Românul aflător în funcție de stat, fie 
chiar un simplu învățător, era obligat să vorbească numai ungu- 
reşte, să frecventeze numai societate maghiară și în alegeri să 
voteze numai cu candidatul guvernului. Cui i-a trecut prin minte 
să pretindă la noi atâta loialitate sutelor şi miilor de profesori și 
învățători minoritari care mânâncă pâinea statului românesc? Cui? 
Roadele acestei politici de turtă-dulce le culegem astăzi cu vârf și 
îndesat. In vreme ce şcoalele noastre se închid și se veştejesc, de 


bruma sărăciei publice, ale minorităţilor s'au sporit ca ciupercile 


după ploaie. In unele locuri ele sunt mai numeroase decât sub 
regimul maghiar. lar elementele minoritare din funcţiile statului, în 
țimpul din urmă, au făcut întreagă dovada, că a recurge la ser- 
viciile lor este egal cu a ne răzima de umbre. Mai de grabă: de cuțite. 


O anomalie: secţiile maghiare. 


Un singur exemplu, din sfera învățământului primar, îl cre- 
dem suficient pentru a pune în evidență roadele funeste ale ma- 
nierei ultrageneroase cu care am înțeles să tratăm minoritățile sub 
raportul şcolarizării. Este cazul „secţiilor maghiare“. In afară de 
liceele statului, de care nu ne ocupăm aici, este ştiut că, pe lângă 
şcolile primare de stat, în comunele cu populaţie maghiară sau 
mixtă din Transilvania, există aşa numitele „secții maghiare“, 

Există adică clase paralele, cu învățători şi cu elevi maghiari 
şi cu limba de predare maghiară (în afară de obiectele naţionale). 
Nu vom contesta dreptul minorităților din România de a se instrui 
în limba proprie. Dar originea acestcr secţii nu derivă din dispo- 
zițiile legii şcolare. Ele sunt creațiuni speciale care-și trag originea 
din timpuri excepționale. După unirea Ardealului, pentruca învăță- 
torii maghiari primiți moştenire dela statul austro-ungar să poată 
fi utilizați în învățământul statului român, li s'a permis ca, pentru 
elevii maghiari din şcoalele primare ale statului, să poată face 
deocamdată instrucția pe clase separate, în limba maghiară. Era o 
formulă de moment, un expedient de transiţie pentru a li se acorda 
termenul indispensabil spre a învăța limba românească, de cunoașterea 
căreia era clar că nu se puteau lipsi decât scurtă vreme. Astiel au 

luat ființă secţiile maghiare. De-odată cu unificarea învățământului, 
prin legea școlară din 1924, aceste secţii au intrat într'o fază 
nouă. In unele părți ele au fost pur şi simplu sistate. Adică, limba 
de predare a fost înlocuită cu cea română, limba maghiară rămănând 
doar ca obiect de studiu particular. Așa s'a procedat de exemplu 
în jud. Satu-Mare, printr'o simplă ordonanţă a revizorului şcolar. 
Şi nimeni n'a găsit temeiu de protest. In alte părţi, graţie spiri- 
tului de conservativism și de indolență naţională, ele au fost 
menținute până azi. Pentruca nici pe terenul acesta delicat să nu 
avem 0 procedură unitară, cum n'avem nici pe alte terene. 

Suntem de părerea că, în forma lor actuală, aceste secții nu 
mai au drept la viață. Şi iată pentru ce: 

Art. 7 din legea învățământului primar spune precis, că 
„învățământul primar în Şcoalele Statului se predă în limba română“, 
Legea nu prevede secții maghiare. Ea prevede, ce e drept, obligaţia 
pentru stat de a înființa în comunele cu populaţie minoritară şcoale 
cu limba de predare a populaţiei respective. Obligaţiunea aceasta 
este însă condiționată de un lucru foarte important. Şi anume, 
de păstrarea unei proporții egale față de numărul şcoalelor înființate 
pentru populaţia românească. Adică, în măsura în care statul pro- 
vede trebuințele culturale ale elementului românesc, el este obligat 
să facă sacrificii şi pentru populația minoritară. Or, tocmai în 
punctul acesta trebue să facem o distincţie, care se impune. Ci- 
frele statisticilor şcolare din Transilvania ne fac dovada, că popu- 
laţia ungurească este şi astăzi într'o situație privilegiată față de noi, 
sub raportul şcolar şi cultural. Bisericile minoritare sunt bine situate 
materialiceşte. Cu sacrificii considerabile ele întrețin o mulţime de 
şcoale confesionale, cu limba de predare maternă. Cunoaştem sute 
de cazuri, unde în același sat avem şcoale ungurești susținute și 
de stat (care a înființat acolo o secție maghiară) şi de biserica 
minoritară. In chipul acesta, în multe locuri din Ardeal, minori- 
tățile sunt mai bine înzestrate cu şcoli de limbă maternă, de cum 
erau sub vechiul regim unguresc. lată un fenomen de regim școlar, 
care nu credem să aibă pereche în celelalte state succesorale ale 
monarhiei austriace. Graţie acestui regim, nevoile culturale ale mi- 
norității ungare în România sunt satisfăcute sută la sută. Adică 
10%, în şcoalele lor confesionale şi 30%, în şcoalele de stat cu 
secții maghiare. In acelaşi timp, elementul românesc din Tran- 

silvania se prezintă cu 40”/, de analfabeți, proveniţi din copii ră- 
maşi pedinafară de școală, din lipsă de localuri şi de învățători. 
In astfel de condiţii, obligaţia dela art. 7 din lege credem că nu 
se poate interpreta în sensul că, în comunele unde populaţia mi- 
noritară susține şcoală confesională, ar fi dator şi statul să susțină 
0 secție maghiară. Ea poate să aibă doar sensul, că şcoalele de 
stat cu limba de predare maghiară să ia ființă după necesităţi. 
Şi numai în proporţia în care comunele româneşti sunt pro- 
văzute cu şcoale suficiente, pentruca copiii lor să fie şcolarizaţi 
integral, adică sută la sută. Or, această proporţie nu există aproape 
nicăiri în Ardeal. De aceea, oricât de conciliant ar fi statul româ- 
nesc, el nu poate fi obligat la favorizarea unei categorii de cetăţeni 
(minoritari) în contul elementului băştinaș şi alcătuitor de stat. 
O astfel de politică şcolară nu se poate justifica. Ea constitue o 
abdicare dela principiile şi misiunea învățământului și o flagrantă 
nesocotire a intereselor naționale. Semnalăm faptul, deşi nu cre- 
dem că va îndrăzni cineva să atace problema în mod oficial. 


Şcoala care ne trebue 


Câteva concluzii, care se desprind în mod logic din aceste 
constatări sumare, le vom schiţa pe scurt. Învăţământul românesc 
va trebui îndrumat de acum pe o altă cale. Va trebui să vină po- 
litica şcolară pe care o cere timpul şi ale cărei contururi se de- 
semnează tocmai din haosul şi confuzia epocii de astăzi. Trebue 
să vină şcoala pământului românesc, care să crească în lumina 
tradiţiei, în atmosfera spiritualității româneşti şi în economia pământului 
strămoşesc. O şcoală, care să păstreze și să cultive virtualitatea româ- 
nească cu nuanțele spiritului şi cu specificul culturii româneşti, 
după fizionomia diferitelor regiuni. Această școală nouă se va in- 
cadra în linia spirituală a poporului nostru şi toate disciplinele ei 
şi toate reformele ei vor trebui să fie altoite pe această tulpină. 
S'a ajuns la convingerea, că numai în spiritul acesta, de contact 
direct cu realităţile etnice şi sociale, se poate concepe o reformă 
Şi O reorganizare a învățământului naţional. Precursorii acestei 
direcţii sănătoase par a se ivi. Iniţiativele privind reorganizarea 
actuală a învățământului par îndreptate spre obiectivul acesta. Să 

sperăm că noile reforme vor îndruma învățământul și cultura pe 
cărarea cea adevărată. In câtă vreme va ajunge la noul făgaș, nu 
ştim. E greu de precizat. Inainte de toate trebue salvat învăță- 
mântul primar. Intr'un stat car: se pretinde democratic, preocu- 
parea de căpetenie a conducătorilor trebue să fie cultura poporului. 
Până când va mai îi un analfabet în ţara românească, orice gest 
precupeţit și orice sacrificiu drămuit pentru şcoală şi pentru 
dascălul satului echivalează cu o crimă naţională. Să se dea școalei 
rurale putinţa materială, ca să scape de ruina ce o amenință; iar 
învățătorii să fie smulși cu un ceas mai curând din starea cerşe- 
torie în care au fost aruncați. Şcoala să fie emancipată de stă- 
pânirea tiranică a politicianismului, care-i ucide entusiasmul şi o 
roade ca o rugină. Să se mențină şcoale normale chiar mai puţine, 
dar de model. O pregătire cât mai desăvârşită, pentruca slujitorii 
şcoalei rurale să-și poată îndeplini rolul cultural, social şi național, 
conform cerințelor timpului. Şi să nu fie puşi sub nici un raport 
în situație de inferioritate față de alți funcționari ai statului. Invăță- 
mântul primar va trebui întărit şi înzestrat cu un caracter mai 
practic, strâns legat de viaţa locală, pentruca să poată pregăti pe 
micii ţărani în vederea nevoilor vieții şi a mediului în care trăiesc. 


Ei i, Ei 

Supravegherea şi controlul şcoalelor minoritare se cere să 
fie intensificat. A sosit momentul ca să lepădăm mănuşile şi să 
ne comportăm ca la noi acasă. Elementele minoritare să simtă la 
orice ocazie autoritatea și prestigiul statului. Lipsa de respect față 
de legile şi ordonanţele în vigoare, ca şi lipsa de loialitate, vor 
trebui reprimate în faşe. Un popor care nu ştie să-și impună su- 
premaţia, fireşte cu mijloace civilizate şi cu procedeuri legale, nu 
este conștient de menirea sa. Şcoala de pretutindeni este azi focar 
de educaţie civică și pepinieră de patriotism robust 

In general, este nevoie ca spiritul de muncă serioasă, de or- 
dine și “de respect față de tot ce este autoritate, să fie intensificat 
prin şcoală. Să se creieze cu ajutorul educației o atmosferă de la- 
borator, de atelier şi de progres, care să schimbe faţa intelectuală 
şi morală a societății românești. Dacă în viața publică asistăm 

astăzi la o crudă devastare a lipsei de probitate și de patriotism, 
dacă în viața socială n'avem caractere şi dacă nivelul vieţii mo- 
rale este atât de scăzut, e o probă, că şcoala şi biserica nu-și pot 
împlini misiunea. Ele sunt anemiate şi asfixiate de atmosfera ce 
li s'a creiat, tocmai din pricina politicei şcolare de până aci. Cu- 
vintele, cu rezonanță de avertisment şi de lozincă, ale d-lui pro- 
fesor Mehedinţi: „altă creștere“ sunt mai actuale astăzi decât 
totdeauna. 

Da, altă creştere, altă şcoală şi altă politică şcolară, dacă 
vrem să dăm României de mâine alte generaţii, care să-i înalțe 
sufletul şi să-i garanteze o soartă demnă în mijlocul popoarelor 
de cultură, 


Oradea 31 Martie 1933. 

O piatră pentru adevăratul monument 
al lui Șt. O. iosif 


— Contribuţie biografică — 
De G. Maxim-Burdujanu 


(Urmare) 
IV : 1909—1913, 

„Vai cântece, tăceţi puţin! 

„Tăceţi, că nu mai am putere 

„Să plâng, şi e păharul plin“..... 

Legenda vieţii poetului începe a se destrăma încet, încet, 

din chiar acest an fatal al „Legendei Funigeilor“ scrisă împreună 
cu D. Anghel, apărută în Viaţa Românească 1907, dupăce îusese 
publicată în coloanele aceleeași reviste. „Legendei Funegeilor“ 
lui Șt. O. losif..... și D. Anghel, îi urmă încurând „Cometa“, de 
astă dată a lui D. Anghel... şi Şt. O. losif. A. Mirea își afirmă 
individualitatea dând la lumină „Caleidoscopul“ său, vol. |. în 
1908, și al doilea în 1910. — La un îndemn al! profesorilor se- 
cundari, cu prilejul serbării lui 24 lanuarie 1909, apare și „în- 
cercarea — aproape improvizată“ — de asemenea a acestor doi 
D. A. şi Şt. O. [.: „Carmen Saeculare“, publicată în 1909. Dar 
același an 1909, e încă în putere să strângă pe losif alături de 
M. Sadoveanu, D. Anghel și Il. Chendi, ca împreună să ridice 
„Cumpăna“ deasupra producţiilor literare ale timpului. Nu știm 
cui se cuvine inițiativa — presupunem Anghel! sau Chendi — 
dar e deajuns dacă remarcăm că lozinca acestei reviste — a 
Cărui Nr. |. apare în 27 Noemvrie 1909 — este spusă de Șt. 0. 
losif şi D. Anghel, cu poezia „Inainte“: 


„Dar nu te mai întoarce spre trecut: 
Trecutul nu cunoaşte auroră, 

Ci 'ndreaptă-ți cârma spre necunoscut, 
Căci un pilot stă pururea la proră“. 


iar cât priveşte idealul sau calea adevărată: 
„In inima ta proprie o cată“. 
Dar „Cumpăna“ avea și un program, iată-l: 

„Dar, cititori, desigur că vă "'ntrebați acuma 
Ce vom svârli întrânsa spre-a-i dărui mişcarea? 
Noi? întrun talger verva și spiritul şi gluma, 
Avântul, desriădejdea, mâhnirea, indignarea, 
Revolta împotriva oricărei nedreptăți, 
Şi toată bunătatea și toată ironia... 
Dincoace ? Ingâmfarea atâtor nulităţi, 
Neputincioasa ură, invidia, prostia, 
Ce-atârnă greu, firește..... 

Și dac acest gunoi, 
Va fi să cumpănească orișice-am pune noi 
Atunci în faț acestei nedrepte judecăţi, 
Spre-a trage ?n partea noastră tipsia spre pământ, 
Vom arunca 'ntrâusa, ca niște greutăți, 
Chiar inimile noastre cu tot ce-avem mai sfânt... 
Aceasta este întâiul, al Cumpenei cuvânt. 


Şi așa cuvântul Cumpenei se identifica cu acel al poetului 
A. Mirea. Căci ceeace volumul al li-lea din 1910 va culege, 
aceasta au fost roadele puse în cumpăna celor patru scriitori. 
Căutând bine prin volum, vom afla că A. Mirea nu e unul sin- 
gur, ci tot cei doi D.A. și Şt. O. [., iar când nici dualismul nu 
le prea convine, atunci aflăm pe D. Anghel cu schițele sale ală- 
turi de Șt. O. Iosif, de astă dată cu proza. 

Şi dacă ceeace anticipam mai sus ne apare acum destul 
de clar, și anume că Șt. O.1. era unul și D. A. rămase celălalt, 
nu putem trece cu vederea să nu înregistrăm că poezia lui Josif 
este des înlocuită cu proza. -— Dacă la 1893 nu putea scrie 
proză și, deși făcuse o încercare ca repede să revie la versuri, 
astăzi — 1909 — scria aproape numai proză și anume, ceeace 
noi cunoaștem sub titlul „Portrete“, iscălite de losii și Anghel, 
deși ușor putem spune cât aparține unuia și cât rămâne celuilalt. 
Tot în această perioadă de colaborare, losif își strânge mai toate 
traducerile făcute dintru începutul carierei lui poetice, şi ră- 
spândite prin reviste și volumaşe, adunându-le în volumul atât 
de propriu lui Şt. O. |. — chiar ca traducător — purtând de 
astă dată titlul „Tălmăciri“ și nu Traduceri,). 





i) Tălmăciri, București, Minerva 1909. 

Reîntorcându-ne la fericirea poetului, însemnăm că aceasta 
nu putu fi de lungă durată pentru dânsul, care dintru început 
presimțise că „prea e fericit, ca să nu se sfârşească odată cu 
dânsa“. 

Și așa a și fost: mărturisirea a fost simplă din partea lui 
D. Anghel, iar ce-a urmat a fost zdrobirea poetului nostru. Şi în 
ce împrejurări venea această mărturisire. 

Soția-i era cu sănătatea zdruncinată și dânsul se sbuciuma 
cum să-i găsească mijloacele necesare pentru a o putea trimite 
la băi, căci la el nu se mai gândea: „eu nu am zile multe, 
Helianta, îmi spunea el, cufundându-se în cea mai neagră des- 
nădejde“.1) Când după o zi de rătăcire se întoarse zdrobit acasă 
şi „plângând pe umărul Heliantei îi zise: Helianta, am avut o 
explicație supra-omenească de penibilă cu Fulga (Helianta e 
N. N. iar Fulga este D. A.). 

Mi-a mărturisit că te iubeşte, că nu se mai poate birui și 
nu mai e cu putință să lucrăm împreună. 

Mi-a propus să ne batem în duel, și tu să rămâi celui 
care va supraveţui“. Ceeace losii mar îi putut crede și cu atât 
mai puţin — o fire ca a lui — n'ar fi putut vedea. Totuşi s'a 
întâmplat: prietenul îi iubea nevasta, iar dânsa — femeie — 
„îl iubea pe losit — adăugăm: poetul, — dar îi plăcea Anghel — 
adăugăm: spiritualul om-Anghel,“ — ca să întrebuinţez însăși 
mărturisirea D-nei N. N., mărturisire care ar putea forma, cred, 
cheia înțelegerii acestei catastrofe sufletești. 

Pentru încheierea acestui capitol din viața poetului nostru 
ar ajunge ?) „Helianta“, cea plină de mărturisiri în partea ei 
a doua, cât și constatarea — în rezumat — „că femeia între cei 
doi bărbaţi, n'a putut rămânea decât tot femeie.“ 5) 

„Am mai putea continua, folosind materialul (Heliantei) — 
— deși cam viciat“, zice D-l S. P. — dar lăsăm această potecă 

1) Helianta, 152, 

2) Părere ce nu e împărtășită și de D-na N. N., care, de curând, — 
1930 — reeditează povestea tristă, de astă dată însă într'o formă, ce-a trebuit 
să atragă mustrarea: „întradevăr o faptă rea a D-nei N. Negru, singura 
pe care i-o imputăm cu toată asprimea“. (Romulus Dianu : „O carte oribilă și 
o impietate față de memoria lui Șt. O. losit“. — Curentul 9 Febr. 1931), 

3) D-l L. Morariu: Poeţii semănătorişti: O. G., St. 0.1, D.A. şi P. 
G., curs Universitar, 1926—27. 

intimă pentru a întovărăși pe drumul greu și anevoios străbătut 
de poetul rămas iarăși singur. 1911 este și anul întreruperii ori 
cărei colaborări losif-Anghel, mai adăugând însă „Portretele“ și 
„Cireșul lui Lucullus“, proză apărută în volum la 1910, fiind pu- 
blicată în cea mai mare parte în „Cumpăna“. Anul 19i1 îl gă- 
sește pe losii la serbările din Blaj; dar poetul avea figura obo- 
sită, „ochii îi erau tulburi, iar în colțul gurei avea câte o tră- 
sătură dureroasă“. Fusese primit, împreună cu „Nenea lancu“ 
(|. L. Caragiale), în „casa ospitalieră a lui Al. Ciura“. Durerea 
desprinsă din fața poetului nu era numai urmările oboselii, ci şi 
ale boalei, „care-şi trimetea pe atunci primele ștafete, avan- 
garde grozave de recunoaștere“.!) : 

Această perioadă, pe lângă versurile orginale — mai târ- 
ziu strânse în „Cântece“ 1912 — numără și foarte multe tra- 
duceri, mai ales piese de teatru: Goethe apoi Wagner apare în 
patru piese, Corneille cu „Cid“, Camo&ns de Halm, Al. Dumas 
în „“trigoiul Carpaţilor“, Banville cu „Grengoire“, apoi prelu- 
crarea după Schwebel: „Din legendele neamului Hohenzollern“. 

Acestui şir de traduceri îi urmează și altele — postume — 
cunoscute deocamdată, doar numai după nume: „Egmond“, co- 
muuicat mie de D-na N. N, iar multe altele amintite de „Fla- 
căra“ cu prilejul morții poetului: „La moartea poetului Iosif, au 
rămas mai multe scrieri, originale sau traduse, inedite; toate 
aceste scrieri vor apărea, treptat, în revista sau editura Flacăra“.2) 
Fapt îndeplinit numai în minimă parte. Ce-a urmat după 
despărțirea lui losii de Arghel, să mai căutăm prin cele notițe 
răspândite în reviste: acum totul era în desordine în casa lui. 
Durerea lui losif aproape nu mai avea margini în unele mo- 
mente, când însuşi inf:rmatorul, V. S., ne spune cum l-a sur- 
prins odată pe losif, gata de a se sinucide: „nu-i deloc poetic 
să te arunci de pe balcon“.5) 

De N. N. trebui să se despartă, lăsând-o să tindă către 
cealaltă fericire. Trăia sau mai bine zis revenise iarăși la viaţa 


1) Revista Teatrală .1913, 249. 
2) Flacăra 1913, Iunie 29, 296. 
3) Luceafărul 1919, 366. 

de boem de altă dată. Divorțul fusese deschis pentru a-i asi- 
gura celei ce-o iubise atât de mult siguranța fericirii în vârtejul 
în care dânsa se aruncase sau se lăsase atrasă. Totuşi, de se 
gândea la dânsa, regreta, ca mai apoi să se resemneze, abia 
şoptind: „poate că-i mai bine așa, cine știe“. Dar durerea ce-i 
sfâșia sufletul, o închidea poetul tot mai adânc în sine — poate 
aici trebuie să căutăm și neîndemânarea poetului „Cântecelor“, 
căci nu era potrivit firii lui de a nu cânta slobod; era obligat 
acum să înăbușe cântul, pentru a-l lăsa, la 1912, să iasă strivit, 
de nerecunoscut de sub pana lui. Pentru acelaș timp ne infor- 
mează V. S.: „Ce sufere și cât sufere nu știe decât el; nu se 
desvălue, e tot mai negru pe fie ce zi“. 

După mărturisirea lui Em. Gârleanu, poetul neglija aproape 
și slujba de la Fundaţie, iar față de semeni devenise absolut 
nepăsător, petrecându-și o bună parte din vreme la Cenaclul Li- 
terar de la Kiibler, unde, însă, căuta să evite pe D. Anghel, cum 
ne informează V. S.: „ca doi streini, și-a continuat fiecare calea 
lui. Se evitau la cenaclu, iar de către noi — scriitorii — se re- 
specta durerea unuia și poate fericirea celuilalt“.1) Mâhnirea lui 
Şt. O. Iosif, că se despărţise de Il. Chendi — căruia cu toate 
acestea i-a păstrat o dragoste neîntreruptă, îi este acum ridi- 
cată, reluând firul întâlnirilor cu îratele său de cruce: „o legă- 
tură mai strânsă a reluat în timpul acesta cu Chendi, de care 
se despărțise când a plecat de la „Semănătorul“ şi a întemeiat 
„Viaţa Literară“.?) Şi ca să arătăm cât de mult se gândea poetul 
la Ilarie, vom reproduce parte dintro scrisoare a lui losif către 
D-l Z. Bârsan, din care rânduri reiese nu numai dragostea lui 
Iosif pentru Chendi, ci şi dreapta lui judecată față de toţi frații 
săi sufletești: „Ce să-ți mai spun? vezi ce egoist sunt? vreai să 
afli veşti despre cei de acasă? — D-l Z. B. se afla la Brașov, 
deci „cei de acasă“ înseamnă Ardelenii — Ilarie, bunul și har- 
nicul Ilarie, muncește din greu ca totdeauna și e mai liniștit 
acum. Uite, câte odată mă mustră cugetul, că el ma avut norocul 
meu, deși poate că era mai vrednic decât mine. Și eu tot sper 
că odată vă îi și el fericit ca mine... şi tu (Z. B.) vei fi odată 
iericit când va bate ceasul“.5) Şi 'ntradevăr, Il. Chendi a fost 


1) şi 2) Luceafărul 1919, 366 şi 371. 
3) Flacăra, 1912—13, 338. 

unul din cei mai nedeslipiți de pe lângă poet, în tot timpul 
până la moartea acestuia. losif era atât de zdrobit încât apărea 
„Sub cumpeneală gata, gata să cadă sub povara vieţii lui chi- 
nuită“. Şi acela care a cunoscut mizeria și greul vieţii, căruia 
i-a fost „urzit să guste amarul din tinereţe“, căuta întotdeauna 
să ascundă durerea, să nu se dea învins, fiind învăţat „a răbda“, 
căci zice D-l Z. B.: „nimeni n'a avut atâta putere de resemnare, 
pe din afară; înăuntru însă, cât zbucium!“ In acest an 1912, de 
durere înăbușită în sufletul poetului, apar și „Cântecele“ întrun 
volum ce pare să închidă durerea celui ce cu resemnarea nu 
mai putea dovedi ; ajunse şi el să se plângă de lipsa de milă 
din partea acestor cântece: 


„Vai cântece, tăceți puţin! 
Tăceţi, că nu mai am putere 
Să plâng, şi e paharul plin... 
Repaus sufletul meu cere. 

Şi pace după-atâta chin, 
Tăceţi, — mi-e sete de tăcere... 


Ba chiar mai mult: poetul știa bine că-i prea târzie so- 
sirea Cântecelor, căci coarda lirei lui nu va mai găsi accentele 
de altă dată: 


„De ce, când mă lăsam furat, 
De tot ce-i sunet şi culoare, 
Şi sufletul mi-era curat 

Ca trandafirul, când înfloare... 


„De ce nu m'aţi împresurat, 

Atunci, de ce tăcurăţi oare? 
acum : „Prea-i tristă struna ce-o sunați 

Acuma ?n inima-mi nebună“.!) 


Intr'o călătorie cu trăsura (erau Sadoveanu, Chendi...), Iosif 
se întorcea foarte adâncit, gândindu-se la Chendi care se ducea 
și poate la el însuși, care mult avea s'o mai ducă. Era în 
seara zilei de 20 lunie st, v. 1913, când, în fața palatului regal, 


1) Cântece, 1912, 26—7. 


OBCU CLUJ 


— 213 — 


mulţimea înflăcărată întona „La Arme“ — „cântec spontan și în- 
flăcărat, un trezitor de energie și îndemn eroic — pentru a 
determina intrarea României în războiul balcanic; Şt. O. Iosif, 
transfigurat, înflăcărând pe cei din jur, vorbind cu necunoscuți, 
bătea tactul.... ca apoi, întrun târziu — aceeaşi noapte — să 
bată la porţile unui spital unde i sau sfârşit zilele intrun 
groaznic zbucium și dimineaţa îl găsiră întins pe o rece masă 
de piatră“.!) Da! „A murit trist şi singuratic“, fie, așa cum zice 
D-l M. S.: „răpus de acelaș rău care a lovit pe Gr. Alexan- 
drescu, Bolintineanu, Eminescu și alţii. Creierul nostru, surme- 
nat în chip normal, nu mai poate îndura îndelung suferinţele 
fizice şi morale; de aceea mor atâția scriitori de paralizie (ce- 
rebrală)“,?).... sau cum zice D-l S. P.: “.... fu fulgerat de o con- 
gestie cerebrală în floarea vârstei... In zorii zilei s'a stins poetul 
„Zorilor“ In timiditatea, în repulsiunea sa firească pentru tot 
ce e reclamă, el sfârșește în niște momente când toată lumea 
românească e prea ocupată de alte gânduri, voind par'că să se 
strecoare nebăgat în seamă din această viaţă, care l-a lovit așa 
de crud“.?) P. Locusteanu ne dă o icoană tristă a aceluia ce 
mai rămase din Şt. O. |. de altădată: „„...pe stradă se strecoară 
ca o umbră.... menajează pe trecători, trotuar, prieteni etc... numai 
pe sine nu se menajează, 

Şt. O. [. pare întruparea suferintei însăși. Ochii săi mari, 
arși parcă de lacrimile ce m'au fost stăpânite feței sale tot- 
deauna în desordine, buzele ce stau parcă mereu să-i tremure 
înfiorate de plâns nervos, ființa întreagă a acestui poet delicat, 
a acestui tânăr cu glas de patriarh, par'că este întruparea unei 
sincere expresii de durere... 

Ochii lui se deschid câte odată mari, blânzi, umezi, dun- 
gaţi de marginea înroșită a pleoapelor... ai impresia că ori de 
câte ori se deschid ferestrele acelea, care obișnuesc să stea mai 
mult cu strorurile trase — ca o casă în care de multa murit 
Cineva — ţâșnesc în afară reflexele unei flacări, care mereu îi 
mistue sufletul“.+) 

1) Convorbiri literare, 1922, 505. 

2) Insemnări Literare, 1919, 3. 


3) Luceafărul, 1913, 464. 
4) Flacăra, 1911—1912, 108. 

Dar până la de tot obștescu-i sfârșit, să mai privimo 
clipă pe cel ce era încă omul — Șt. O. 1.: de Rusalii — în acest 
an 1913 — poetul fusese pe la Brașov — îl pălise se vede 
iarăşi dorul de Ardealu-i părăsit. Venise tocmai a doua zi de 
Rusalii când Comitetul Societăţii de Teatru trebuia să hotă- 
rască o remuneraţie bănească pentru poetu! traducător. al lui 
„Wilheim Tell“ — piesă, care — în ajunul morții poetului — II. 
Chendi o propusese Societăţii de Teatru din Braşov spre pre- 


miere.!) Dar în faţa lui, H. P. P., nu mai avea pe losif de altă 
dată : „losif cel biajin, cu pasul lin, trăgănat, cu privirea blândă, 


cu mâinile veșnic întinse să strângă alte mâini, sau să salute 
alte ţinuturi dragi“... şi nici pe acela ce-l cunoscuse odată în 
Bucureşti în Cafeneaua Bulevard: „nu era prea comunicativ, 
vorba nu i se depăna cu ușurință, decât în cazuri foarte rare; 
dar privirea ochilor îi era bună, deschisă și când îţi strângea 
mâna, o făcea cu toată sinceritatea“,...2) ci cu totul „alt om... cu 
privirea pierdută, cu ochii bulbucaţi. Cu surâsul dureros al 
gurii, mult mai potențat. Suierea, suferea greu“,.... de nu mai 
suferea pe nimeni: „era neprietenos cu aceia care vroiau să-i 
facă cunoștința. Se cufunda într'o toropeală sufletească, care îţi 
da de gândit. Imprejurul tâmplelor lui par'că îi apăsa o greutate 
pluzburie, vocea lui par'că era și mai obosită și mai streină de 
trupul lui, decât atunci când fusese la Blaj“. Se împăca cu ori 
ce condițiuni şi banii ce-i căpăta pentru ostenelile sale de tra- 
ducător, nu-i prețuia de loc, îi risipea ca şi când ar fi vroit să 
arate că nu mai are pe nimeni, de care să se îngrijească. Dar se 
puteau prinde și momente bune la poetul nostru și de unul din 
acestea se folosi D-l H. P. P. pentru a ne înmâna și nouă măr- 
turisirile lui Şt. O. I. cu privire la lucrările sale terminate sau 
manuscrise „vă pun la dispoziţie „Talismanul“ lui Fulda. L-am 
tradus întreg. Mai am: „Romeo și Julieta“, „Visul unei nopți de 
vară“, „Hamlet“, „Meduza“, un „Poem dramatic“... gata“, plus 
mărturisirea, de multeori prețioasă : „am muncit mult. Am învățat 
anume englezește. 


1) Revista Teatrală, 1913, 262. 
2) Revista teatrală 1913. 247. 

Şi acum ascultă: am să traduc pe Faust întreg.!) Lucrez la 
el. Vreau să-l dau gata întrun an. Mai am și alte planuri: am 
văzut la D-ta „Zorile“ mele. Nu mai am nici un exemplar. S'a 
epuizat. Să mi-l dai pe al D-tale. Vreau să prelucrez drama 
aceasta “.2) 

Desigur multe planuri mai avea poetul, rămase până 
azi necunoscute nouă, cari avem datoria măcar de a le nota, 
ținând seama că multe au și primit haina manuscrisului. Dar 
dacă he-am întreba: de unde atâta energie și pentru ce atâta 
sforțaie din partea poetului, mult suferind? ar trebui să ră- 
spundem împreună cu D-l H. P. P.: „Omul acesta (losif) căuta 
refugil în muncă împotriva gândurilor, care îl persecutau“.2) 


u vom mai cita din aceste adânc dureroase amintiri po- 
vestite de cel de mai sus și nici despre rostul petrecerii poe- 
tului în Brașovul iubit şi adumbrit de creștetele munţilor dragi, 
căci pate acestea prea ni-l înfațișază pe losit în pragul morţii 
sale. Nu vom reținea decât trăsăturile chipului său, când, faţă 
de înfurcătura unui oaspe ce nu-l recunoscuse, poetul râse 
zicâni: „semnul cel mai bun pentu un autor este când nu-l 
mai lomnești, ci-i spui pe nume“... dar losif „râdea dureros. Un 
râs fare mam să-l uit — zice acelaş, Se lupta la râsul acesta 
cu eri lui fără margini şi gingășia și orgoliul modest, că 
e vednic de o laudă ca asta și — ideia: „ce folos de toate 
lauiele voastre. Eu sunt bolnav, bolnav greu“. 

Dar să nu uităm că firul vieții poetului sa rupt: Şt. O. 
l&it s'a sfârșit întru Domnul în noaptea de Joi spre Vineri a 
alei de 4/5 lulie st. n. 1913,%) iar când, Duminica ce urma — 





1) Flacăra a şi publicat, după moartea poetului, „Cântarea Arhangheli- 
ilor“ (Flac. 1913—14, 308); iar cântecul Margaretei: „Es war ein Kânig in- 
! Thule“, fusese chiar atunci reprodus în trad. de Iosif și se află publicat în 
întregime în „Lumina Literară“ 1. No. 3 şi parțial în Flac. Il. 26, cu care 

ocazie D-l H. P. P. simţise „întreg tragicul unei firi peste măsură de sen- 
sibile“, 

2) și 3) Revista Teatrală, 1913, 250. 

4) Data de 20/21 Iunie 1913, cunoscută de P. Locusteanu și alții, este 
socotită după st. vechi — Tot odată am corectat sus şi Vineri spre Sâmbătă 
Cu Joi spre Vineri, necorespunzând datei de 20/21 comunicată nouă prin 
atâtea notițe. 

scriitori şi prieteni întovărășeau tăcuți pe cel ce se strecura 
din viaţă, precum tăcut o străbătuse — un incident mișcător se 
produse: „Cei care sau ocupat de săvârşirea acestei triste ce- 
remonii, au uitat să ceară învoire de la poliţie pentru trecerea 
cortegiului pe Calea Victoriei. 

Prin urmare, în dreptul străzii Franclin, doi vardiști au 
oprit înaintarea dricului. In vremea aceea, tocmai trecea ur grup 
de rezerviști cântând „La arme“. Atunci Domnul Bogdan-Duică 
s'a apropiat de vardişti și le-a spus :— Ştiţi pe cine îmormântăm ? 
Pe acela care a scris „La Arme“. — Săracul! au răspurm var- 
diștii, descoperindu-se, și au lăsat cortegiul să treacă“... spre... 
Belu. 
Scurt după moartea poetului — în 13 lulie st. n. 1913, — 
apare și poezia „La Arme“, care, deși — după D-l Prof. l Mo- 
Tariu — nu cuprinde decât „retorice întrebări“, faţă de mţi pu- 
ternicile accente ale lui „Deşteaptă-te Române“, totuşi iceste 
versuri, puternice în glasul ori cărui soldat român, dau deptul 
lui Şt. O. losif ca, pe lângă „poet delicat al patriarhalelor cân- 
tăreț duios al dragostei nefericite, traducător ales"... să he și 
„bardul naţional, poetul mobilizării, artistul care a făcut pe rto 
dintre literatura noastră și clipele de glorie ale anului 1413..... 
cari, cu câteva luni înainte de mobilizare, chema, prin Flzțăra, 
pe Români la fapte vitejeşti“, spune, toate aceste, acelaș Î. L. 

Inţelegătorii timpurilor acelora au încercat a răsplăti avântul 
sufletesc al poetului atât de îngrijat de soarta țării sale, pinind 
„Medalia Avântul Ţării“ pe mormântul aceluia care a meritato 
cel dintâi“.!) De aceste forme convenționale — puţin preţuie 
de poet — n'a fost mai puţin scutit nici în viață, fiind decorat de 
Regele Carol 1 cu medalia „Bene Merenti“.?) | 

Dar nici înțelegătorii sufleteşti ai timpurilor noastre a'au| 
uitat — măcar în unghiurile ţării, dacă nu în centrul ei și mai 
ales la mormântul poetului — m'au uitat zic ce se cuvine memoriei 
poetului „atât de vrăjit de cultul trecutului patriarhal“ pe cât 
de sincer stăruitor al îndreptării prezentului viciat al neamului 


1) Flacăra, 1913—14, 308. | 
2) Mişcarea Liter. 1925, 14 Martie. 

nostru a fost și în cinstea acestui „bard naţional“ au ridicat lui 
Şt. O Iosif un bust la Hotin.) 

Aici, sfruntând întotdeauna pisma duşmanilor, după cum, 
în viață, poetul o călcase în picioare pe acea a semenilor săi, 
chipul poetului, ca și versurile săpate în soclu, vor ridica pe 
soldații noștri ca, în cazuri de primejdie, să înalțe steagul, stri- 
gând: „Veniţi, viteji apărători ai Ţării !.... 

Căci Românii, dacă astăzi nu mai au nevoie să strige: 
„Deşteaptă-te Române !*, vor avea încă multe veacuri lipsă de 
„La Arme“ al poetului precum și de întreaga lui operă isvo- 
rîtă din „unitatea structurii sale sufletești“, pe care neamul 
nostru și-o încheagă deabia. Şi acum, dacă viața, trista lui viaţă, 
sfârșește aici, opera poetului trăește dincolo de ori ce hotare; 
căci încă nu sa ajlat condei și stăruință de biograf, care să 
închidă, să fixeze în pagini — deoarece frânturile de caracte- 
rizare sunt numeroase prin cele reviste — opera cuprinzătoare 
Și originală a atâtor volume mai mult sau mai puţin „iosefiane“. 
Cât mă privește pe mine, care străduesc și pentru cunoașterea 
operei poetului în întregimea ei, mărturisesc că, în modesta-mi 
contribuție, mam făcut alta decât să culeg și să închei, să țes 
ceeace îmi păru că este viața lui Şt. O. losif, fiind, eu însumi, 
luminat mereu în drumul până la sfârşitul acestor rânduri de 
însăși dorinţa poetului: 


„Toţi laudă pe Alecsandri, 
„Câţi au cetit din el? 
„Prefer să fiu mai mult cetit, 
„Și lăudat mai puţintel“.?) 


90% 


% a? 


1) Vezi clişeul din acest volum : bustul se află înălțat — 1918 — în gră- 
dinița din fața Prefecturei oraşului, opera sculptorului Dumitriu — Bârlad. 
— De curând, în 1928, un Comitet de pioşi admiratori ai operei poetului au 
desvelit la Braşov, în faţa Prefecturii judeţului, bustul lui Şt. O. Iosif, rămas 
să legene patriarhalismul nostru, după cum „Nucul falnic, strajă din povești“ 
— azi redus la legendă — a legănat poetul „Patriarhalelor“. 

2) Versuri iscălite „lon Darie“, unul din pseudonimele poetului — şi 
spuse, la 1902, contemporanilor săi. 

Protopopul Eustatie Grid 


Candid C. Mușşlea 


(Sfârşit) 

In 1748 îl aflăm semnat: „iconomul şi protopopul Eustatie 
Gridovici“, întrun hrisov, prin care se dăruește bisericii moşia 
Budiștenilor. | 

In lupta pentru independenţă, dusă de Românii braşoveni 
contra magistratului săsesc, luptă care a durat sute de ani, dar 
care s'a dat cu mai multă îndârjire prin 1707, 1728, 1735 şi 1738, 
Păr. Statie a jucat un rol însemnat, căci în acest timp el e trimis 
de obşte, împreună cu Cristofor Stoica, până la Curtea împără- 
tească din Viena, ca să ceară dreptate şi drepturi pe sama Ro- 
mânilor, şi unde stă de vorbă cu agenţii Matolai, Friedenberg şi 
cu Cantacuzino Basarab. 

La 18 Sept. 1737 Friedenberg scrie din Viena magistratului 
că, la sfatul agentului Matolai, Eustatie a fost pe la el în chestia 
gravaminelor „Bulgarilor“ din Braşov. Le-a arătat însă că au 
tăcut o mare greșală şi salt, căci dacă au avut să se plângă de 
ceva, nu au luat drumul cel bun, ci trebuiau să se prezinte primei 
instanțe, deoarece fără avizul instanțelor provinciale nu li se va 
da la Curte o decizie finală, aşa că s'ar fi putut cruța spesele mari 
ce le-au făcut. Eustatie i-a declarat că se va consulta cu prietenul 
său „Moscovitul“) 1). 

Gravaminele Românilor din Șchei au iost prezentate Curţii 
cătră sfârșitul lunii lulie, cum se vede tot din adresa lui Frieden- 
berg, iar dintr'o scrisoare a iui Cantacuzino Basarab 2), cătră 
obştea din Şchei, vedem că Statie s'a întors de la Viena pe la 
mijlocul lunii Septemvrie. În memoriul cătră împărat „Eustatie Vas- 
silievich, presbiter şi paroh al bisericii catedrale din Șchei, și 
Georgius Hers, negustor şi locuitor al suburbiului, cer confirmarea 
diplomei leopoldine, pe care o ceruseră şi în anul trecut. Apoi, 
în afaceri de conștiință să nu atârne de magistrat, ci de episcopul 
de Râmnic și de „arhiepiscopul“ de Bălgrad, sau chiar de so- 
borul universal al ritului grecesc, iar în afaceri militare și civile 


1) Arh. Munic. Braşov No, 46/1737. 
2) St. Stinghe: Documente, vol. V pag. 86. 

să fie supuși consiliului de răsboiu, județului şi consilierilor lor 
proprii, cari să fie cu totul separați de magistrat şi să nu-i fie 
supuşi, să decidă în procesele ce ar obveni şi să înlăture definitiv 
controversele ivite între Cetatea Brașovului şi locuitorii din Șchei... 
Comunitatea din Șchei, separată astfel de oraş, în viitor să nu fie 
în nici un chip nedreptăţită.“!) 

In a. 1752 se face o nouă anchetă cu privire la cererile Ro- 
mânilor, de astădată însă în casa lui Statie, din ulița Furcoae, — 
Str. Caterinei de azi — despre care se ştie că a cumpărat-o dela 
Sași,*) — numai el ştie cum! — unde-şi făcuse şi un cuptor, pe 
care meşterii saşi au voit să i-l spargă, pentrucă fusese făcut de 
un meșter român.*) (Inainte avusese altă casă, în Prund, lângă 
vale, a lui Gyârgy Olajos, pe care, când a cumpărat-o, în 1722, 
a cerut Magistratului ca vecinul Peter Theiss să-i vândă o bucată 
de loc de lângă casă, ceeace i s'a şi aprobat.*) 

Cel mai mate dușman al prot. Eustatie au fost Saşii din 
oraş, cari se temeau de el ca și de prot. Tempea, şi al doilea a 
fost „ne-popa Todor“, un preot de tristă amintire, tot dela Sf. 
Nicolae, om ambițios, lacom şi vanitos, care a făcut multe nă- 
cazuri şi mare rușine Românilor de aici, şi care-i denunță magi- 
stratului pe cei doi protopopi ca „făcători de gâlcevi“ şi „turbaţi“, 
şi cari „în semeţia lor... se întăresc cu mare laudă asupra măriilor 
voastre, cu tot soborul lor“.*) 

Nici Saşii nu s'au lăsat însă mai pe jos. Un cronicar al lor îl 
numeşte „mare beţiv,€) altul spune că era tot cu nasul roșu.") 
In anchetele ce i s'au făcut de atâtea ori, ei se întreabă, la 1738: 
„Cine a trimis pe popa Statie la mitropolitul din Belgrad? Cine 
l-a trimis înainte cu un an la Viena, şi iară, înainte cu câteva 
săptămâni, la Sibiiu, la comandantul prinț Lobkoviitz?“... In alt 
rând se plâng că, împreună cu un cleric moscovit, care sta la 
Viena, a prezentat principelui moştenitor o jalbă a Românilor. 

1) N. lorga: Scrisori şi inscripții ardelene și maramureşene, vol. Il. 
p. 247. 

2) St. Stinghe: Documente, Vol. V. pg. 76. 

3) Op. cit. pg. 78, 

4) Şedinţa din 10 Martie 1722; protocolul şedinţelor Mapistratului, IV. C. 1. 

5) Arhiva Munic. Br. acte necatalogate. 


6) Hermann: Alte u. neue Kronstadt, Vol. Î. 198. 
7) |. Fr. Trausch: Collectanea... |. pg. 387. 

La 1735 ei arată că Statie, unul din cei 3 conducători ai 
Valachilor răsvrătiți, („unum ex tribus Wallachorum seditiosorum 
antesignanis“), -a fost prins în Muntenia cu '72 galbeni falşi, iar 
altădată, la târg la Văleni, dând arvună 2 galbeni falşi, şi văzân- 
du-se dat de gol, a fugit noaptea peste munţi. 

Până şi felul cum se iscălia: „Eustachius, Arhidiaconus 
graeci-ritus Ecclesiae Bolgarszegiensae“, i-l luau în nume de rău, 
zicând că Românii nevoind să spună că Şcheiul e un suburbiu, 
vreau libertatea şi oraş separat al lor — ceeace ei ceruseră 
de altfel. 

Păr. Statie îşi vedea însă liniştit de slujba şi de cărţile sale, 
căci era „om împodobit cu ştiinţe şi cu mare înțelepciune“, cum 
spune Dim. Cepescu la 1842, dovadă că, la 1731 „când au început 
a îace tipografie Petcu Şoanul dascalul, lucru care el nu văzuse 
nicăiri, şi au tipărit nişte calendare..., izvodul l-au luat dela Popa 
Statie.“1) In tabloul cărţilor, ce au rămas dela el, se amintesc 2 
biblii româneşti, din cari una ilustrată, 1 pravilă, 1 apocalips ro- 
mânesc, scris de mână, 1 psaltire, 1 carte grecească de cântări, 
1 epistolier grecesc şi 1 psaltire slavonă; celelalte le luase — pro- 
babil — fiul său. 

D-l Silviu Dragomir ne spune că el făcea parte din admi- 
ratorii puternicului imperiu ortodox rusesc, şi de aceea s'a dus 
în Rusia, ca să vază splendoarea ce se desfăşura în bogata bise- 
rică de acolo, să încheie din nou legături cu curtea rusească, pro- 
tectoarea tuturor creştinilor ortodocși, și-l aseamănă pe Statie cu 
mitrop. Sava Brancovici, arătând că „această călătorie câştigă în 
importanță mai ales prin faptul că deschide orizonturi nouă pe 
sama strămoşilor noştri, cari erau gata de orice jertfă pentru mân- 
tuirea bisericii lor“.2) 

D-l N. lorga ne spune că la 1743 Popa Grid îşi dădu bă- 
iatul, pe Dimitrie, la şcoală în Rusia, la Moscova, (loseph Teutsch 
ştie că în lulie 1755 el se întoarce din Germania, unde își făcuse 
studiile la Halle) :) unde încă din 1685 mersese un preot scheian 
pentru a cere ajutor dela acel „Impărat creştin“, a cărui faimă 
începea să se întindă asupra întregului răsărit,?) 


1) St. Stinghe: Ist. Bis. pag. 100. 
2) S$. Dragomir: Istoria desrobirii religioase a Românilor din Ardeal, 
Vol. 1. 122—126. 

Acest urmaș demn al tatălui său a fost Dimitrie Eustatievici, 
profesor de gramatică la şcoala din cheii Brașovului, secretar 
al episcopului Novacovici, directorul celei dintâi școale normale 
de învățători şi autorul celei dintâi gramatici româneşti. 


II. 


După bucuria şi mulțumirea, pe care D-zeu i-o dăruise la 
bătrânețe, văzându-se om cu stare, cu un fecior care făcuse studii 
atât de frumoase, cum rar se făceau pe atunci, şi cu fetele bine 
măritate, tot după oameni bogaţi şi cu vază, cea mai mare, Ilinca, 
după Radu Cătană; a doua: Anastasia, după Zamfir Marcu, a 
treia: Paraschiva, văduva lui Stan Muntean, și a patra: Maria, 
văduva lui Dinu Ghiorghiovanu, din Giurgiu, măritată la 1757. 
Tatăl ceresc l-a mai învrednicit cu o mare bucurie, după care 
însă, nu peste mult, a urmat o mare amărăciune și suferință. 

Scaunul vlădicesc al Ardealului ortodox, văduvit 60 şi mai 
bine de ani, în urma trecerii unei părți a Românilor la unire, şi 
în urma nedreptăţirilor provocate de Curtea din Viena, e ocupat în 
sfârşit din nou. Românilor, cari se legaseră cu mari şi groaznice jură- 
minte şi afurisanii, că-şi vor păstra legea strămoșească, după ce 60 de 
ani suferiseră toate asupririle, umilirile, chinurile şi pedepsele de 
închisoare grea şi chiar cu moarte, văzând că nu-i chip să-i si- 
lească a îmbrăţișa o credință streină de sufletul lor, li se dă în 
sfârşit — după multe şi îndelungate şicane — un episcop orto- 
dox al lor: episcopul de Buda Dionisie Novacovici, care, la 4 
Sept. 1761, fu instalat în Braşov, atunci decretat oraş de reşe- 
dință al noului episcop — şi anume în biserica Sf. Nicolae, care 
cu această ocaziune a fost designată „Catedrală episcopească“ 
(bischofflicher oder Catedral-Sitz).2) 

Cu această ocaziune, toată garnizoana făcu şpalir — cum 
ne spune cronicarul sas braşovean Hermann — dela biserică până 
departe în jos. Printre şirurile soldaţilor, generalul (Nicolae Adolf 
baron de Buccow, nou numitul comandant al forțelor militare din 


1) Quellen zur Geschichte der St. Kronstadt, vol. V pg. 456. 
2) N. lorga: Braşovul şi Românii, pg. 318. 
3) Arhiva Munic. Braşov No. 166/1761. 

Transilvania, mâna de fier a reginei-împărătese M. Terezia, cel 
care a dărâmat cu tunurile bisericuţele şi mânăstirile strămoşeşti) 
însoțit de membrii comisiei aulice, merse până la uşa bisericii, 
unde fu primit de către episcop şi clerul îmbrăcat în odăjdii, și 
apoi, alăturea cu episcopul, intră în biserică. După ce Viădica se 
aşeză pe tronul său, generalul, printrun discurs în limba latină, 
făcu cunoscută numirea de episcop a lui Novacovici şi în numele 
Maj. Sale îl instală ordonând comunei bisericești să-l recunoască 
şi onoreze ca pe un arhiereu. Episcopul răspunse, tot latineşte, 
mulțumind pentru demnitatea ce i s'a dat şi pentru libertatea re- 
ligioasă acordată credincioșilor săi. Apoi primi omagiul clerului, 
căruia-i împărtăși binecuvântarea arhierească. Terminându-se ce- 
remonia, într'o grădină de aproape se dădu un banchet, la care 
luară parte peste 60 persoane: toți membrii sfatului, reprezentanţii 
bisericilor catolice şi evangelice, şi ai corpului ofițeresc.!) 

La această instalare un rol important a trebuit să joace şi 
protopopul Eustatie, căci şi atunci, ca şi azi, protopopii Braşo- 
vului erau oameni aleşi între cei aleși, fiind distinși cu dreptul de 
a purta nabederniţă — „bedreniţă“, cum îi zicea poporul —, şi 
cârje, pe cari numai arhiereii au dreptul să le poarte, şi despre 
cari ştim că la 18 Dec. 1735, Vlădica Cruşedolului, Nicanor 
Melentievici, — care pe atunci se afla la Braşov, — hirotonindu-l 
întru protopresbiter pe Radu Tempea „i-a dat blagoslovenie să 
puie bedreniţă şi cârja toiag de păstorie“.2) 

(Nu ştim de când protopopii dela Sf. Nicolae din Braşov nu 
mai poartă cârja, nabederniţa însă o poartă și 'n ziua de astăzi). 

Incă înainte de instalare, tot protopopul Eustatie „I-a jurat 
în mijlocul bisericii pe vlădica Novacovici, precum să ție pravo- 
slavnica credință nesmintită“, cum ne spune un cronicar român.?) 

Nici protopopul însă, şi nici Braşovenii, nu erau mulțumiți, 
căci ei tot sub puterea Sașilor rămâneau, și pentrucă „bănueli 
grave se ridicau din sânul acestei comunități de o neprihănită 
ortodoxie, împotriva noului episcop.*) Bănuielile acestea, că epi- 


1) Hermann: Alte u. neue Kronstadt, Vol. [. 255. 

2) St. Stinghe: Istoria Bis. Șch. pg. 134; — A. A. Mureşianu: „Țara 
Bârsei“ an. II. pg. 217. 

3) N. Sulică: „Deşteptarea“ anul II. No. 8. 

4) S. Dragomir, op. cit. Vol. II. pg. 251. 

scopul ar fi voit cu timpul să-i atragă la unire,!) au fost scornite 
de dușmanii noştri, de fapt răceala a pornit din simpatie pentru 
mitropolitul din Carloviţ, dușmanul neîmpăcat al Vlădicii din Buda,”) 
destul că, cu sufletul mâhnit, episcopul plecă din Braşov, preferind 
să caute adăpost întrun sat din preajma Sibiului, decât să revină 
în reşedinţa sa neprietinoasă, unde credincioşii l-au primit cu 
fruntea întunecată“.5) 

Clerul ceru însă episcopului să-şi scrie mărturisirea de cre- 
dință şi în cartea bisericii, în care erau trecute afurisaniile lor. 
Sasul Hermann ne spune că episcopul nu sar fi învoit şi ar îi 
răspuns că nimeni nu ştie ce se poate întâmpla cu el înainte de 
moarte, deci nici el nu poate garanta pentru sine. Răspunsul 
acesta, ca şi al generalului Buccow, îi puse pe gânduri şi-i umplu 
de nemulțumire pe Braşoveni, cari, în frunte cu protopopul, îi 
cerură lui Dionisie să jure cel puţin că nu este și nu va fi unit 
cu biserica rom. catolică, căci altcum nu-l vor recunoaște 
de episcop al lor. Dionisie le împlini această dorință în pre- 
ziua instalării, dar — cum spune episcopul unit Maior în o scri- 
soare — protopopul, împreună cu soţia sa, se zice că ar fi 
amuţit îndată după acel jurământ, asemenea lui luda, şi ar fi pierit 
cum nu se poate mai rău („instar pessime perierunt taliterque 
ludae“).*) 

Ceva trebue să fie adevărat din toate acestea, deoarece şi 
cronicarul nostru spune că: „Lovindu-l cataroaia, i s'au luat 
graiul şi jumătate din partea trupului, şi zăcând vreo câţiva ani, 
S'au pristăvit la a. 1767 Maiu în 3“.5) 

Probabil însă că după primul atac şi-a revenit, căci la un 
an după instalarea lui Novacovici, tot el face statistica preoților şi 
credincioşilor păstoriţi de el, care e cea mai veche de acest fel, 
după cea din 1733.%) 

In a. 1763. Mihail Vel Logofăt scrie la 5 lulie protopopului 
Chir Eustatie de la biserica Braşovului răspunzându-i că a pre- 


1) Hermann: op. cit. — Quellen IV. pg. 486. 

2) S. Dragomir: op. cit. pg. 249. 

3) S. Dragomir: op. cit. pg. 251; — Hermann, Vol. I. 258 

4) Dr. A. Bunea: Episcopii P. P. Aron și D. Novacovici pag. 230—1. 
5) „Deşteptarea“ an. II. No. 8. 

6) I. Moşoiu: Branul şi Cetatea Branului, pg. 29, 

zentat Măriei Sale lui Vodă cărţile de milă trimise de protopop 
şi ceilalți preoți şi spunându-i că milele „le-au învoit, numai carte 
pentru apărare de saigii nu s'au făcut de astădată“.!) 

Intro pastorală din 1764 episcopul îl aminteşte tot pe Statie 
ca protopop. Mai târziu însă nu-i mai aflăm numele în cronici. 
Se vede că boala îl ținea legat de pat, având un locţiitor, iar în 
1767 când moare, în vârstă de 65—66 de ani, se institue ca 
protopop Petru Grid — probabil vărul său, fiul lui loan Grid, — 
care, după 12 ani, moare şi el „la Covazna la borviz“. 


Ul. 


La 5 luni după moarte, divizorii se prezintă ia casa lui 
din Str. Caterinei, preţuită pe atunci în 1000 de zloți, ca să îm- 
părțească partea lui de avere între soție, Dobra, și cei 5 copii. În 
această avere aflăm şi o grădină, pe Cacova, preţuită în 100 fl. 
o vie în Valahia (360 taleri turcești), vase de argint, o cruce de 
argint cu o iconiță de lemn încadrată în ea, o cruce rusească tot 
de argint, un samovar, o trăsură muscălească, 10 cai, 100 de oi, 
şi altele, preţuite toate în 6766 îl. — o avere frumoasă pe atunci. 

In amintirea protopopului Statie Braşovenii au botezat cu 
numele lui o stradă, aproape de biserică, care-i poartă şi azi numele: 
„Podul lui Grid“. (Numirea de „pod“ se da pe atunci pardoselei 
cu grinzi de lemn a străzilor noroioase; cum a fust odată şi în 
dosul bisericii, în Str. Sf. Nicolae A), unde și azi se vede în- 
gropată în pământ o piatră mare cu o inscripție, care arată că 
podul acela s'a făcut la 1742 de „Dumnealui Hagi Radu Inaşu“ 
— sau, poate, chiar unui podișor peste o vale). 

Gridești au mai fost preoţi la Sf. Nicolae: un ierodiacon 
Gheorghe la 1723, fiul prot. Florea Grid, Petru ierodiaconul Grid, 
tot la 1723, (tot pe atunci la Râșnov se afla popa Oprea Grid ot 
Râjnov), un preot losifov Grid la 1762, Petru, protopop la 1777 
şi Dimitrie preot la 1779. (La 1794 un lon Grid e preot în Voineşti- 
Covasna, sub care s'a început zidirea bisericii de acolo,5) la 1813 
e ales diacon Nic. Grid, care slujeşte şi la biserica din Tocile, 
„diorthoseşte“ la 1815 paraclisul Sfântului Haralambie „tălmăcit 


1) N. lorga: Studii și documente, Vol. IV, No. 86, pg. 93. 


î) N, Sulică: „Deșteptarea“ an. 1905. 
5) „Revista istorică“ an. XIII pg. 281. 

din limba grecească pre limba noastră cea rumânească“!) şi ne 
lasă interesante însemnări despre bisericile din Şcheii-Brașovului,*) 
la 1823 aflăm un Const. Gridovici, autor al unui chronograf, în 
manuscris, şi făuritor de versuri.5) 

Doctorul Vas. Popp, în scurta sa notiță despre biserica Sf. 
Nicolae, scrisă în latinește, între 1824—28,%) în seria preoților 
dela această biserică aminteşte, ca al 45-lea preot, pe un Petrus, 
filius Evsthatii Grid la 1772, și ca al 57-lea la număr pe popa 
Nicolae, fiul lui Petru Grid, la 1815. Petru însă n'a fost fiul lui 
Statie. O ştim aceasta precis, atât din cartea de împărţeală a averii 
lui Statie, care se află în arhiva Municipiului Braşov, şi unde 
sunt amintiți ca copii numai fiul Dimitrie şi cele 4 fete, dar o 
știm şi din testamentul lui Dimitrie Eustatievici, scris la Sibiu la 
1794 și publicat de d-l G. Bulat, în care testament sau diată el 
spune la pct 2: „Ce se atinge de rudele meale adecă, surorile 
din Braşov, că fraţi dintrun sânge nu am“....5) 

Marele protopop a fost îngropat de bună seamă, — ca şi cei- 
lalţi protopopi şi preoți şi unii din boierii de peste munți, ca și 
Basarab, fiul lui Dan cel Mate, și Păuna văduva lui Ştefan Can- 
tacuzino, între ai cărei confidenți îl găsim și pe prot. Staties) cari 
s'au pristăvit aici la Brașov în refugiul lor, — în cavoul de sub 
lespezile sfântului locaş. 

Astăzi, când s'au împlinit 166 ani dela moartea acestui 
vrednic protopop, şi 211 ani de când a început a sluji la st. altar, 
am crezut că e bine să-i evocăm amintirea. 

Aducându-ne aminte de acest puternic stâlp al ortodoxiei din 
Brașov şi Țara Bârsei, de acest vajnic luptător pentru drepturi pe 
seama neamului nostru asuprit, de acest dârz și neobosit protopop, 
care a străbătut atâtea țări pentru neamul și biserica sa — în 
vremuri când mijloacele de comunicaţie erau atât de grele și obo- 
sitoare — parcă îl vedem în ușile împărătești ale monumentalei 
catedrale, impozant, în sfintele ornate, dar dela o împărăteasă 
pravoslavnică, şi pe amvonul, de unde glasul lui va fi răsunat de 

1) |. Bianu şi N. Hodoș: Bibliografia veche rom. Tom ll. pg. 124. 

2) |. Muşlea: „Țara Bârsei“, an III No. 4. 

3) larion Puşcariu: Documente pentru limbă și istorie, Vol. 11. pg. 383. 


4) 1. Muşlea: Viaţa şi opera doctorului V. Popp, pg. 138. 


5) „Revista istorică“, an. X. No. 4—6. 
5) N. lorga: Braşovul și Românii, pe. 237—8. 

atâtea şi de atâtea ori, învățând, încurajând, mângăind, îndru- 
mând, dojenind şi amenințând pe cel care şi-ar fi călcat făgă- 
duința şi jurământul „ca unul ca acela să fie afurisit şi blestemat 
de D-l Hristos şi de Maica Sf. Preacestă... partea lui fiind cu 
spurcatul luda şi cu afurisitul Arie, să-l înghiță pământul de viu, 
ca pe Datan şi Aviron, să-l ajungă cutremurul lui Cain şi bubele 
lui Ghiezi, să fie casa lui pustie şi muiarea lui văduvă şi feciorii 
lui săraci, lacrămile ceale fără de folos să nu se şteargă de pe 
faţa lui în veci!...1) 

Şi ni se pare că-l vedem încă, cu cădelniţa grea de argint 
curat, cu care la Sf. Nicolae se cădeşte numai în zile de mari 
prasnice, trecând printre credincioşii cari umpleau sfânta biserică 
mai mult decât azi.... 

Sunt 200 de ani de atunci!... Statie Grid, unul din cei mai 
„mari şi mai însemnați protopopi ai Braşovului, işi doarme de 166 
ani somnul de veci în cavoul bisericii Si. Nicolae... EI a luat de 
mult împărăția podoabei şi stema frumseţii din mâna Domnului, 
căci luptă bună a luptat, cursul a plinit, şi credința a păzit. 


ANEXĂ. 


Anno 1767. Die 5-ta Nov.2) — După încetarea din viață a 
protopopului Sztatye Waszilevits Grit, am împărţit noi: Von Blu- 
menfeldt și losephus Benckner, moştenirea acestuia între soția vă- 
duvită Dobra, şi între 5 copii, anume: Demetrius Esztatievils, 
Ilinca al Radul Katane, Anaszitaszie al Zamphir Marko, Paraszkiva, 
văduva lui Sztân Muntyân și Maria, văduva lui Dinu Gysorghi- 
sovanu. 


AVERE. 
"O casă în str. Caterinei din Șchei „la 3 funți sfeşnice de alamă stri- 
Ulitze Furkoji“ preţuită în FI. 1000.— cate 1.44 
O grădină de poame, pe Cacova 100.— 1 samovar de 1'/4 f. 1.20 
O vie în Valachia, la Szkien(?) 1 samovar mic —.60 
de 12 pogoane, preţuită în 360 1 cană de aramă, de 2:44 f. 1.70 
taleri turceşti, adecă 489.60 1 cană mai mică 1.02 
O cană de argint aurită, de 29 1 căldare mare de aramă 10.— 
loți vienezi ă fl. 1.50 43.50 1 căidăruşe pentru a fierbe rozol 10.— 


1) St. Stinghe: Documente, Vol. 1. pg. 69. 
2) Arhiva Munic. Braşov, acte necatalogate. 

Un pocai de argint aurit, cu pi- 
cior de 11 jum. loți v. 

O tavă de argint, cu 6 păhărele 
de argint, pentru rozol, de 15 
loți ă fl. 1.20 

O cruce de argint cu o iconiță 
de lemn încadrată în ea, 6 loți 

O cruce moscovită de argint, 7 
loți, argint slab ă 48 den. 


Un brâu de argint bătut cu perle 


16.80 


18.— 


9.— 


3.36 


1 trăsură muscălească 20.— 
i car pentru gunoiu 1.— 
10 cai 200.— 
10 oi ă fl. 1.36 136.— 
miţe, brânză, urdă şi lapte 96.88 


2 buţi cu vin nou, de 300 vedre 255.— 
1 biblie românească 24.— 
1 biblie ilustrată, cu copci 6.— 
1 pravilă („Pravele“) românească 10-— 
i Apocalips rom. scris de mână 2.— 


şi pietrii scumpe, 43 loți ă 1.50 64.50 1 Psaltire rom. cu copci 1.— 
O măciulie de baston, din argint 1 carte grecească de cântări O —.50 
de 4 loţi v. ă 1.20 şi basto- 1 epistolier grecesc 1.50 
nul îl. 2.40 7.20 1 psaltire slavonă 1.50 
14 căni de cositor de 35.50 funţi Bani gata 824.17 
ă 66 den. 23,43 Indescifr. 252.96 
3 căni de cositor de 3 funţi, 3 La D-l Sam. Fronius capital fl. 
de 2 jum., 4 de 2 jum. şi 4 160.— interese 18.95 178.95 
de 2!/4 La Oprea Floroiu, hipotecă, 
2 castroane de supă, 434 funți capital 1256.37 
ă 66 d. 3.13w La Oprea Floroiu, interese din 
15 farfurii de 29 f. ă 66 d. 19.14 Sept. 1744 1582.56 
24 farfurii de 19.50 f. ă 66 d. 1287 La Simion Herţ 10.13 
O tavă rotundă, 2!j f. 1.54 La [. Inaș 1036.— 
'O tavă ovală și încolț. 2'ja f. — 1,4812 Total FI. 6766.04 d 
DATORIE. 
Pentru un sărindar 15.— Fraţilor Ciurcu 400.— 
Vin la pomană 21.60 Fiului Dumitru, compensație pt. 
Spese cu altă pomană 25.—  speselede înzestrare a Mariei 1000.— 
Pomană la un an 60.—  Paraschivei, 200.— 
2 servitoare 22.— Anastasiei 150.— 
Indesciirabil 67.32 Ilinchii, compensație 300*— 
Indescifrabil 4.— Taxă alodială 17.60 


Rămâne de împărţit suma de fl. 4483.52 d., din care se cu- 
vine: văduvei 1/,-a parte =— 149452, celor 5 copii 2/ș == 2989— 
fiecare copil având să primească câte fl. 597.80 den. 

Istoria Transilvaniei în secolele 
XII și XIII 


de losif Schiopul 


In numărul trecut al acestei reviste di Dr. lon Lupaș, pro- 
fesor de istorie la universitatea din Cluj, a vorbit în trei pagini 
de cele două studii istorice „7ara Bârsei și Cavalerii Teutoni“ 
şi „Invaziunea Mongolilor din 1241“, publicate de mine în vo- 
lumul „Contribuțiuni la istoria Transilvaniei în secolele XII şi XIII“ 
(Cluj 1932). 

In ce privește primul studiu, în care arăt că istoria colo- 
nizării Ţării Bârsei de către nişte Cavaleri Teutoni la începutul 
secolului al XIII-lea (1211) este o istorie pusă în circulaţiune 
abia către sfârşitul secolului al XVIII-lea (1787) și se întemeiază 
parte pe documente false, parte pe interpretarea greșită sau dea- 
dreptul tendenţioasă a unor alte documente autentice, — dl 
profesor Lupaș se mărginește să dea un rezumat de o irepro- 
șabilă claritate și nu adaogă decât comentarul „problema pusă 
în discuțiune e de prevăzut că va trezi interesul specialiștilor 
în materie de tehnică privitoare la critica și interpretarea docu- 
mentelor istorice“. 

In ce privește studiul al doilea, în care arăt că nu are 
nici un temeiu nici istoria care ne spune că în retragerea 
lor din Ungaria (1242) Tătarii (sau Mongolii cum își zic ei în- 
șiși) au trecut prin Transilvania şi au prădat-o, cum prădaseră 
înainte Ungaria, — dl Lupaş pare a nu fi întru toate de acord 
cu concluziunile mele, pentrucă face câteva rezerve. 


In studiul meu în chestiune arătasem, între altele, că nici 
un document nu pomenește de o invaziune a Tătarilor în Tran- 
silvania și că regele Ungariei Bela al IV-lea, care după retra- 
gerea Tătarilor a pornit opera de refacere a ţării chemând în 
Ungaria prădată coloniști străini, nu pomeneşte cu un cuvânt 
măcar de o prădare a Transilvaniei și nici nu ia aceleași mă- 
Suri de reîmpopulare a Transilvaniei. Dl Lupaș citează la acest 
loc un fragment dintr'o diplomă a aceluiaşi Bela al IV-lea (din 

1254) în care între altele se pomeneşte de oștile Tătarilor: 
„in confinio Cumanorum ultra Danubium et Bulgarorurmm, per quem 
etiam locum tempore invasionis regni nostri ad nos aditum habuit 
exercitus Tartrorum...“ şi adaogă: „de unde se vede că una 
dintre cetele de invazie ale Tătarilor s'a apropiat de graniţele 
Ungariei venind din regiunea limitrofă între Cumani și Bulgari, 
deci tocmai din teritoriul Țării Românești“. Chestiunea ce ne 
interesează nu este însă dacă Ungaria a fost invadată numai 
prin Nordul Ungariei sau dacă o armată tătărească a venit și. 
dinspre Sud, dinspre Bulgaria şi Ţările Româneşti (de mai târ- 
ziu). Ne interesează numai problema dacă Transilvania a fost 
prădată și ea sau nu de Tătari. lar sub acest raport fragmentul 
din diploma lui Bela al IV-lea citat de D-l Lupaș este, dimpo- 
trivă, o confirmare a concluziunilor la cari ajunsesem în studiul 
meu: Tătarii au ocolit Transilvania muntoasă și impracticabilă 
din cauza pădurilor ei întinse și impenetrabile. 

DI Lupaș primește numai cu o oarecare rezervă analiza 
mea privitoare la descrierea pe care ne-a lăsat-o canonicul Ro- 
gerius despre invaziunea Tătarilor din 1241. Istoria prădării 
Transilvaniei de către Tătari se întemeiază înainte de toate pe 
interpretarea acestei descrieri a lui Rogerius, care în timpul in- 
vaziunii era canonic la Oradea-Mare. Eu am arătat în studiul 
meu, pe baza unor analize obiective, că Rogerius nu pomenește 
:n descrierea sa cu nici un cuvânt de Transilvania, lămurind 
pe bază de exemple — că „ultra silvas“ al lui nu indica Tran- 
silvania. Rogerius întrebuințează cuvintele de „pădure“ (in... 
ad... ex... ultra... silvas şi silvis) întotdeauna în sens topograiic, 
niciodată în sens geografic. Arătasem că de cel puţin 19 ori 
vorbește Rogerius de „păduri“ fără să fi avut intențiunea să în- 
dice prin acele cuvinte Transilvania. Mai arătasem că ultimul 
capitol al descrierii lui Rogerius, în care se pomenește de di- 
strugerea Alba-luliei, este apocrif, pentrucă în acel capitol se vor- 
beşte de „Cruciaţi de pe insula Rhodos“, cari numai dela 1310 
încoace există sub această denumire. Or, di Lupaș nu crede că 
este dovedit că întreg capitolul este apocrii, ci înclină să creadă 
că poate numai fraza privitoare la „Cruciaţi...“ este o interpo- 
lare făcută după 1310 şi prin urmare partea referitoare la Alba- 
lulia ar putea să fie autentică. 

Obiecţiunea dlui Lupaș nu este întemeiată. Argumentul 
privitor la „Cruciații de pe insula Rhodos“ nu este unicul ar- 
gument invocat de mine pentru a dovedi caracterul apocrii al 
capitolului fina! din descrierea lui Rogerius şi nu este nici ar- 
gumentul principal invocat de mine. Eu arătasem în prealabil 
că Alba-lulia n'a fost prădată de Tătari în 1241, ci de o mână de 
Sași în 1278. Am citat mai multe documente (toate câte se cu- 
nosc) în cari este vorba de Alba-lulia după retragerea Tătarilor, 
fără ca vreunul dintre aceste documente să pomenească de vre-o 
prădare a Alba-luliei de către TTătari, ceeace documentele nu ar 
fi omis s'o facă dacă prădarea într'adevăr ar fi avut loc, mai 
ales că în aceste documente se vorbeşte de greutățile cu cari 
are să lupte episcopia. Am subliniat în aceeaşi vreme cum nici 
în istoria Episcopiei de Alba-lulia ma rămas vre-o amintire a 
unei prădări a Alba-luliei de către Tătari, dar a rămas amin- 
tirea (confirmată și în documente) a unei prădări a ei de către 
Sași la 1278. Şi abia după aceste constatări, cari nu pot îi in- 
firmate prin nici un document cunoscut până acum, am arătat 
că ele nu sunt infirmate nici prin descrierea lui Rogerius, dat 
dat fiind că este apocrif capitolul final. 


la studiul meu am analizat, rând pe rând, fiecare docu- 
ment, fiecare cronică, fiecare însemnare scrisă privitoare la iîn- 
vaziunea Tătarilor din 1241, arătând că cele cari vorbesc de o 
prădare a Transilvaniei sunt lipsite de autenticitate, iar cele 
autentice nu pomenesc cu nici un cuvânt de un asemenea 
eveniment. 


DI Lupaș se refere în darea sa de seamă și la un fragment 
dintro istorie a scriitorului persan Fazel-ul/a-Reschid (Reschid- 
eddin) care a trăit pe la 1300 şi citează din istorie — după: 
Gustav Grassmann-Strakosch, Der Eintall der Mongoler in Mittel- 
europa in den Jahren 1241 und 1242 — fraza în care autorul 
persan spune că „Cadan și Buri se indreptaseră împotriva Sasa- 
nilor și îi învinseră în trei bătălii succesive“. Dl Lupaș adaogă 
după cuvântul „Sasani“ explicaţiunea „Sași“. 


In anul 1931 publicasem în ziarul „Patria“ din Cluj în trei 
numere consecutive un fragment din studiul meu privitor la in- 
vaziunea Tătarilor, În acel fragment mă referisem şi eu la lucrarea 

lui Strakosch-Grassmann. Cum însă mai târziu mă convinsesem 
că această monografie este mai mult o interpretare a documen- 
telor decât o analiză critică în ce privește autenticitatea lor, n'am 
mai citat-o și în studiul publicat în volum. In articolele mele din 
„Patria“ arătasem că Strakosch citează fraza cu „Sasanii“ din 
istoria lui D'Ohsson (C. D'Ohsson, Histoire des Mongols... 
La Haye 1832—1834), care a tradus-o din persana lui Fazel-ulla- 
Reschid. În traducerea lui D'Ohsson scriitorul persan spune: 
„Cadan et Bouri s'etant diriges contre les Sassans, les vainquirent 
ă la suite de trois combats*. 

Din această frază nu se poate însă construi o dovadă că 
Transilvania ar îi fost invadată de Tătari, pentrucă pe lângă cea 
mai mare bunăvoință „Sasanii“ lui Fazel-ulla-Reschid nu pot îi 
identificați cu Sașii din Transilvania. Nici nu ştiu dacă nu este 
de prisos să mai stărui asupra acestui punct. Identificarea lui 
„Sassans“ cu „Sașii“ din Transilvania este în tățișă contradicțiune 
cu tot ce s'a scris privitor la invaziunea Tătarilor în Ungaria. 
Istoriografia este unanimă în a afirma că prădarea Transilvaniei 
ar fi avut loc după retragerea Tătarilor din Ungaria (1242). Sub 
acest raport nu există nici o controversă. Or, scriitorul persan 
spune că luptele cu „Sasanii“ s'au dat atunci când Tătarii s'au 
îndreptat spre Ungaria și nu la retragerea lor. Este prin urmare 
clar că „Sasanii“ nu pot fi „Sașii“ din Transilvania, ci trebuie 
să fie locuitori din Ungaria. Aceşti „Sasani“ ai lui Fazel ar putea 
să fie una dintre oștirile ungurești cari se opuseseră invadato- 
rilor. Cuvântul „Sassans“ ar putea să fie o formă greșită pentru 
„Sarsani“, „Sarasani“, „Saraceni“ (din care cuvânt Ungurii au 
făcut szerecseny), de cari în acea epocă erau mulți în Ungaria, 


La aceste două observaţiuni sumare se reduc comentariile 
critice, pe cari le face dl Lupaș studiilor mele. Este puţin, foarte 
puțin. Este în orice caz mai puţin decât ar îi avut dreptul 
să aștepte dela un istoric de competența dlui Lupaș toţi cei ce 
se interesează de istoria trecutului nostru. DI Lupaș este totuşi 
cel dintâiu istoric (şi până acum unicul) care a avut curajul să 
recunoască (ce-i drept cu o excesivă prudență) ce importante 
consecințe pentru istoriografia românească pot să aibă conclu- 


OBCU CLUJ 


— 232 — 


ziunile studiilor mele, când ele vor fi admise și de critica 
istorică. 

Critica aceasta istorică la care face apel di Lupaș întârzie 
încă. Ea n'are însă dreptul să treacă în tăcere peste concluziu- 
nile studiilor mele, pentrucă aceste concluziuni deschid o epocă 
nouă în istoriografia română. 


Tot ce s'a scris până acum despre Transilvania secolelor 
XII și XIII trebuie revizuit, pentrucă nu este istorie, ci numai 
ficțiune, deşi uneori, ce-i drept, ficțiune de o strălucitoare elocință. 
Revizuirea aceasta trebuie să introducă metode nouă. Ea trebuie 
să pornească dela examinarea critică a documentelor ce se refer 
la această epocă. Trebuie să examinăm înainte de toate dacă 
documentele sunt autentice sau nu, iar dacă sunt autentice trebuie 
să examinăm dacă întradevăr se refer la Transilvania. Pentrucă 
nu toate documentele împlinesc aceste condițiuni. Să dăm două 
exemple, din fiecare categorie câte unul. 


In limba germană Transilvania are numele de Siebenbiirgen 
(cu variate forme grafice în trecut: Sypenbiirgen, Sibenbiirgen 
etc.). Istoriografia săsească afirmă că numele acesta german al 
Transilvaniei este atestat încă la sfârşitul secolului al XIII-lea, 
anume la 1296. Afirmaţiunea aceasta a trecut necontrolată şi în 
istoriografia curentă și reprezintă un punct sigur de plecare și 
pentru cei ce se ocupă cu toponimia ţării. Or, afirmaţia istorio- 
grafiei săsești este neîntemeiată. Documentul din 1296 de care 
este vorba nu se referă la Transilvania. 


Chestiunea este limpede de tot. ln anul 1296, un preot de 
lângă Viena (Austria) dăruieşte unei mănăstiri de călugărițe (in- 
temeiate de e! și de frate-său) o casă în Viena. Actul de dona- 
țiune (acesta este documentul în chestiune) începe cu indicarea 
numelui donatorului: „/ch maister Dietrich von Sibenbiirgen pharrer 
datz Pălau . . .“. 

Am impresiunea că nici unul dintre cei cari au văzut în 
acest Sibenbiirgen o referire la Transilvania noastră m'au citit din 
document mai mult decât această frază introductivă, pentrucă 
dacă ar îi citit întreg documentul ar fi văzut că magistrul 
Dietrich dăruieşte călugărițelor casa sa părintească din Viena 
(daz voder hâs ze der Himelportin, datz Wiennen), rezervându-şi 

dreptul ca de câteori va veni la Viena (din Păâlau, azi Pălla, 
Austria de jos) să poată ocupa în casă camera cea mai bună 
(den besten gemach in demselben h6s haben sol). O adresă de pe 
dosul documentului spune şi mai lămurit că este vorba de casa 
lui părintească (Das ist der briejf iiber das vader Haws...). 
Dar dacă era la Viena casa părintească a magistrului Dietrich 
urmează în mod logic că Dietrich era Vienez ca şi părinții lui 
și, prin urmare, Sibenbiirgen adăogat după numele său nu poate 
să se refere la Transilvania, ci trebuie să aibă un alt înțeles. 
De altfel în Austria există și azi 0 serie de nume compuse cu 
numeralul sieben : Siebenbrunnen, Siebenhirten, Siebeneichen, — toate 
în apropierea Vienei. (Firește, toate aceste observațiuni în ce 
privește Sibenbiirgen au valoare numai întru cât documentul în 
chestiune este autentic, ceeace nu este mai presus de orice 
îndoială, dat țiind că Hormayr care a descoperit documentul şi 
l-a publicat pentru întâiașdată — Wien, seine Geschichte und 
seine Denkwiirdigkeiten — nu se bucură sub acest raport de 
un bun nume). 


Să trecem la cealaltă categorie de documente. 


Există un document datat.din Buda, 21 Martie 1240, prin 
care regele Ungariei Bela (al IV-lea) dăruiește conventului 7mo- 
nasterii Cistercii anumite biserici (şi veniturile lor) in Burcia in 
partibus Transilvanis videlicet castrum sanctae Mariae, montem 
sancti Petri, mortem Mellis et Tartilleri. . . 

Simpla citire a acestor nume ajunge să te convingă că do- 
cumentul nu poate fi autentic, adică nu poate îi din epoca din 
care este datat (1240), ci numai dintro epocă mult mai târzie. 
Istoriografia curentă a identificat anume aceste numiri de loca- 
lități pe cum urmează: castrum sanctae Mariae este Marienburg 
(românește Feldioara, ung. Făldvdr), mons sancti Petri este 
Petersberg '(rom. Sânpetru, ung. Szentpeter), Mons Mellis este 
Honigberg (rom. Hărman, ung. Szdszhermdny), iar Tartilleri 
(mons Tartilleri?) este Tartlau (rom. Preșmer, ung. Prdzsmdr) 
toate în județul Braşovului și în Ţara Bârsei de odinioară. 

Or, a vorbi la 1240 despre Marienburg, Petersberg, FHo- 
nigberg și Tartlau este un anahronism nu se poate mai 
evident. 

Despre Marienburg lucrul acesta este dovedit chiar cu do- 
cumente autentice. In toate documentele vechi (vezi geografiile 
lui Marienburg și Bieltz) această aşezare săsească se numia 
Mergenburg. Acest nume îl găsim și pe vestita hartă a Transil- 
vaniei din 1532 a lui /Ffonterus, care cu prilejul editarii hărţii a 
dat numiri germane la un mare număr de oraşe și sate din 
Transilvania cari niciodată n'au fost locuite de Sași. Honterus 
nu cunoaște numele de Marienburg, ci numai cel de Mergen- 
burg. Or, accet Mergenburg nu putea să dee în traducere latină 
castrum Mariae, pentrucă Mergen- nu are nimic de a face cu 
Maria. In acest vechi Mergen- mai curând am înțelege să 
auzim răsunând în mod vag, difuz, în surdină — un Ergen-, 
Erden-, un Ergenburg sau Erdenburg, care ar putea îi echi- 
valentul german al ungurescului Fo/dvăr (cetatea de pământ), 
din care Românii au făcut Feldioara. Că şi celelalte numiri ger- 
mane sunt mult mai nouă (Hon:gberg spre pildă era numit mai 
de mult și Hlonigbach — vezi Bieltz) o dovedeşte faptul că ele 
nu corăspund numirilor ungaro-române. Dacă Honigberg și Tartlau 
ar fi fost numirile originale, Ungurii și Românii n'ar fi făcut din 
ele Hărman (Ungurii chiar și un Magyarhermdny, în jud. 
Odorheiu) şi Preșmer, ci două nume asemuitoare cu cele 
germane. 


Documentul în chestiune, prin urmare, nu poate fi autentic. 
Dar se coniirmă oare neautenticitatea lui și prin alte im- 
prejurări ? 

Documentul a fost publicat pentru întâiașdată de Fejer în 
Codex Diplomaticus. De acolo a fost reprodus de /. W. Schuller 
în istoria sa, de 7eutsch și Firnhaber în colecțiunea lor de do- 
cumente, de Densușanu şi alții. Fejer însoțise documentul cu o 
notă care spunea că textul este publicat după originalul ce se 
găsește în arhiva abației din Zirz. Zimmermann, care a reprodus 
documentul în „Urkundenbuch...“ a găsit probabil că docu- 
mentul este suspect, pentrucă s'a adresat abatiei de unde a pri- 
mit răspunsul că acolo nu se găsește nici un original și nici 
vreo urmă că ar fi existat vreodată acolo. 


N'a existat prin urmare un Marienburg până târziu după 
secolul al XVI-lea. N'au fost în Țara Bârsei nici odată Cavaleri 

Teutoni, — şi totuși în toate manualele întemeiate pe istorio- 
grafia curentă putem citi: „Marienburg, unde se mai văd şi azi 
ruinele cetății clădite de Cavalerii Teutoni la începutul secolului 
al XIII-lea“. | 

lată de ce trebuie revizuită întreaga istorie a Transilvaniei 
secolelor XII. și XIIL.:) 


:) Vezi şi articolul „Transilvania în secolele XIi. şi XIII.“ din „Societatea 
de Mâine“ No. 3, unde mă ocup de alte documente false. 

Actualitatea lui Descartes 


de D. D. Roșca 


ps +++ Îl n'est aucune question plus im- 
portante ă r&soudre que celle de savoir 
ce que c'est que la connaissance hu- 
maine et jusqu'oii elle s'etend.....“ 
Descartes. 


Am amintit opera lui Descartes savant nu numai pentru 
motivul invocat mai sus, ci și pentru faptul că această uniune 
strânsă între activitatea de om de știință și activitatea de filosof 
ce-o constatăm în cazul de faţă, este caracteristică pentru filo- 
sofia franceză în general. Filosofia franceză s'a legat totdeauna 
foarte strâns de știința pozitivă. In alte ţări, în Germania de 
exemplu, cutare filosof a putut îi om de ştiinţă, sau cutare om 
de știință a putut fi filosof. Dar întâlnirea cetor două aptitudini 
— sau atitudini — a fost excepțională. Ca în cazul lui Leibniz, 
de exemplu. Nu e însă cazul filosofiei romantice germane, cu- 
rentul cel mai caracteristic pentru geniul filosofic al Nemţilor. 

Din potrivă : Filosofia franceză sa sprijinit permanent și 
esenţial pe știință. Pascal a fost matematecian și fizician, înainte 
de a îi fost filosof. In secolul al XVIII-lea filosofii francezi se 
recrutează printre geometri, naturaliști, medici (D'Alembert, La 
Mettrie, Bonnet, Cabanis). In secolul al XIX-lea cei mai mari 
cugetători francezi vin la filosofie pornind dela matematici : Au- 
guste Comte, Cournot, Renouvier, Henri Poincare. lar Claude 
Bernard, care ne-a dat metoda experimentală în biologie, a fost 
„un creator al fiziologiei ca ştiinţă pozitivă. 


pa 


Să revenim la Descartes. 

Din pasagiul luat din Regule pentru îndrumarea spiritului, 
și citat mai sus, am văzut cum pune Descartes problema filo- 
sofiei : O examinare a condiţiilor cunoașterii mai întâi, și apoi 
găsirea unei idei regulatoare care să ne permită organizarea 
cunoștințelor. 

Să indicăm acum, foarte pe scurt, cum procedează 
Descartes. 

La sfârșitul părţii a ll-a a Discursului găsim formulate cele 
patru regule de observat cu rigoare în știință și filosofie și cu 
ajutorul cărora acestea ar putea reuși să devie corpuri de doc- 
trină constătătoare numai din judecăţi evidente, adecă din ade- 
văruri incontestabile, universal și obiectiv valabile. Tot acolo 
Descartes ne povestește cari au fost motivele ce l-au determinat 
să repudieze toate celelalte precepte în materie de metodă, pre- 
scrise de logica aristotelică. Cel dintâi precept ce trebue să-l 
observe orice spirit care ar vrea să facă știință sau filosofie 
este : „Să nu accept niciodată un fapt ca adevărat înainte de 
a-mi fi dat seama în chip evident că este adevărat; adecă să 
evit cu grije graba și prevenţia și să nu cuprind (înglobez) în 
judecățile mele nimic mai mult decât ce se va prezenta spiritului 
meu în mod atât de clar și de distinct încât să nu pot avea 
nici un motiv să mă îndoiesc.“1) 

Prima propoziţie a acestei regule formulează, cum vedem, 
respingerea principiară a oricărei autorități străine în materie 
de gândire. Singurul criteriu al adevărului este evidența. Evi- 
denţa care eo lumină interioară provenită din faptul că spiritul 
nostru nu acceptă decât judecăți reprezentate în el prin idei 
clare și distincte. 

Am văzut că respingerea principiului autorității și afir- 
marea dreptului de liber examen era caracteristică şi predece- 
sorilor lui Descartes. Dar autorul Discursului este acela care face 
din această idee un principiu cu drept de universalitate. For- 
mula lui are meritul de a condensa întrun principiu semnifi- 
caţia unei lupte angajate deja de Renaștere și de a proclama 
victoria ei de drept. 

Tot regula citată mai sus proclamă ca punct de mânecare 
al cugetării filosofice și științifice îndoiala. Dar îndoiala lui 
Descartes nu e îndoiala isvor de durere sufletească și de resemnare 
a scepticului. La Descartes cugetarea nu pleacă dela îndoială ca 


1) Discours, p. 33, (l-a regulă cartesiană). 

dela o stare de criză sentimentală, ci ca dela o stare de critică 
premeditată, metodică. Indoiala aceasta nu este decât provizorie. 
Ea are rolul de a curăţi spiritul de idei preconcepute și de ju- 
decăți necontrolate. Ren€ Descartes va trage totul la îndoială, se 
va îndoi de tot și de toate. Dar se va îndoi cu scopul dea 
face să iasă din această îndoială absoluta certitudine. „Fiind cu 
deosebire atent, în orice materie, la ceea ce ar putea-o face su- 
spectă, scrie el, și ne-ar putea da ocazie să ne înșelăm, eu smul- 
geam din rădăcină toate greșelile cari au putut să se strecoare 
mai înainte în spiritul meu. Nu că aș fi imitat prin aceasta pe 
sceptici, cari nu se îndoiesc decât pentru a se îndoi și afectează 
că sunt totdeauna nehotăriți. Din potrivă, scopul meu nu era 
decât să ating certitudinea și să înlătur țărâna fărămicioasă și 
nisipul, spre a da de stâncă şi de argilă“.!) 

Dar, oricât de universală ar fi această îndoială, există ceva 
ce nu poate fi atins de ea: este propria ei condiţie, adecă gân- 
direa : In timp ce mă îndoiesc, gândesc ; și, gândind, exist. Gân- 
desc, deci exist („je pense, donc je suis“). Acesta este un ade- 
văr pe care spiritul nostru îl înțelege printr'o intuiție imediată. 
Este cel dintâi adevăr ce-l descopere inteligența când procedează 
metodic. Cogito resistă oricărei cauze de îndoială, pentru exce- 
lentul motiv că raportul pe care el îl formulează apare în fața 
conştiinţei ca absolut clar. 

* ui * 
| Dar, acest Cogito prezintă, din punctul de vedere al evo- 
luţiei ideilor, și altă importanță. Enunţându-l ca pe cel mai 
sigur adevăr, Descartes îace o adevărată revoluție în ceea ce 
privește lărgirea conceptului însuși de „inteligibil“, de „rațiune“. 
Prin Descartes inteligența își lărgeşte frontierele. 


In ce constă această lărgire? 


Prin al său Cogifo Descartes ne-a învăţat să concepem ca 
raționale, ca necesare, raporturi pe cari gânditorii premergători 


1) Discours, p. 41. 

le considerau ca pur empirice, deci ca iraționale, nu ca nece- 
sare. Descartes ne-a învățat să legăm în relaţie de necesitate 
concepte, lucruri pe cari logicianii anteriori le considerau ab- 
solut exterioare unul altuia, și între cari ei nu vedeau cu pu- 
tință nici un fel de raport inteligibil. 

Logica aristotelică ne învață că a pricepe este echivalent 
cu a subsuma ceea ce e particular sub legea a ceea ce e general, 
cu a deduce din aceasta din urmă pe cel dintâi. In cazuri ex- 
trem de importante, a înțelege, a gândi este nu numai a sub- 
suma, ne va spune Descartes, ci şi a sintetiza, adecă a desco- 
peri relațiuni de uniune necesară între două sau mai multe no- 
țiuni ce pot fi concepute ca absolut distincte, ca fără legătură 
logică între ele. 

Să lămurim puţin ceea ce am formulat acum în termini cam 
abstracţi. 

Judecata dela care pleacă Descartes este: „cogito ergo sum“. 
Cei doi termeni între cari fraza stabilește un raport sunt ab- 
solut exteriori unul altuia, nu pot fi „deduși“ unul din celalalt, 
Nu pot fi subsumaţi unul sub celalalt. Nu sunt în raport ana- 
litic. Existenţa materială nu poate fi dedusă din idee, şi nici 
viceversa. 

Legătura între „cogito“ și „sum“ este făcută de inteligență 
printr'o intuiție a cărei evidență se impune cu necesitatea spi- 
ritului. „Cogito“ nu este partea integrantă a unui silogism care 
ar presupune în mod tacit judecarea majoră: „Tot ce cugetă, 
există“. Din cauza aceasta, Cogito nu comportă demonstrația 
silogistică, El e conceput direct de inteligență, ca adevăr ne- 
cesar. 

Din această judecată, adecă din Cogito, care repet, nu face 
parte dintrun silogism!), și care, din această cauză, ar fi mai 


1) Răspunzând adversarilor săi — cari îi obiectau că vrea să-şi do- 
vedească existența printr'un silogism — Descartes precizează însuși : Cogito 
nu e silogism, ci intuiţie. „Nu-mi deduc existența dintr'un silogism, ci o văd“, 
scrie el. Prin urmare, şi observaţia lui Kant din Krifik der reinen Vernunft, 
ed. Kehrbach, 302—303, p. 355 a ediţiei din 1781, apare lipsită de funda- 
ment solid. 

just formulată fără „ergo“, din această judecată, zic, Descartes 
va deduce apoi pe cea care se scrie: „Tot ce cugetă, există“. 
Deci pe cea care, într'un silogism, ar ținea locul de majoră. 
Cum vedem, Cogito implică o lărgire a noțiunii de „inteligibil“, 
o îmbogăţire a conceptului de „rațiune.“ 

* Ş > 

Nu poate intra în cadrele acestui studiu să rezumăm îllo- 
sofia lui Descartes plecând dela acest „gândesc, deci exist.“ Am 
spus totuşi două cuvinte despre el din cauza încercării de lăr- 
gire a inteligibilului pe care el o postulează, pentru motivul 
enunțat în titlul şi la începutul acestei a doua părți a studiului 
nostru. Anume : afirmând prioritatea logică a spiritului, făcând 
din cugetare principiul certitudinei, din cugetare ca singura 
realitate pe care o cunosc în mod imediat și indubitabil, Descar- 
tes fixează termenii permanenți ai tezei raționaliste moderne, 
după care orice cunoaştere implică condiţii cari vin din spirit 
însuși ; şi Descartes mai devine întemeetorul idealismului mo- 
dern. După cum prin formularea, ideii mecaniste, — principiu 
regulativ în cercetarea și explicarea fenomenelor, tuturor fe- 
nomenelor, întinse în spațiu — e! devine gânditorul de care 
s'au reclamat, nu fără dreptate, și  materialiștii secolului al 
XVIII-lea francez. 

Idealismul german, în special, își trage originea din carte- 
sianism. Nemţii au fost aceia cari au găsit în problema ce-o 
pune  Cogito al lui Descartes germenele de unde trebuia să 
crească, printr'o dialectică necesară, toate sistemele ce au apărut 
dela Descartes încoace. Kuno Fischer crede că filosofia carte- 
siană, și antinomiile pe cari ea le implică, e originea întregei 
speculaţii filosofice până la Kant. Problemele pe cari le-a ri- 
dicat și soluțiile pe cari le-a dat ocazionismul lui Malebranche, 
monismul lui Spinoza, monadologia lui Leibniz, sensualismul lui 
Locke, idealismul lui Berkeley, criticismul lui Kant, sunt toate 
condiţionate necesar de principiile constitutive pe cari şi-a clă- 
dit Rene Descartes adâncu-i și cuprinzătoru-i sistem de gândire... 

Ce problemă atât de persistentă pune Descartes prin al 
său Cogito ? 

E problema care se ivește când e vorba să explicăm cum 
se face trecerea dela cugetare la afirmarea existenței concretului 
spaţio-temporal. Gândirea ca atare este inerentă sieși. Cum pu- 
tem deci afirma existenţa lumii exterioare cugetării, când pornim 
dela aceasta ca dela singura realitate pe care nu o putem nega? 
Există un caz unic unde existența este legată în mod indiso- 
lubil de gândire: este cazul când zicem: „Gândesc, deci exist“. 
Cu ce drept și pe ce cale putem noi extinde asupra altor exi- 
stențe certitudinea ce-o atribuim în mod necesar cugetării ? 

Această problemă nu comportă soluție, dacă ne menţinem 
în cadrele stricte ale logicei aristotelice. Și atunci ea rămâne o 
problemă în faţa căreia se vor sparge neputincioase toate efor- 
turile de-a o deslega, făcute de succesorii lui Descartes până la 
Hegel. Dacă însă abandonăm logica aristotelică, şi admitem o 
posibilitate de lărgire a raţiunii înseși, problema se desleagă în 
chipul indicat adineaori. 

Pentru speculaţia antică, realitatea exterioară, concretul 
spaţio-temporal, era ceva dat. Sarcina inteligenții era să-l ana- 
lizeze pentru a ajunge să-l cunoască și să-l facă inteligibil. Cu 
Descartes acest concret devine un obiect îndepărtat, accesibil 
numai în urma unui efort de gândire, dacă în general el poate 
îi atins de inteligența noastră. 

La această revoluție ideologică se gândea probabil Fonte- 
nelle când scria : „Inainte de Monsieur Descartes se putea ra- 
ționa mai comod. Secolele trecute au fost tare fericite că n'au 
avut pe acest om“....:) 

Acesta este caracterul distinctiv al întregei filosofii mo- 
derne când o comparăm cu cea antică. Și acest caracter poartă 
pecete cartesiană. 


a fa 


Acestea spuse, să revenim la substanţiala regulă IL. despre 
care a fost deja vorba mai sus : „...Să nu cuprind în judecăţile 
mele nimic mai mult decât ceea ce se va prezenta spiritului meu 


1) Digression sur les Anciens et les Modernes (Citat după Sainte-Beuve, 
Port-Royal, t. V. p. 354). 

în mod atât de clar și de distinct încât să nu pot avea nici un 
motiv să mă îndoiesc.“ 

Cum vedem, această parte a regulei formulează criteriul 
certitudinii cunoașterii. Criteriul acesta îl constitue ideile clare 
și distincte. Fie că inteligenţa prinde pe cale de intuiţie ade- 
vărul lucrurilor și al ideilor, fie că l-ar stabili pe cale deductivă 
sau analitică, ea nu e îndreptățită să afirme decât idei clare şi 
distincte. Şi nu va trece dela o idee la alta decât în ordine 
naturală, adecă sprijinindu-se pe raporturi cari sunt și ele, ia 
rândul lor, percepute în mod clar și distinct. 

Ca modele de astfel de idei clare şi distincte aș aminti. 
bucuros cele două noțiuni la cari Descartes a redus, printr'o 
minuțioasă analiză, toată experiența omenească, toată experiența 
posibilă, anume noţiunile de „întindere“ și de „gândire“. Această 
distincție radicală între gândire și spațiu a fost una din cele 
mai fecunde distincţii pe cari le-a stabilit Descartes. Ea a făcut 
pos bilă o separație netă și utilă a celor două mari domenii ale 
realității (spirit și materie), și concepția unor metode de inve- 
stigație şi explicare proprii fenomenelor tiecărui domeniu, me- 
tode radical diferite una de alta. Când e vorba să explicăm lu- 
mea întinsă în spaţiu, comitem neiertată greșală de metodă 
recurgând la concepte cari ar aduce oricât de departe cu no- 
țiunea de „suflet“. 

Graţie distincţiei de care e vorba, această filosofie a ştiut 
salva diversitatea aspectelor fundamentale ale realităţii, și n'a 
tins să nege nici una din marile forme de existenţă în favoarea 
celeilalte. Şi tot mulțumită acestei distincţii cartesiane, devenită 
patrimoniu al speculaţiei filosofice actuale, e posibilă în zilele 
noastre o convieţuire, o colaborare chiar, între o fîilosotie prin 
definiție idealistă şi o știință pozitivă, materialistă în însaşi te- 
melia ei. 

Până în ziua de azi — și mai ales în ziua de azi — toți 
gânditorii de seamă construesc pe această neclinlită bază car- 
tesiană. 

Săpând puțin mai adânc semnificația noţiunilor „claritate“, 
„distincţie“, „evidenţă“, am găsit schița destul de completă a 
unei logici mai comprehensive decât aceea a Scolasticei. 

Căci ce e, în ultima analiză, metoda lui Descartes? 

Este inteligenţa însași, în funcţiune, dar liberată de toate 
piedecele ce le aruncă în calea ei diferitele idei preconcepute și 
diversele obiceiuri contractate prin observarea a tot felul de 
prescripţii artificiale. Una din aceste prescripţii e şi silogismul 
așa cum îl practică Scolastica. „Examinându-le (logica, analiza 
geometrică şi algebra) am descoperit că, în ce priveşte logica, 
silogismele ei, și partea cea mai mare a celorlalte precepte for- 
mulate de ea, servesc mai degrabă a explica altuia lucrurile pe 
care le știi, sau chiar a vorbi fără judecată de cele ce nu știi 
(cum e cazul cu arta lui Lull), decât a învăța să le cunoşti 
(„qwă les apprendre“). Şi, cu toate că logica conţine într'adevăr 
multe precepte foarte adevărate și bune, conţine totuşi printre 
acestea atâtea altele stricăcioase sau superflue, încât e aproape 
tot așa de greu să le separi cum e de greu să scoţi o Diană 
sau o Minervă dintr'un bloc de marmoră ce nu e încă deloc 
cioplit.1) 

Vedem deci că, după Descartes, silogismul, de care a făcut 
uz atât de mult Scolastica, este o operație mecanică, mai po- 
trivită pentru a expune rezultate, decât pentru a le găsi. Logica 
aristotelică e bună când e vorba să arăţi că un adevăr oarecare 
este implicat în altu!. Dar cu ajutorul ei nu poţi inventa ni- 
mic nou. 

In locul acestei rațiuni pur discursive, Descartes va căuta 
să afirme drepturile unei inteligențe capabile să creeze, să in- 
venteze, să descopere adevăruri noi. Numele acestei inteligenţe 
— sau acestei funcțiuni a inteligenții — este intuiție, intuiţia 
cartesiană. Aceasta este funcțiunea fundamentală a inteligenți, 
crede Descartes. lată de ce Bergson suţine că intuiționismul său 
se leagă strâns și natural de marea tradiție franceză, ai cărei 
inițiatori au fost Descartes și Pascal. Intuiţia este, după Descar- 
tes, un fel de visiune interioară mai convingătoare decât vi- 
siunea sensorială, visiune cu ajutorul căreia spiritul nostru prinde 


1) Discours, p. 31—32. 

anumite idei simple (elemente), şi anumite raporturi ireductibile 
la raporturi analitice. Am văzut că, acelora cari i-au obiectat că 
vrea să-şi dovedească existența pe cale silogistică, Descartes le 
răspunde că nu-și deduce existența din silogism, ci o vede. In- 
tuiția este deci o funcțiune prin care inteligența descopere ra- 
porturi sintetice între lucruri, raporturi ce silogistica analitică 
nu le-ar fi putut descoperi. „Inţeleg prin intuiție, scrie Descartes, 
nu credința sau mărturia schimbăcioasă a simțurilor, sau jude- 
cățile înșelătoare ale imaginației cea rău îndrumătoare, ci con- 
cepția unui spirit sănătos și atent, concepție atât de ușoară și 
de distinctă, încât nu rămâne loc pentru nici o îndoială în ce 
privește ceea ce înțelegem ; sau, ceea ce e tot una, concepția fer- 
mă Care se naște întrun spirit sănătos și atent prin singurele 
lumini ale rațiunei. Astfel, fiecare poate vedea!) prin intuiție că 
există, că gândeşte, că un triunghiu oarecare e mărginit de trei 
drepte, că o sferă nu are decât o singură suprafaţă, și alte ade- 
văruri asemănătoare, adevăruri cari sunt mult mai numeroase 
decât se crede de obiceiu, pentrucă nu ne coborim cu aten- 
țiunea până asupra unor lucruri atât de ușor de înțeles“.2) 

Inteligența nu înțelege decât ceea ce vede, crede Descartes, 
ceea ce poate concepe printrun act instantaneu al ei, adecă 
ceea ce e simplu, ceea ce nu poate îi cunoscut decât întreg. Astfel 
definită, intuiţia nu se poate înşela. Ea e sigură, printr'o certi- 
tudine imediată, și nu printr'o certitudine obținută pe cale de 
concluzie logică. Scopul ultim al cunoașterii veritabile este să 
atingă în orice domeniu s'ar exercita ea, aceste „naturi simple“ 
cart pot fi cunoscute prin intuiţie. 

Dar această cunoaștere intuitivă directă, nu e posibilă tot- 
deauna. Şi atunci deducţia devine necesară. Dar aceasta își 
scoate certitudinea din intuiţia care însoțește prima ei verigă. 
Condiţia primordială ce trebue să întrunească orice deducție 
justă este să pornească dela o noțiune simplă al cărei adevăr 
este prins de intuiție. Intuiţia devine deci originea și suportul 
deducției. Deducţia e un fel de intuițe turmentată, diluată, reali- 
zată în etape cari se succed în timp. Ea nu se deosebește de 
intuiție decât prin faptul că cere o mișcare în timp a gândirii, 

1) Sublinierea e a noastră. 

2) Regles pour la direction de Vesprit, regula III. 

mişcare ce se deplasează din grad în grad (din idee în idee), 
și care, când e realizată fără întrerupere de continuitate logică, 
duce evidența, proprie punctului de mânecare (v. mai sus), și 
în interiorul punctului de oprire. Şi invers, putem spune că in- 
tuiţia e un fel de deducție concentrată. 

Evident că o astfel de concepţie a deducției diferă mult de 
concepţia scolastică, unde problema de rezolvit era să scoţi 
ceea ce e particular din ceea ce e general, cel dintâi fiind, prin 
definiție, conținut în cel din urmă. La Descartes problema con- 
stă, întocmai ca în matematici, în a face să se nască ceeace e 
compus din ceea ce e simplu... 


% 
sk % 


Să mai insistăm însă asupra altui aspect al teoriei ideilor 
clare și distincte. 

Enunţând norma ideilor clare și distincte ca criteriu al 
certitudinii, Descartes a justificat, pentru prima oară în mod 
conștient și decisiv — sub forma unui principiu general, — 
una din calităţile dominante ale inteligenței gânditorilor rasei 
sale. Grija constantă de precizie și de ordine în idei, facultatea 
de a face distincții nete, reducerea clară a chestiunilor la puncte 
de vedere simple, sunt însușiri caracteristice spiritului francez. 
N'a fost oare caracterizat spiritul francez ca acela care cedează 
consecvent tendinței imperioase de a găsi pretutindenea idei 
clare, şi de a lega aceste idei între ele prin raporturi ele însele 
clare ? 

Privită mai deaproape, de ce anume depinde claritatea 
cugetării filosofice sau științifice ? 

Ea depinde întâi de o analiză metodică a obiectelor: de 
cunoaștere, de faptul că acestea nu sunt primite de inteligență 
în bloc mai mult sau mai puţin nebulos, ci sunt supuse unui 
minuţios efort de disecție, care le descompune în elementele lor, 
stabilind o ierarhie între acestea, ierarhie de caractere conform 
importanţei lor. N'aţi recunoscut în această frază substanța re- 
gulei Il stabilită de Descartes ? 

Claritatea în cugetare mai depinde și de recompoziţia 
sistematică, ordonată, a obiectelor discompuse prin analiză. O 
gândire care vrea să fie clară, subsumează sub principii gene- 

rale și comprehensive diversitatea fenomenelor și a noțiunilor 
particulare. Tinde, cu alte cuvinte, să ridice sinteze cât mai 
vaste acolo unde analiza separă, fărămiţeşte. (A IIll-a regulă 
cartesian?). 

Şi, dacă ar fi greu de demonstrat că pela 1630 trebuia să 
se ivească pe orizontul cugetării și culturii europene speculația 
cartesiană sau o doctrină asemănătoare, nu se datorește poate 
întâmplării oarbe îaptul că prima nevoie și încercare de siste- 
matizare și ordonare — sprijinită pe câteva principii clare — 
a enormului material de cunoștințe și de fapte adunat de Re- 
naştere și de știința pe care Renaşterea a făcut-o posibilă, s'a 
ivit tocmai în această Franță iubitoare de claritate și de ordine 
în cele intelectuale. 

Este incontestabil că Ren€ Descartes a avut în gradul cel mai 
înalt darul pentru analiza extremă, ca și puterea de sinteză. Un 
echilibru rar între aceste două tendințe îl caracterizează. A fost 
om de ştiinţă în aceeași măsură în care a fost și filosof. Șia 
fost filosof deschizător de drumuri noi în speculație, pentrucă a 
fost om de ştiinţă creator. Sub acest raport, este, cred, spiritul 
francez cel mai reprezentativ. lar prin Discursul său asupra me- 
todei, care inaugurează drept criteriu al certitudinei cunoașterii 
ideile clare şi distincte, Descartes devine teoreticianul acestei 
minunate realități ce se chiamă spirit francez. 


E * 

In legătură cu cele spuse acum mai pe urmă, să amintim 
că stilul lui Descartes oglindește credincios constituția și exi- 
genţele inteligenţei lui. Calitățile cugetării lui, conturată atât de 
precis, cu direcţii de mișcare aşa de sigure, se transmit şi sti- 
lului care e de o proprietate de termeni fără pereche. Criticii 
francezi au arătat că autorul Discursului a fost acela care, cel 
dintâi, a dat modelul perfect al prozei clasice franceze. Și, în- 
tradevăr, considerată ca atare, limba lui Descartes impresionează 
prin simplitatea şi sobrietatea ei. 

Inspirându-se din exemplul dat de el, filosofia franceză sa 
condus aproape totdeauna după principiul că nu există idee fi- 
losofică — oricât de subtilă și profundă ar fi ea — care să nu 

poată fi formulată în limba vorbită de toți oamenii instruiți. 
Citind scrierile franceze ale lui Descartes, simți că autorul Di- 
scursului a voit să scrie pentru toată lumea, și nu numai pentru 
o capelă restrânsă de iniţiaţi. Lucrul acesta se poate spune, cu 
puține excepții, despre majoritatea filosofilor francezi. Şi, dacă 
pentru a măsura profunzimea gândirii lor, și pentru a o înțelege 
pe deplin, trebue să îii capabil să operezi cu o oarecare înde- 
mânare cu idei abstracte, totuși se poate spune că nu e om 
instruit care, citindu-le, să nu tragă din această lectură un pro- 
fit oarecare. 
+ ic % 

Am văzut deci că Descartes, pentru a îi înțeles pe deplin, 
trebue raportat mai mult la spiritul general al secoluiui în care 
a trăit, decât la cutare sau la cutare filosof al Renașterii sau al 
Scolasticei. Şi rezultă, credem, din cele câteva note pe cari le-am 
crezut dominante nu numai în speculaţia cartesiană, ci şi în cea a 
zilelor noastre, și pe care le-am reținut în cele desvoltate mai 
sus, că Francezii Boutroux şi Delbosi) n'au fost conduși de un 
orgoliu național nejustificat, când au susținut: cel din urmă, că 
dacă admitem un început definit al filosofiei moderne, acesta 
nu poate fi decât filosofia lui Descartes; iar cel dintâi, că toate 
marile probleme desbătute de î losofia modernă sunt moșteniri 
cartesiane. Şi cu atât mai puțin au exagerat Nemţii Hegel și 
Schopenhauer, când l-au declarat părinte al gândirii moderne, 
şi Husserl când a formulat, nu numai o singură dată, neaştep- 
tatul său: „Inapoi la Descartes /“2) 

Dar, mai elocvente decât toate aceste aprecieri venite din 
partea unor îilosofi, ne par a fi rândurile unui om de știință 
spirit mai greu de suspicionat de complezență în această ma- 
terie. E vorba de un text al aceluiași Huxley din care am citat 
mai sus : „Dintre toți gânditorii, acela care, după părerea mea 
reprezintă mai bine decât oricare altul rădăcina şi trunchiul fi- 
losofiei și științei moderne, este Descartes. Mă explic: oricine 


1) Cf. Etudes d'histoire de la philosophie, Alcan ; La philosophie fran- 
ţaise, Plon-Nouzrrit. 
2) Cf. începutul prezentului studiu, 

se va opri asupra unuia din rezultatele caracteristice ale cuge- 
tării moderne, fie în filosofie, fie în știință, va trebui să con- 
state că sensul, dacă nu forma, acestei cugetări era prezent în 
spiritul marelui Francez, 

„Unii oameni sunt considerați mari pentrucă reprezintă 
actualitatea epocii lor şi ne-o oglindesc aşa cum e. Voltaire era 
de genul acestora, şi s'a putut scrie despre el epigramatic: El 
are, mai mult decât oricine, spiritul pe care îl are oricine. In- 
tradevăr, nimenea nu exprima mai bine ca el gândirea tuturor. 

„Dar alți oameni sunt mari pentrucă reprezintă tot ce 
epoca lor posedă ca forțe latente, și magia lor constă în 
faptul că oglindesc viitorul. Ei exprimă ideile cari vor fi gân- 
durile tuturor două sau trei secole după ei. Așa a fost Ren€ 
Descartes“.....1) 


1) Huxley, op. cit., loc. cut. 

Mijlocul de schimb 


Dr. Alexandru Ceușianu 


O lapidară comparaţie. Faptul întâmplător, că nașterea cu- 
tărui ins s'a produs pentru a nu știu câtea oară întrun bordeiu 
de om sărac, când ar fi putut tot atât de accidental să obvină 
la o păreche chiabură pentru întâiași dată, determină evoluția 
vieţii în chip cu totul deosebit. La unul mizeria pune repede 
capăt unei existențe inutile; la celălalt luxul inventează toate 
capriciile igienice, ferind progenitura de ori-ce primejdie. Intro 
parte lipsa de hrană, de îmbrăcăminte, de educaţie fecundează 
în murdărie și promiscuitate, bălăria tuturor înclinărilor sălbatice ; 
dincoace rafinamentul civilizaţiei reuşește să dea poleiul social 
ori-cui, 

Două puncte simbolice la extremităţile aceleiași pârghii 
economice. Cel de jos, care ridică imensa greutate, cel de-asupra 
privilegiat să comande. Unul sufocă de inaniție trupească şi 
sufletească, celălalt se poate lăfăi în toate plăcerile lumii, fiindcă 
are carte de vizită — banul — care-i asigură, fără merit per- 
sonal, un loc la masa de ospăț a vieții. 

Banul dispune de lume. lIspititor cumplit pentru fiecine, 
simpla posibilitate de-a acapara averi înfruntă ori-ce crimă, 
Creiază pretutindeni aceleași predispoziţii de dominațiune la in- 
divid, la colectivitate, la complexul etnic, fiindcă esența acumu- 
lării de capital, consistă în a nu cunoaște limite. Cu bani, totul 
se poate obţine, chiar și aservirea libertății individuale (scumpă 
doctrină a sociologilor); mai mult, — subjugarea unei naţiuni 
pe cale pacifistă. 

O scurtă reliefare a situației bugetare în România, contu- 
rează poate mai real spasmul economic în care ne zbatem. 
Anuitatea datoriei publice se cifra în bugetul anului 1932 la suma 
de 5.834.099.140 Lei, plătibilă în aur, iar datoria consolidată la 
suma de 929.918.942 Lei plătibilă în valută naţională. Conform 
unui tablou provizor al Ministerului de finanțe, sau achitat în 
exercițiul bugetar 1932, la capitolul datoriei publice, suma de 
Lei 5.573.027.642 (diterența în minus rezultând din scăzăminte 
în dobânzi şi deprecierea Lirei șterline dela 1 Liră egal 813.59 

Lei la 1 Liră egal 580 Lei). Raportând aceste plăți la totalul 
celor prestate de stat în sumă de 18.345.612.505 Lei, rezultă că 
aproape o treime din cheltuieli sunt mistuite pentru amortizarea 
datoriei noastre publice. 

Este evident că o asemenea stare strivitoare, constituia o 
gravă amenințare pentru finanțele țării. Măsuri imediate — cari 
au însă mai mult un caracter paleativ — au dus la recentul 
acord dela Paris, în virtutea căruia se amână plata amortismen- 
tului și se suspendă plăţile de războiu, degrevându-se astiel bu- 
getul pe anul 1933/34 cu suma reală de 2.197.022.193 Lei. 

Sub presiunea împrejurărilor critice, este natural ca puterea 
existențială să se comprime întrun regres spre primitivitate. 
Trebue să cruțăm tributul către creditorii străini şi e un tribut 
mai crâncen de suportat, fiindcă e liber consimţit. Datoria 
publică a ţării se scrie în cifre cu trenă impresionantă. Sau 
fixat cu data de 1 April 1933 


Datoria externă la 83.500.000.000 Lei 
Datoria internă la 13.500.000.000 Lei 


Total  97.000.000.000 Lei 


Cu toate acestea producția națională a făcut uriașe eforturi, 
consimțind la grele sacrificii, ca să-și menţină echilibrul tinan- 
ciar. Un fenomen de-o sinistră semnificaţie a zădărnicit însă în 
multe privinţe avântul economic. Circulaţia bunurilor a încetinit 
catastrofal, fiindcă aproape a dispărut de pe piață mijlocul de 
schimb, — banul. 

Deja Sophocie meditează cu resemnare în piesa sa Anti- 
gone asupra problemei: 


„Din ce valori se zămisliră pentru om 
Nimic nu-l zdruncină atât cât banul“. 


In concepţia primitivă domina credința că propriaminte 
banul este isvorul tuturor nepotrivirilor dintre oameni. Curios 
că, printrun straniu atavism, întâlnim aceeași părere și în tim- 
purile moderne. 

Astfel, bolşevicii înstăpâniţi la puterea de stat s'au grăbit 
să zdrobească ticăloasa unealtă a capitalismului, devalorizând 
rubla prin inflație, în buna credință că, distrugând moneda, au 
distrus și sistemul capitalist. S'a emis hârtie în valoare nominală 
de peste 8.000.000 miliarde, ca după câţiva ani, la 1923, gu- 
vernul sovietic să se reîntoarcă la moneda convertibilă în aur, 
înlocuind doar vechea numire a rublei cu cervoneţul. 

Același lucru în Germania. Teribila sarcină a datoriilor de 
războiu se părea că e în funcție de monedă și că o depreciere 
a mărcii va dejuca ori-ce posibilitate de incasare din partea 
aliaţilor. Urmarea acestei politici a fost complecta dezorganizare 
a economiei şi revenirea la un sistem monetar cu acoperire aur 
sa impus ca unic remediu de salvare din haos. Dacă în ultimul 
timp stabilitatea Rentenmarkului s'a clătinat, taptul se datorește, 
în bună parte, nestabilității politice căci, începând cu faimoasa 
lovitură de teatru a alianței vamale austro-germane, surprizele 
evenimentelor din Germania au oferit abundent material de spe- 
culă manevrelor de bursă. Concomitent s'a produs şi suspendarea 
rambursării creditelor către streinătatea care se grăbise alarmată 
să retragă sumele investite pe termen scurt în așa proporții, că 
industria germană nu-și mai putu onora tratele. 

Petrificarea creditelor în Germania s'a resimțit în primul 
rând în Anglia. Court of exchequer — cel mai înalt for finan- 
ciar — arătă, în raportul prezentat guvernului laburist, că sincopa 
plăţilor germane, împreună cu formidabila problemă a șomajului 
în continuă creştere, au dezechilibrat tezaurul. Angajamentele din 
afară depășeau capacitatea de acoperire și panica deţinătorilor 
de valori engleze provocaseră exodul aurului din Anglia. For- 
marea unui guvern de uniune națională nu putu restabili în- 
crederea și asttel, la 20 Septemvrie 1931, s'a recurs la un re- 
mediu de desperare: suspendarea etalonului aur. Este adevărat 
că în urma acestei măsuri City din Londra îşi pierdu egemonia 
bancară, păstrată timp de peste un secol şi jumătate, în schimb 
însă s'au ameliorat finanțele engleze incontestabil. Importante 
acorduri interdominionale — ca acela din Ottawa din August 
1932 — au normalizat circulația bunurilor pe întreg cuprinsul 
imperiului britanic. Echilibrul bugetului a putut îi menţinut şi, 
ce e mai important, stabilitat rețurilor interne n'a îost aproape 

de loc influințată de deprecierea cu aproape 30%» a lirei sterline. 
Cumpătul stoic al Englezului a dovedit, pentru întâiaşi dată, în 
mod practic, că circulația bunurilor nu este în funcție de va- 
loarea aur. De-aceea, o revenire la etalonul aur ar însemna o 
zguduire profundă a standardului de prețuri, piaţa internă tre- 
buind să se orienteze în acest caz după stabilizarea impusă de 
finanța externă. Aceasta este explicarea atitudinei de expectativă 
a finanței engleze. 

În val-vârtejul de după războiu, produs în economia mon- 
dială, economiștii şi-au pierdut întreg bagajul științific și între 
diferitele soluții monetare se arată atâta oscilare, încât e greu să 
se facă o coordonare a diferitelor metode. Dintre teoriile mai 
nouă așanumita școală din Cambridge, având în frunte pe re- 
numitul M. |. M. Keynes, a emis ideea că variarea circulaţiei 
monetare trebue să se adapteze volumului de afaceri, prin ceea 
ce sar putea obține fixitatea prețurilor la mărturi, căci, pentru 
fixarea rentabilității producției, e nevoie de stabilitate în prețul 
produselor. In felul acesta, producătorii ar domina procesul eco- 
nomic, substituindu-se în locul captaliştilor deținători de valori 
monetare moarte. 

Recenta conferință economică internațională dela Geneva 
sa terminat, adoptându-se o soluție frapantă, deși nu tocmai 
nouă. S'a propus pur și simplu revenirea la formele vechi de 
organizare prin introducerea etalonului aur în toate țările. Sa- 
vanţii economiști au discutat, de altfel cu mult interes, înfiinţarea 
unei monede internaționale convertibilă în aur. 

Prompta desminţire a acestei reveniri simpliste a venit de 
astădată de dincolo de Atlantic. In Statele Unite, s'a deslănțuit 
o criză bancară ce întrece în proporţii cele mai pesimiste pre- 
vederi. Asaltul depunătorilor — run — n'a putut fi zăgăzuit 
decât prin moratorul legal. Aceeași panică predomnește și la 
deținătorii de efecte americane, cari grăbesc să-și convertească 
hârtiile în metal prețios. Soliditatea dolarului este pusă la crân- 
_cenă încercare. Majestatea galbenă — aurul — e pe cale să-și * 
îngădue cel mai fantastic spectacol imaginabil, prăbușirea eco- 
nomică a celei mai bogate ţări din lume, — America. 

Atâta timp cât există un raport echitabil între amploarea 
producției şi volumul monetar, care serveşte ca mijloc de schimb 

în circulația bunurilor, nimeni nu poate contesta avantagiile ce 
le acordă stabilitatea etalonului aur. Mai ales în relaţiile cu 
streinătatea soliditatea leului de pildă asigură echitabila plată a 
diferitelor cupoane scadente în moneda ţării. Fluctuaţiile de bursă 
nu pot impieta asupra valorii calitative a plăţilor decât într'o 
măsură disparentă, din care motiv în buget se prevede pentru 
acoperirea diferenței de curs doar suma de 25.500.000 Lei. 'To- 
tuși, considerabilului flux de miliarde plătite de ţara noastră în 
datorii externe, nu-i corăspunde un reflux echivalent de capital 
străin. 

Franța, dela care am putea mai mult aștepta să preia rolul 
de finanțare, a abandonat de mult politica de investiţiuni în 
străinătate şi Banque de France e ţinută să-și înmagazineze sur- 
plusul de aur, sporind acoperirea metalică a francului francez 
sută la sută. 

Deci golul ce se produce în urma emigrării economiilor 
noastre bugetare, trebue suplinit prin activul balanței comer- 
ciale, neexistând alt chip de soldare. Ori măriurile de cari 
dispunem sunt supuse unei deprecieri cu adevărat dezastruoase 
şi exportul ne este sugrumat de atâtea îngrădiri externe, încât 
am ajuns de fapt o colonie exploatată de marea îinanţă și in- 
dustrie străină. Câteva reflexiuni statistice sunt dureros de con- 
cludente în această privinţă. 

Importul nostru a fost în 1930 de 23.044.163.000 Lei pentru 
713.881 tone. 


In anul 1931 de 15.746.395.000 Lei pentru 560.263 tone. 
In anul 1932 de 11.953.135.000 Lei pentru 449.913 tone; 


iar exportul nostru s'a cifrat: 
In anul 1930 la 28.522.028.000 Lei pentru 9.214.485 tone. 


In anul 1931 la 22.196.816.000 Lei pentru 10.047.000 tone. 
In anul 1932 la 16.654.563.000 Lei pentru 9.057.178 tone. 


Din ciirele de mai sus constatăm soldarea balanței comer- 
ciale cu aţtiv și anume: 


In anul 1930 plus 5.477.865.000 Lei. 
In anul 1931 plus 6.450.421.000 Lei. 
In anul 1932 plus 4.701.428.000 Lei. 

Aceasta este însă singura constatare îmbucurătoare. Adân- 
cirea comparativă a statisticei de mai sus documentează că, pe 
câtă vreme valoarea medie a măriurilor importate aproape sa 
menţinut la preţ, măriurile românești au scăzut catastrofal. lată 
coeficientele: 


In anul 1930 la import 29, la export 3,09. 
In anul 1931 , „ 28, i 12,2 
In anul 1932 , i 2 „1,83. 


Să se observe că în anul 1932 am primit pentru aceeași 
cantițate în tone de mărfuri exportate cu peste 10 miliarde mai 
puţin decât în anul 1930. Ori în anul 1930 criza economică 
ajunsese deja la plină destășurare. Pierderile avuţiei naţionale 
la export, socotite în raport cu preţurile produselor din anii 
1928/29 se urcă la peste 50 m liarde. 

In această prăbușire teribilă de valori, etalonul aur al leului 
stabilizat ne-a servit drept barometru, impunând economiei na- 
ționale o restrângere progresivă a volumului de afaceri. Bene- 
ficiul producţiei interne fiind integral absorbit de datoriile către 
străinătate, n'a rămas nimic ce să activeze viața economică, mai 
ales că Banca Naţională a observat o politică de credit cât se 
poate de rigidă și ma intervenit cu nimic să potențeze circulația 
fiduciară. Plafonul de emisiune a fost mult criticat și se impune 
ca, printr'o fugară comparație cu timpul dinainte de războiu, să 
se evidenţieze răul pricinuit. 

Circulaţia fiduciară a României la 1914 era de 480 milioane 
Lei egal cu aprox. 456 milioane franci elveţieni aur. Raportând 
valoarea aur de atunci la circulația fiduciară actuală de 23 
miliarde Lei, ajungem la un volum monetar de numai 700 mi 
lioane îranci elveţieni aur, deci un spor de abia 30%/, cu toate 
că, în comparaţie, suprafața teritorială și mai ales economică s'a 
mărit la de 2 şi jumătate ori. în urma întregirii naționale. 

In alte domenii ale vieții de stat s'a observat o evoluţie cu 
totul deosebită. Așa de pildă problema funcționarilor publici. 


La 1913 lucra în serviciile statului un contingent global de 
90.322 funcţionari, iar la sfârșitul anului 1931 numărul acestora 

a sporit la 247 087, retribuiţi cu impozanta sumă de 17.517.258.508 
Lei salarii. Ca să satisiaci unor necesități bugetivore atât de 
discrepante, este clar că o circulație fiduciară de 23 miliarde 
este complectamente insuficientă. 


La această situație disperată se mai adauge falimentul ban- 
car provocat de punerea în aplicare a legii conversiunii şi ten- 
dința accentuată de tezaurizare, cari au redus capacitatea circu- 
latorie a Leului la mai puțin de jumătate din volumul emisiunei. 
Mai grav. Criza generală de încredere a scos din uzanţă efectele 
de valoare substituente ale monedei, așa că schimbul bunurilor 
sucombă, dărâmând prețurile și anulând valorile cele mai solide. 
Incetul cu încetul ne-am apropiat de epoca unei complecte stag- 
nări economice, inană de ori-ce spirit de inițiativă şi fatală prin 
pauperizarea tuturor claselor sociale. 

E un moment de istorică orientare economică. 


Ne reîntoarcem în făgașele vechi ale capitalismului pur? 
Sau vom încerca să punem în aplicare norme evolutive în pro- 
cesul de schimb al bunurilor? 

Dezechilibrul mondial devine tot mai acut; de-o parte 
massele muncitorești fără prilej de muncă, de altă parte supra- 
îngrămădire de mărfuri ce nu pot fi desfăcute. La începutul 
anului 1933 numărul șomerilor din lume se cifra la aproximativ 
30 milioane muncitori, iar stocurile de mărfuri în surplus erau: 
grâu 16,1 milioane tone, zahăr 9,7 milioane tone, catea 1,6 mi- 
lioane tone, bumbac 2,4 milioane tone, petrol 486 milioane hecto- 
litri, ca să menţionăm numai cele mai principale produse. 

Se mai poate admite, în asemenea împrejurări, ca metodele 
capitalului privat să guverneze procesul de distribuţie și circu- 
laţie a bunurilor? 

Domeniul politic a ajuns, în pofida celui mai crâncen auto- 
ritarism al oligarhiei, mai repede la afirmarea voinței plurale în 
conducerea destinelor statului. Azi e un fenomen cu totul obicinuit, 
ca talente ascunse să fie ridicate din anonimat la cele mai înalte 
posturi de răspundere, putându-se de pildă un MacDonald — umil 
descendent dintro familie de rustici — perfect de bine incadra 
în cercul celor mai proeminente personalități din aristocrația 
engleză, spre binele țării sale. 

Tot astiel „solidarismul'“* taie cărări necunoscute până acum 
în labirintul atât de încurcat al dreptului privat, democratizând 
raporturile de drept în sânul aceluiași grup social. Faimoasa 
lucrare „Solidarite“ a lui Leon Bourgeois a determinat în ordinea 
juridică curente nouă, cari reuşesc din ce în ce mai mult să în- 
grădească individualismul exagerat, ocrotit de atâtea ori în de- 
trimentul colectivității. 

Aceeași prefacere structurală trebue să se manifeste și în 
domeniul economic, Este de neîngăduit ca statul să fie constrâns 
să renunţe la cea mai importantă atribuție a sa, de-a conduce 
cu propriile sale mijloace viața economică. Voința plurală nu 
mai poate fi exclusă ca până acuma din economia naţională; 
sistemul plutocrat cu privilegiile bancare, trebue modernizat în 
direcție etatistă, cu riscul ce întâmpină în mod logic ori-ce 
înoire, 

De curând, Banca Naţională anunță un program de întinse 
măsuri pentru restabi irea creditului compromis. 

In același timp statul, preocupat de problema degrevării 
datoriilor interne, procedează la operaţia cutezătoare de-a emite 
bonuri de impozite negociabile pe piață şi liberatorii față de 
stat. Este o primă evadare din rigorile puritanismului capitalist. 
Reforma vrea să fie un remediu de circumstanță și poate deter- 
mina o fericită ieșire din marasmul intolerabil în care ne aflăm. 
Nu este aci vorba de-o inflație deghizată, fiindcă statul a fost 
preocupat să-și fixeze posibilitatea de absorbire integrală a 
acestor bonuri de impozite, independent de Banca Naţională. 
Nu trebue pierdut nicicând din vedere că monopolul de emisiune, 
asigurat primului nostru institut, îl autoriză, să nu primească 
alte hârtii cu putere liberatorie decât bancnota proprie. Ori cir- 
culația unei monede de stat — refuzată de Banca Naţională — 
nu poate fi asigurată decât prin o desăvârșită putere de absor- 
bire din partea statului și la așa zisele bilete de impozite aceasta 
este garantată prin soldarea importantelor restanţe de impozite 
ale contribuabililor. 

Dela verificarea în bine sau în rău a acestei reforme în do- 
meniul circulației de bunuri depinde organizarea în viitor a unui 
circuit fiduciar propriu al statului. Reforma cu biletele de im- 
pozit se grefează pe ideea disciplinei sociale și se dispensează 

complectamente de criteriile unei acoperiri reale a hârtiilor va- 
lori emise. 

Ori elementele constitutive ale unei economii bazate pe 
disciplina socială, sunt munca recunoscută drept o funcţie socială; 
producţia pusă sub controlul strict al statului și mijlocul de 
schimb garantat de contribuția colectivă. 


In asemenea condițiuni, statul își poate 'impune moneda 
proprie în intern, fiindcă resorbirea emisiunilor se petrece în 
chip natural de-o parte prin cotizaţia după munca prestată, de 
altă parte prin maria produsă în cantități ilimitate prin meca- 
nizarea producţiei. Astfel, economia naţională devine parte in- 
tegrantă a puterii de stat, emancipându-se deplin din sfera de 
tutelă a imperialismului capitalist, 

O hartă a graiului! 
de Sever Pop — Emil Petrovici 


Harta alăturată a fost întocmită pe baza răspunsurilor primite 
ia două întrebări din chestionarele Atlasului Linguistic al Româ- 
niei. Prima întrebare, 361, din chestionarul anchetei S. Pop, a fost 
formulată astfel: cum numesc locuitorii satului mâna de la înche- 
ietura ei la vârful degetelor. Pentru a nu influința pe subiect, an- 
chetorul nu i-a spus cuvântul mână, ci a arătat, printr'un gest, 
această parte a ei. A doua întrebare, 2158, din chestionarul an- 
chetei E. Petrovici, a fost formulată astfel: cum numesc țăranii 
satului partea mânii de la umăr până la degete, deci braţul pro- 
priu zis. Pentru a nu influința pe țăranul care dădea răspunsurile, 
şi de data aceasta s'a arătat prin gest această parte a mânii. 

Răspunsurile primite de cei doi anchetori sânt trecute pe 
hartă dedesubt sau lângă numărul dat, pentru comoditate, Jocali- 
tăţii studiate.?) Pentru a distinge mai ușor localitățile studiate de 
E. Petrovici, am subliniat pe hartă numerele date acestor localități. 

Harta pe care o prezentăm reprezintă numai formele de 
plural. Pentru cele ale singularului, ar fi nevoie de o altă hartă. 
Chiar şi în felul acesta, harta noastră reprezintă de fapt două hărţi: 
una a noţiunii mână (de la încheietură la vârful degetelor) şi cea 
a noțiunii braț (de la umăr la degete). 

Examinând mai de aproape harta, ajungem la următoarele 
concluzii : 


1) Prezentul articol este o continuare a celui publicat, in această -re- 
visfă (nr. 2, 1933), de d. Sextil Pușcariu: /Flărfile Graiului, în care d-sa a 
vorbit, în general, despre Atlasul linguistic român. Aici schițăm, pe baza unei 
hărți, rezultatele ce se pot obține, mărginindu-ne numai la chestiuni generale, 
fără să insistăm asupra unor amănunte, interesante numai pentru specialişti. 

Reamintim că harta noastră este alcătuită cu materialul adunat numai 
din Provinciile nouă. Dacă ne gândim că vom avea pentru toată ţara noastră, 
din ancheta normală, peste 2000 de hărţi, iar din cea desvoltată peste 4000 
de hărţi, asemănătoare acesteia, atunci reiese, fără posibilitate de îndoială, 
importanța covârşitoare a acestei opere. 

2) Lista localităţilor studiate de cei doi anchetori se află la sfârşitul 
acestui articol. 

Din răspunsurile anchetei Pop (întrebarea mână) şi cele ale 
anchetei Petrovici (întrebarea braţ; la numerele subliniate) con- 
statăm că în Transilvania, Bucovina şi Basarabia, nu se face deo- 
sebire între mână și braț (latinescul manus şi brachium fran- 
țuzescul main şi bras), ci aceste amândouă părți se numesc mână. 
In foarte puţine localități din Transilvania (regiunea Brașovului, 
Făgăraşului, Devei etc.) s'a simţit nevoia de a se face o distincţie: 
mâna de la încheietură la vârful degetelor se numeşte /abă, brâncă, 
palmă etc., iar restul ei, până la umăr, mână. 

După ce ancheta desvoltată (Petrovici) va fi adunat răspun- 
surile din toate țara, vom putea spune că deosebirea mână-braț 
este numai literară, pe când graiul popular are numai termenul mână. 
Aceasta nu înseamnă că m'am înregistrat până acum şi cuvântul 
braț. Dimpotrivă, am notat multe expresii ca: a fineă, a strânge în 
brațe, un braţ de lemne etc. Dar prin procedeul chestionării indi- 
recte, prin gesturi am obținut, până acum, numai răspunsul mână 
sau brâncă, acolo unde mâna este numită astfel. Lipsa aceasta de di- 
stincție din partea graiului țărănesc pe noi nu ne mai surprinde, 
după cercetările făcute până acum. Sânt regiuni în care prin cu- 
vântul sprânceană se numeşte ceea ce numim noi, în limba lite- 
rară, geană şi invers. Tot astfel, sânt numeroase localităţile care nu 
au nici un cuvânt pentru a denumi pleoapa sau tâmpla corpului 
omenesc, sau chiar coapsa piciorului. In alte cazuri, graiul popular 
face distincţii care nu există în limba literară: se zice mă spăl pe 
cap cu săpun, dar mă lau pe cap cu leşie, unt etc. 

Spre surprinderea noastră, într'o însemnată regiune, al cărei 
centru este jud. Bihor mâna (deci şi braţul) se numeşte Brâncă. 
Dacă înconjurăm punctele în care se zice brâncă (pluralul brânci) 
cu o linie care să le separe de cele unde se zice mână (mânuri, 
mâni), atunci obținem o aşa zisă „arie“ anume „aria“ lui brâncă. 

Cum a ajuns însă brâncă să înlocuiască, în această regiune, 
cuvântul mână? ln latineşte branca însemna „laba unui animal 
feroce“. Probabil acest înţeles în mod ironic, s'a aplicat şi la de- 
numirea mânii omului, în expresii obişnuite şi astăzi: a da cuiva 
o brâncă; a merge în sau pe brânci despre copiii mici). Cuvântul 
brâncă s'a generalizat astfel şi asupra lui mână. Acest proces de 
întindere semantică este identic cu cel urmat chiar de cuvântul 
mână care la început, sa aplicat numai mânii de la încheietură 

la vârful degetelor, reuşind apoi să se generalizeze şi asupra sen- 
sului cuvântului braţ (dela umăr la încheietura mânii), prin mână 
înţelegându-se astăzi, popular, toată partea de la umăr până la 
vârful degetelor. In cazul altor cuvinte avem posibilitatea să re- 
cunoaștem cauza dispariției unui cuvânt și înlocuirea lui prin altul, 
de ex. cuvântul păcurar se întâlnește numai în regiunile unde 
acesta nu s'a întâlnit cu celălalt păcurar „vânzătorul de păcură“, 
In regiunile unde aceste două cuvinte se întâlnesc, unul din ele 
trebuie să dispară, pentru a evita omonimia, de aceea unde se 
zice păcurar celui care vinde păcură, pentru cel care păzeşte oile 
se zice cioban. In cazul lui brâncă n'avem deocamdată posibilitatea 
să găsim cauza pentru care a dispărut cuvântul mână și a fost 
înlocuit de brâncă. La rigoare, s'ar putea să presupunem că, pe 
când n între două vocale se rostea r (câre pt. câne; bire pt. bine), deci 
în epoca rotacismului, şi mânu (forma pe care o avem atestată) 
se rostea mâru, putând provoca astfel o omonimie supărătoare cu 
cuvântul măr. Explicaţia nu ne satisface pe deplin, fiindcă rota- 
cismul a existat și în Maramureş unde nu întâlnim astăzi pe brâncă 
în loc de mână. 

In Nordul "Transilvaniei şi într'o parte a Bucovinei, pluralul 
de la mână este mânuri. La sud de ariile brâncă şi mânuri în Sud- 
Estul Ardealului, avem aria mâni, iar în Banat şi Huniedoara avem 
o arie în care n din forma mâni este pronunțat muiat (palatalizat). 
Pe hartă este notat cu un n şi 0 linie verticală deasupra. 

In Basarabia şi într'o parte a Bucovinei avem o arie întinsă 
în care forma pluralului este mân. Această formă pare ciudată 
pentru simțul nostru de limbă. Ea este întrebuințată şi în restul 
Moldovei, ceea ce se va adeveri când vom studia și această parte 
a țării. Forma mân se întinde sporadic şi în Munţii Apuseni 
(punctele 98, 100, 102) şi lângă Târgu-Mureș (punctul 229). 

Pentru plural mai există şi formele mâne şi chiar mână. 

Cum se explică această bogăţie de forme de plural pentru 
cuvântul mână? 

Pe când strămoșii noştri vorbeau încă latineşte, pluralul dela 
singularul manus era tot manus (substantiv feminin de decli- 
narea IV-a). O formă ca manus trebuia, printr'o desvoltare lentă 
dealungul mai multor veacuri, să devină mân, întocmai cum 
panem a devenit pâne, paganus: păgân. Forma mân pentru sing. 

s'a păstrat în Basarabia, unde în mân înseamnă „în mână“. Forma 
mân* pentru plural, o vedem întinsă, pe harta alăturată, pe o arie 
considerabilă, cuprinzând Basarabia, Bucovina şi unele localităţi 
din Transilvania. In Munţii Apuseni, unde se pronunță şi astăzi, 
ca în multe alte părţi, u final etimologic (de ex. un lupu, un omu), 
se zice: omul are două mânu. Deci forma mânu care ni s'a părut 
atât de ciudată la început, este de fapt forma cea mai veche, cea 
mai apropiată de forma latinească manus. Această formă este 
atestată şi de textele noastre vechi din sec. XVI şi de cronicarii 
moldoveni. 

Insă mânu (sau mân), sing. și plural feminin, era o formă 
cu totul stingheră în limba română. Femininile noastre se termină, 
la singular, cele mai multe în -ă şi mai puţine în -e. Deci singu- 
larul mânu (sau mân) a trebuit să intre în marea categorie a te- 
mininelor în -ă, devenind astfel mână. La plural, forma veche 
mânu (sau mân) s'a menţinut mai mult, probabil fiindcă se vor- 
beşte mai des de o mână, decât de două. Insă și forma două mânu 
(sau două mân) s'a simţit destul de neobişnuită. Ea trebuia, ine- 
vitabil, să intre într'o categorie normală de plurale feminine. Ter- 
minația -uri se preta admirabil pentru pluralul lui mânu, din pri- 
cina asemănării fonetice, auditive, cu terminația veche -u. Astiel 
mânu devine mânuri. Această . categorisire gramaticală s'a putut 
întâmpla numai într'o arie unde -u final, etimologic, se mai păstra 
încă. De fapt aria lui mânuri, cu excepția unui mic sector. răsă- 
fitean (în care, probabil -u final a dispărut relativ mai târziu), 
coincide cu aria lui -u final, viu şi astăzi în graiul popular. 

In Basarabia, unde nu există nici o urmă de -u final, nu 
întâlnim niciodată pluralul mmânuri. Aici, ca şi în alte părţi ale țării, 
în care -u final etimologic a dispărut de timpuriu, pluralul lui 
mână a intrat în categoria cea mai numeroasă a pluralelor femi- 
nine, a celor cu terminațiunea în -i, devenind astfel mâni, 

Limba a încercat însă şi un plural în -e, deci mâne, atestat 
O singură dată, la punctul 278. E semnificativ că forma aceasta, 
mâne, o întâlnim numai la limita ariilor brânci şi mânuri. Ea a 
putut exista şi în interiorul ariei mâruri. Aici însă prin tendinţa 
de nivelare şi de expansiune a formei mânuri, care satisfăcea ad- 
mirabil diferența dintre un singular mână, plural mânu, forma de 
plural mâne a fost repede copleşită. La marginea unei arii, influ- 

ența nivelatoare este mai slabă, de aceea acolo se pot întâlni mai 
de grabă variante formale. 

Această constatare devine evidentă dacă examinăm limitele 
ariilor. Astfel, la limita dintre aria brânci şi mânuri, se întâlneşte forma 
mâni, la punctul 298; în punctele 227 și 229, la limita dintre 
ariile mânuri şi mâni, găsim păstrată forma mân; în sfârşit, forma 
mânu din Munţii Apuseni, se află la întâlnirea celor trei arii: 
brânci, mânuri Şi mâni. 

Informaţiile date de obiectele pe care le-am întrebat ne per- 
mit să susţinem că astăzi aria lui brâncă este în regres, faţă de 
aria lui mână; cu alte vorbe că în unele sate, în care s'a zis 
până acum brâncă, începe a se zice mână, cu excepţia bătrânilor 
care, rar, mai zic şi astăzi brâncă. Nu este departe deci vremea 
când cuvântul brâncă va fi dislocat de mână, care pătrunde prin 
şcoală, armată, jurnale etc., şi care nu expune ridicolului pe cel 
care-l întrebuințează (ca în cazul lui brâncă). 

O privire mai atentă, pe harta alăturată, în special asupra 
Basarabiei, ne demonstrează că pluralul mân este amenințat să fie 
înlocuit de forma nouă mâni, obişnuită în limba literară. Este in- 
teresant faptul că inovaţia nu pleacă dintr'un centru cultural, cum 
credem de obiceiu, ci ea apare ici şi colo, fără să formeze o arie. 
Cu timpul, de sigur aceşti crainici ai noului plural mâni, care se 
ivesc, modest, în diferite părți, vor împânzi toată Basarabia și 
vor scoate din circulație pe vechiul plural mân, 

Cel mai evident exemplu de această luptă latentă îl întâlnim 
în punctul 658 din Basarabia. Subiectul întrebat cum se zice la 
pluralul lui mână (după sistemul nostru de întrebare: cum le zici 
la acestea amândouă? — arătându-i-le), ezită la început (semnul 
E = ezită), dar totuşi comunică forma mână. Aceasta fiind iden- 
tică cu cea din singular, în subconştientul său, subiectul reacţio- 
nează împotriva ei. Rezultatul acestui raționament este al doilea 
răspuns: mân. Nici acesta nu-l satisface, fiindcă, potrivit celor 
spuse mai înainte, o formă de plural mân nu intra nici într'o ca- 
tegorie gramaticală, pe care o avem fiecare din noi, chiar și 
atunci când ne lipseşte școala. Salvarea o găsește subiectul în a 
treia formă: mâni, obișnuită în limba claselor culte. 

Ezitările acestea, notate cu scrupulozitate de anchetori, ne 
oglindesc frământările şi luptele — cu mai apropiaţi sau mai în- 

depărtaţi sorți de izbândă — prin care trec diferitele cuvinte şi 
forme din limbă, față de cele care pătrund tot mai mult în gra- 
iurile populare. — Materialul bogat ne-ar permite să ilustrăm fiecare 
din afirmaţiile noastre cu numeroase exemple. 

O hartă a graiului demonstrează, fără posibilitate de îndoială, 
că fiecare cuvânt își are o istorie a lui proprie, și că el urmează 
un drum sau altul prin determinarea unor factori hotărîtori, pe care, 
în multe cazuri, avem posibilitatea să-i recunoaștem prin cerce- 
tările noastre. 

* — % 

Oprindu-ne aici cu această sumară expunere a observaţiilor 
pe care le putem obținea din citirea unei hărţi a graiului, adăugăm 
numai următoarele considerente generale: 

Cercetările de geografie linguistică, făcute de specialişti, la 
faţa locului, prezintă o importanță şi o valoare incontestabilă. 

Graiurile noastre populare păstrează o comoară până acum 
insuficient cunoscută prin activitatea filologică, care nu s'a putut 
face decât pe baze de texte (acestea adesea normalizate și retușate 
de cel care le-a adunat) şi prin anchete reduse (şi acestea făcute 
după alte principii, decât cele urmate de noi). 

O bună parte din această comoară ne-am străduit s'o adu- 
năm prin cercetările de până acum. Materialul adunat de Sever 
Pop, din cele 164 sate cercetate este grupat pe 360.000 de îişe 
— scrise la fața locului, în modestele dar primitoarele case aie 
țăranilor noştri — care cuprind aproape un milion de forme dia- 
lectale. Cel adunat de Emil Petrovici cuprinde, pe lângă un număr 
însemnat de texte, aproape 400.000 forme dialectale, grupate pe 
un număr de peste 150.000 de fișe. Acesta va fi completat prin cel 
care se va aduna din Vechea "Țară şi de la Românii care trăiesc 
în afară de actualele hotare ale țării noastre. 

Acest material va da un însemnat avânt filologiei române, 
prin perspectiva unor orizonturi nouă de cercetare, interesante nu 
numai pentru limba noastră, ci și pentru celelalte limbi romanice. 

Dacă ne gândim că limba noastră ne servește pentru trecut 
şi ca document istoric atunci când, din vitregia vremilor, acesta 
ne lipseşte, și dacă nu pierdem din vedere faptul că timpul ma- 
cină şi face să dispară multe din preţioasele noastre cuvinte vechi, 

atunci Atlasul Linguistic al României va reprezenta cel mai scump 
muzeu al tezaorului lexical al limbei noastre, pentru realizarea 
căruia urmaşii vor fi recunoscători celui care l-a iniţiat. 


Cluj, Februarie, 1933. 


Localitățile anchetate de Sever Pop 
(din 10 Aprilie 1930—1 Octomvrie 1932). 


Jupalnic (Severin) 
Birzasca (Caraș) 
Cărbunari  » 
Borlovenii V (Caraș) 
Cornereva (Severin) 
Maidan (Caraş) 
Măru (Severin) 
Câlnic (Caraș) 
Ferendia (Timiş) 
Banloc i 

40/59  Checea rom. (Timiș) 
45/60  Bucovă! - 
51/107 Semlac (Arad) 
56/105 Arad, sub (Micălaca) 
59/33  Şimandul de S. (Arad) 
611110 Beliu (Bihor) 
63/108 Agrigiu (Arad) 
65/109 Almaş NA 

69/106 Șiștarovăț (Timiş) 
75/112 Răchita (Severin) 
77/64  Vermeș (Caraș) 
79/65 Jdioara (Severin) 


1/67 

5/63 

9/69 

12/71 
18/66 
24/70 
26/93 
28/63 
30/62 
35/61 


107/46 Veţel (Hunedaara) 
109/49 Orăștie 

112/47 Hunedoara (Zlaşti) 
116/92 Ştei (Hunedoara) 


„11848 Pui » 


112/22 Boiţa (Sibiiu) 

125/21 Sibiiu (Maăiereni) 
129/23 Aciliu (Sibiiu) 

131/25 Răhău (Alba) 

136|100 Micești, 

138199 Ciumbrudiu (Alba) 
140/25 Biia (Târnava-mică) 
144157 Mediaş 

148/96 Lechinţa (Mureș) 
150/95 Șoimuș (Târnava mică) 
156!58 Daneș (Târnava mare) 
158/86 Mihai Viteazu ., 
160/85 Ighişul rpm. ,, 
164/78 Fântâna ii 
166/83 Calbor (Făgăraș 
170/81 Streza Cârțișoara (Făgăraș) 
174/82 Breaza (Făgăraș) 


85/111 Lăpugiul de S(Hunedoara) 178/84 Şinca nouă „ 


87/113 Săvirşin (Arad) 
80/115 Câmp (Bihor) 

90/94  Prăvăleni (Hunedoara) 
93/89  Arieșeni (Turda) 
94/42 Avram lancu (Turda) 
96/38  Certege AR 
98/97 Sălciua dej. „ 
100/87 Mogoş (Alba) 

103/88 După Piatră (Huned.) 


180/75 Brașov (Șchei) 

186/77 Intorsura Buzăului (Braşov) 
190/80 Arini (Trei Scaune) 
200/76 Mărtănuş „ 

2141121 Păltiniş (Câmpulung) 
215/44 Șant (Năsăud) 
217[19 Porana-llvei — ,, 

218118 Mureşenii B. „ 


223/20 Șieuț » 


1. Primul nuinăr din parantez reprezintă numărul cartogratic, iar al 
doilea ordinea în care s'a anchetat, păstrându-se principiul de a se aduna 
materialul în zig-zag. În parantez este trecut judeţul, sau, la orașe, mahalaua 


în care s'a făcut ancheta. 

227/53 Stânceni (Mureş) 
229/54 Hodac i 

231/56 Lăureni FI 

243155 Râciu a 

247/41 Mociu (Cluj) 

249/98 Buru (Turda) 

251'39 Feleac (Cluj) 

255/7 Fundătura (Someș) 
257/51 Olpret i 

259/4  Corvinești (Năsăud) 
268/3 Năsăud 

266/50 Ciceu Giurgești (Someș) 
269/5  Tirlişua îi 
270/6 Vima Mare = 
273/10 Ciocmani (Sălaj) 
278/35 Supurul de jos. 

280/9  Moigrad PI 

283/8  Strimba Fă 

285 37 Bucium i 
289/43 Someșul cald Cluj 
290|102 Săcuiău 

295]104 Vad (Bihor) 

2981101 Cozniciu (Sălaj) 
302|103 Brusturi (Bihor) 
3051116 Ceica 
3081114 Meziad 
315/32 Ciumeghiu 
320/34 Nojorid și 
333/36 Pişcolt (Satu m.) 
335/31 Doba 3 

337/29 Asuajul de sus (Sălaj) 
339/30 Valea Vinului (Satu m.) 
341/14 Racşa Ri 
343:13 Cămirzana 

345/15 Moişeni 

347/2 leud (Maramureş) 
_348/1  Pătrova 
350/12 Budești 
351/40 Berbești / 
352/17 Apşa de jos (Cehoslov.) 
354/16 Iapa (Maramureș) 
355/28 Firiza de sus (Satu m.) 
357/27 Berinţa 

359/26 Lăpuş (Someș) 

360/45 Romuli (Năsăud) 


» 


» 


» 


" 


361/11 Borșa (Maram.) 
370/123 Pojorâta (Câmpulung) 
375/122 Vatra- Moldoviței (C-lung) 
378/124 Capu-Codrului = 
381/125 Şcheia (Suceava) 
385/119 Volovăţ (Rădăuţi) 
388/126 Straja (Rădăuţi) 
391/118 Ciudei (Storojineţ) 
392/120 Tereblecea-veche (Rădăuți) 
395/127 Broscăuţii-vechi (Storojin.) 
397/117 Cernăuţi (Roşa) 
398/164 Colincăuţi (Hotin) 
400/163 Tărăsăuţi  „ 

401/162 Larga i 

403/161 Clocuşna zi 

428/158 Hâjdieni (Bălţi) 
434154 Sângerei (Bălți) 
436/1160 Alădușita (Soroca) 
440/159 Plop 4 
4451156 Cosăuţi și 
451/157 Cuhureștii-de-sus 
454/141 Stroieşti (Kamka-Rusia) 
456/150 Cuizovea (Orhei) 
458/144 Jura (Balia, Rusia) 
461/153 Perisecina (Orhei) 
464/143 Butur (Tiraspol- Rusia) 
467/145 Ialoveni (Lăpușna) 
470/146 Chițcani (Tighina) 
447/142 Nezavertailovka (Tirasp.R) 
4830;149 Cașcalia (Tighina) 
486/147 Gura Galbenă (Tighina) 
4921152 Vorniceni (Lăpușna) 
498/151 Leuşeni (Orhei) 
502/155 Cornești (Bălţi) 

571/52 Corbu (Mureș) 

573/72  Bicazul Ard. (Ciuc) 
576/73  Voşlobeni ă 
57874  Ghimeş Făget 
631/132 Cociulia (Cahul) 
632/131 Goteşti » 

637/135 Cahul 

6451130 Aluatu -, 

647/139 Valea-Perji-v. (Tighina) 
652/148 Sadaclia i 
658/140 Frumuşica-veche ,, 

660/136 Gura-Roșşie (Cetat.- Albă) 680/128 Babele-Gl. Averescu (Ism,.) 


665/137 Satu-Nou i 691/129 Giurgiuleşti (Ismail) 
667/134 Borisoftca (Ismail) 772/79 Fundata (Braşov) 
669/138 Fașlâc (Cetatea-Albă)  831/90 Livezeni (Hunedoara) 
672/133 Ceamașir (Ismail) 835/91  Câmpu-lui Neag (Huned.) 


Localitățile anchetate de Emil Petrovici 
din 1930—1932. 


2/31  Pecenișca (Severin) 228/14 Toplița (Mureş) 

25/29 Carașova (Caraș)!) 250/33 Petreştii-de-jos (Turda) 
27/32  Glimboca (Severin) 260/2 Beclean (Someș) 

29/28  Secăşeni (Caraș) 272/3  Boiu-Mare (Someș) 
36/19  Ghilad (Timiș-Torontal) 279/4 Bocșa (Sălaj) 

37/27 Gad „ p. serbo-croat 284/8  Sânmihaiul- Almaș. (Cluj) 
48/30  Beşenova-v.,,  p. bulgar 316/13 Sânnicolaul-Român (Bihor) 
53/21 Pecica (Arad) 334/12 Moftinul-Mic (Sălaj) 
64/22 Ineu 346/5 Negrești (Satu-Mare). 
76/10  Chizătău ( Timiş- Torontal) 349/11 Groşi 

102/19 Feneș (Alba) 353/6 Bârsana (Maramureș) 
105/23 Dobra (Hunedoara). 362/17 Borșa 


130/16 Poiana-Sibiiului (Sibiiu)  365/25 Ciocăneșt: (Câmpulung) 
157/18 Vânători (Târnava-Mare) 386/26 Marginea (Rădăuți) 
172117 Arpaşul-de-Jos (Făgăraş) al Boian (Cernăuţi) 
182/15 Săcele (Brașov) 833/20 Petrila (Hunedoara) 
218/7  Prundul-Bârgăului (Năsăud) 


09, 


1) Punct serbo-croat. 

„Compania“ de comerţ levantin de odinioară a 
Brașovului în lumina nouelor documente publi- 
cate de D-l N. lorga!) 


de Aurel A. Mureşianu 


Susceptibilități de o anumită natură au făcut pe cercetătorii 
de până acum ai arhivelor Brașovului să ocolească, pe cât se 
poate, biserica Sf. Treimi din oraș, devenită încă din anul 1892, 
prin sentința „Curiei“ maghiare din Pesta, „naţional-grecească“, 
dupăce ea fusese mai bine de un veac „grecească“ numai în 
înțelesul cosmopolit al acestui cuvânt din vremurile dominaţiunii 
limbii grecești în viața culturală a neamului nostru atât de din- 
colo cât și de dincoace de Dunăre. Un veni, vidi, vici al D-lui 
N. lorga în calitate de prim-ministru al României ne-a deschis 
în sfârşit și lăzile ferecate ale cancelariei acestei biserici, care 
cuprind și resturile arhivei „Companiei“ de comerț oriental de 
odinioară a Brașovului. Cele aproape trei sute de documente 
românești și „câteva greceşti“ din care se compune volumul de 
față, aduc nu numai o întregire însemnată istoriei comerciale şi 
culturale a Braşovului, dar ele sunt şi o nouă, elocventă dovadă 
a rolului covârșitor al elementului românesc în viața comercială 
a Brașovului în ultimele două secole. 

Companiile comerciale dela Sibiu şi Brașov au fost înfiin- 
țate pe vremea domniei principelui ardelean Gheorghe Râkoczy | 
(1631—48) pentru ocrotirea comerțului însemnat de transit al 
mărfurilor orientale prin Ardeal, cu care se îndeletniceau repre- 
zentanții popoarelor creștine ale imperiului otoman. Deși 
se numeau în de obște companii „grecești“, ele au fost înfiin- 
țate şi susținute nu numai de Greci propriu ziși ci și de Bulgari, 
Sârbi și mai cu seamă de Macedoneni, în cea mai mare parte 
Aromâni grecizaţi. „Cea dintâi alegere (a „judelui“ și a „jura- 
ților“ Companiei) — scrie D-l lorga în întroducere — din la- 
nuar 1639 puse în fruntea Companiei abia create Greci, dar și 
Slavi, Macedoneni și Bulgari (p. VII). Precum o dovedesc docu- 
mentele de mai târziu, subt foarte multe nume la aparență gre- 
cești se ascundeau și mulți neguțători români din Principate, 
cari, fiind „sudiţi“ sau supuși turcești, se puteau și ei împărtăși 
de privilegiile Companiilor din Ardeal. Căci Companiile au fost 
creiate numai pentru neguțătorii „străini“ cari nu aveau locuință 





1) N. lorga. Acte româneşti și câteva greceşti din archivele 
Companiei de comerț oriental din Brașov. Vălenii-De-Munte, 1932; 
360--XLI p. preţul 120 Lei. 

stabilă pe teritoriul Ardealului sau al imperiului habsburgic și 
cărora nu li se îngădui mai târziu să locuiască pe aceste 
teriturii cu familiile lor decât cel mult 6 luni întrun an. De 
aceea nu trebue să ne mirăm de număru! însemnat și de impor- 
tanța comercianților din afară de Companie. Mai ales la Brașov, 
comerțul ajunse încă din prma jumătate a veacului al 18-lea 
în majoritate covârșitoare în mânile neguţătorilor sedentari. Așa 
de piidă întrun document inedit, găsit de noi în Arhiva Brașo- 
vului, Sașii se plâng în anul 1737 împăratului Carol VI că 
„Românii (die Walachen) au acaparat aproape întreg comerțul Bra- 
şovului (fasst alle Handlung an sich gezogen haben).!) In cunoscuta 
„tabelă“ statistică, întocmită de Magistratul Brașovului la anul 
1769, din porunca guvernatorului Ardealului, între cele aproape 
80 de case ale neguțătorilor sedentari, nu întâlnim aproape nici 
una cu nume veritabil grecesc. Insemnătatea Companiei în ne- 
goțul de import și export al Brașovului devine din ce în ce mai 
mică față de aceea a neguțătorilor autohtoni români, iar pe la 
începutul veacului trecut ea este aproape cu totul covârşită de 
aceştia din urmă. In memoriul adresat în 1850 de „Gremiul 
comerciai român din Brașov“ guvernului austriac, găsim urmă- 
toarele date statistice eclatante despre importul și exportul Bra- 
şovului din anii 1839—1843, în raport cu naționalitatea negu- 
storilor. 2) 


In aceşti 5 ani s'au importat: 


De neguțătorii români: mărfuri de  19.278,353 îunți. Taxe 5610 îl. 
» » greci m 2.649,650 „1242 
» » sași » » 16,132 » » 16 » 


Sa : 
Și sau exportat: 


De neguțătorii românii: mărturi de  13,504,911 funți. Taxe 856,386 îl. 
PE, » greci » » 228,144 » » 38,346 » 
» » sași » » 513,144 » p 3,370 n 


Este deci foarte ușor explicabil de ce rolul Companiei Bra- 
șovului, cel mai mare și important centru comercial al Transilva- 
niei, este chiar mai şters decât acela al Companiei surori din 
Sibiu, care avuse și cu Ţara „relații“ mai „frecvente“ și mai 
„importante“ (p. VI). Din lista celor ce erau pe la sfârșitul vea- 
cului al 18-lea „supt inștanţia cinstitei Companii“ a Braşovului, 
publicată de D. lorga la pag. 167 (Nr. 170), putem constata, fă- 


1) Arh. Braşovului, Acte necatalogate. 

2) Vezi memoriul original în limba germană iscălit de Apostol Eustatie 
Pop, lon Maiorescu, loan G. Ioan şi Dimitrie Teclu, publicat, dimpreună cu 
traducerea românească făcută de noi, în Cercetări privitoare la trecutul co- 
merțului românesc din Brașov de N. G. V. Gologan, București, 1928, p. 134. 

când analiza naţională a numelor cu ajutorul statisticei oficiale 
a Magistratului Brașovului din anul 1800 (Nr. 633/800 al Arhivei 
Braşovului), că din 40 de companişti și 11 văduve de ale com- 
paniștilor, 24 se declarară Români, 10 se declarară Bulgari și Sârbi, 
2 se declarară „Coţoviahi“, 14 se declarară „Greci de Maţidonia“ 
și numai 1 Grec. „Gheorghi Pop“ şi „Petru Manoli“ erau 
Români din Câmpina; „Cosma Dimitri“ era Român din Săliște; 
„Mihali Gheorgiu“ era Român din Vlașca; „Gheorghi Dima“, 
„Dimitri Şerban“ şi „Gheorghi Petr(ovici)“ erau Români din 
Brașov; „loader Dimitri“ era Român din Banat; „Petcu Vasiliu“ 
şi „Petru Gheorghiu“ erau Români din Craiova; „Mihail Papa 

imitriu“ și „lancu Gheorghiu“ erau „Coţovlahi“. „Românce“ de- 
clarate erau și văduvele „lani Ştefani“, „Tudor Miţa 4 „Gheorghi 
Carcalechi“, „Hagi loan Bobescu“, „Pană loan“, „Zamfir Marcu“, 
etc. etc. Cu toate acestea Compania se numia și acum „a Gre- 
cilor“, iar biserica cea nouă din Cetate zidită la 1787 „biserica 
Grecilor“. 


Limba grecească era în aceste timpuri limba internaţională 
a comerțului Europei sud-estice, așa precum fusese limba lati- 
nească secole întregi limba învățământului înalt al întregei Eu- 
rope culte apusene. Învățarea ei se impunea deci și Românilor 
comercianți, cari o întroduseră chiar şi în vechea școală a Bra- 
şovului de lângă biserica Si. Nicolae. Foarte important și carac- 
teristic din acest punct de vedere este actul românesc din 1806, 
publicat de D. lorga la pag. 189 (No. 201) în care citim: 


„Noi privileghiata greceasca Companie de Braşov facem ştire la cinstitu 
rânduit Comision în pricina popilor că noi.... ne și făgăduim ca să aducem 
dela Arhipelagos popi greci care să știe limba grecească și rumânească, ca 
lângă trebuincioasele slujbi rumânești să poată să învețe pe copii cei mai 
mici limba grecească spre folosința hranii lor, ca să nu rămâie numai în 
limba rumânească, cu care nu poate să se chivernisească după negustoria 
noastră care avem cu Țara Turcească, fiindcă noi cu limba grecească ne 
chivernisim, etc. etc,“, i 


Deși limba dominantă în corespondența comercială de 
atunci era limba grecească — Macedo-Românii nici nu știau să 
scrie și să citească decât grecește — totuşi vedem întrebuin- 
țându-se limba românească încă în primele acte ale Compa- 
niei publicate în acest volum (Nr. 4 din anul 1686). Mai mulţi 
„ihigoţători ot Cumpanie Brașovului“, împrumutând în anul 1689 
dela „jupăn Samoli boltașul ot Brașov” 800 de fiorini, „pentru 
Cumpanie“, încheie un act în limba românească (Nr. 8). In acest 
timp întâlnim, ceeace va fi mai rar cazul mai târziu, şi acte 
scrise sârbeşte. De pe la 1700 găsim două interesante socoteli 
românești (Nr. 25 și 26). Din primele decenii ale secolului al 
18-lea avem însă foarte puţine documente. Cauza principală a 

fost, fără îndoială, stagnarea comerțului de transit prin Ardeal 
din acest timp, provocată de concurența Companiei de Ostanda; 
închiderea graniței în decursul războaielor cu Turcii și în de- 
cursul războiului ruso-turcesc, izbucnit la 1736 ; groaznica epi- 
demie de ciumă din 1738— 39; apoi în genere " politica de în- 
grădire a comerțului cu Turcia urmată în acest timp cu tenaci- 
tate de guveraul din Viena. Cu atât mai bogat sunt însă repre- 
zentate ultimele decenii ale veacului al 18-lea. De un interes 
deosebit sunt mai cu seamă număroasele acte relative la con- 
flictele și neînțelegerile ivite între companiștii „streini* greco- 
mani şi între neguțătorii „greci“ şi români „osebiţi“ de Cum- 
panie, deveniți în urma edictului de concivilitate al împăratului 
Iosif |], „bulgheri“ sau cetățeni ai Brașovului. Numărul neguță- 
torilor „străini și români“ locuitori în Cetatea Braşovului crescu 
atât de mult în cât chiar şi boierii și negustorii din "Țară refu- 
giaţi la Braşov în răsmiriţa dela 1770, constatând că vechea 
capelă din Cetate a Companiei devenise mult prea mică, adu- 
nară și dăruiră o sumă însemnată pentru zidirea unei biserici 
mai mari (Seria II, Nr. 15). Intre aceștia era și negustorul bu- 
cureștean Hagi Panaiot Nicu (originar din lanina Macedoniei), 
care “figură mai târziu ca primul între ctitorii nouei biserici. In 
anul 1786 „cetătenii“ și marii neguțători necompaniști din Bra- 
șov-Cetate, „Dumitru Dima, Constandin Janli, Mihail Criștof şi 
Nicola Ştefani“, cer episcopului ortodox al Ardealului Ghedeon 
Nichitici autorizaţie pentru clădirea unei biserici în Cetate (Seria 
II, Nr. 12). Suma "'contribuită de dânșii şi de alți „țivişi“ sau ce- 
tățeni „greci“ și români, trecea peste 8000 de fiorini (lb. No. 16). 
Ei nu reușesc să obţină dela Magistrat şi guvern autorizația 
clădirii bisericei decât dovedind existenţa” unui număr suficient 
de parohieni pentru o astfel de biserică prin iscăliturile aproape 
a tuturor neguțătorilor români brașoveni cari aveau prăvălii în 
Cetate, cari cer însă, ca „biserica cea ce s'a face de nou“ să fie 
„numai filială la biserica lor cea veche“, Sf. Nicolae din Şchei 
(pag. 98). Se naște însă o mare ceartă între „cetăţeni“ şi com- 
paniști pe tema „titoratului“ nouei biserici. Compani ştii aha 
tind ca „să se dea pe seama lor această biserică“, fiindcă 
Braşov alţi neuniți nu ar fi care m'au biserică afară din Caine 
pania Grecilor.. din care pricini mai tare s'ar cuveni să se 
dea Companii Grecilor titoratu și supt numele ei să se ţie bi- 
serica“ (p. 99). Companiştii nu se învoiesc să desființeze ve- 
chea lor capelă din „Târgul Boilor“ decât cu aceas'ă condițiune 
şi episcopul Ghedeon Nichitici e nevoit să recurgă la forță 
închizând cap: la. Neputându-se însă împăca, cu toată inter- 
venţia directă a „Guberniului“ prin „groful Măria Sa Nemeș“ 
(p. 160), Compania „se roagă“ „la înnălțatul crăiesc gubernium 

ca să i se dea îndărăpt capela sa cea vechie cu toate uneltele 
care i s'o luat“ (p. 103). In „tocmeala împăciuirii“ din 1888 
(Seria II, Nr. 14), se căzuse de acord ca biserica cea nouă să 
fie administrată în comun, alegându-se câte 1 „gociman“ şi câte 
2 „epitropi“ atât din partea „bulgherilor“, cât și din partea Com- 
paniei. Intre anii 1796—1800, găsim între epitropii Companiei 
i pe Românii „Mihali Gheorghiu“ şi „lanco Gheorgiu (No. 172). 
ntre epitropi figurează şi un „Dumitru Nicolau“ al cărui nume 
adevărat era Dimitrie N. Cervenvodali, pe care „tabella“ dela 
1800 a Magistratului Braşovului îl arată ca fiind „Bulgar dela 
Cerna Vede (sic) din Bulgaria“ și care nu trebue confundat cu 
Românul Dumitru N. Nicolau din vechea și fruntașa familie bra- 
oveană ai cărei membri au stat tot timpul subt jurisdicțiunea 
agistratului Brașovului, nefăcând parte din Companie. 


(Sfârşitul în numărul viitor). 


Notă. Regretăm că, sosindu-ne articolul în cursul tipăririi revistei, nu-l 
putem da, din lipsă de spaţiu, în întregime, în acest număr. 
Red. Ţ. B. 

Scrisori vechi 


In arhiva familiară a d-lui Aurel A. Mureşianu se găsesc o 
serie de scrisori, jalbe etc. adresate lui Avram Iancu, care, chiar 
când sunt defectuoase, aduc, prin ceeace a rămas din ele, _infor- 
mații, uneori foarte preţioase, privitoare la anii 1849—1852. 

Le dăm cu modificările ortografice necesare, spre a înlesni ce- 
lirea lor. Cea de sub nr. IV e scrisă cu cirilice, restul cu litere latine. 


Ax. B. 


No. 86-—1849, Prefectura Leg. | primară 


Domnule Prefect 


Ți-am primit scrisoarea de ieri dto Abrud, — într'aceea și 
tu vei fi primit o altă scrisoare a mea şi vei mai ceti şi cea ce 
o scriseiu Buteanului. — Eu mă trăseiu până la Meteşd pentru că 
mă chemă V. Tribunul tău Musiescu la Gura Ursului ca să-i dau 
ajutoriu şi să putem lucra în unire. 

Frate. Circustările pentru noi sunt așa de critice cât numai 
două mijloace nesigure ne pot scăpa. Unul ruşinos şi nedemn de 
oameni ca noi, părăsirea Patriei, — altu o încordare a puterilor 
ca să adunăm 10—20.000 să-i împărțim în companii să dăm la 
tot (foaia ruptă) 300 feciori cari să-i (Restul lipseşte). 

Pe margine se poate descifra: 

Ungurii au în Aiud 50 de fecio(ri).... 
Barabanţi 800—1000—6 tunuri... 
aceştia îmblară eri pe la va..... 

cătră Orăștie 


Adresa: Dela Pref, Leg. 1 pr. 
„+... lui Domn 


Avram lancu 
Prefectu Aurariei Gemine 
„„.. până la 3 să fie în Abrud!) 





1) Scrisoarea e a lui Axenție Severu. 

II. 
No. 4..—849, 
Onorate Domn...... 

Dupăce D. Tribun al Zlatnei Petru (rupt) de multe date lasă 
opidul şi oamenii (rupt) neștiind încătrău s'au depărtat (rupt) de 
astăzi, venia la Magistrat (rupt) cu V. Tribunul de împreună, pro- 
vocând (rupt) să înştiințăm despre aceasta pe D. Prefect şi tot- 
odată să-l rugăm ca să-i demande zisului D. Tribun a se reîn- 
toarce la stațiunea sa, au să ne trimeată pre altul, sau să deie 
publicului voia a-şi alege de căpetenie pe unul ca acela carele 
precum în timpu! păcei aşa şi în primejdie să steie faţă cu oa- 
menii spre depărtarea (indescifrabil). 

Mai încolo avem onorifice a înștiința pre D. Prefect despre 
dechiaraţiunea D. V. Tribun, cumcă după ce D. Tribun l-au lăsat 
Singur, dânsul încă mulțămeşte de nu i se va ordena cineva spre 
ajutoriu, de nu va trămite D. Prefect câțiva pușcași cu treascurile 
cele duse de aici în sus, în jos spre a întări mai bine baricada 
dela Gura Ursului, în urmă cumcă pe seama lagărului trebuindu-i 
alimentare, cere bani din cassa oraşului spre a se cumpăra bu- 
cate de pre la mori sau unde se vor afla. La aceste precum și 
la cele mai alaltăeri trămise așteptând cât mai în grabă răspuns 
— suntem 


Zlatna 17 Martiu 1849. 
Magistratul Zlatnei 


(ss) Petru Cornea 
Jude Primariu 
(ss) Simeon Mihali 


Notariu 
Adresa : 
Magistratul Zlatnei 
Onoratului Domn Prefect 
Avram lancu . 
Abrud, Câmpeni 
Ex, of. Urgentissime sau unde va fi 
HI. 
No. 236-—849. 


Domnule Prefect 


Au venit la cunoştinţa acestei Magistraturi cumcă poronca 
dela Inaltul Gen. Comando din 5 lanuariu a. c. Nro. 83 lit(?) 

eşită şi de aci supt nru 55 publicată, prin care strâns se 
opreşte în toată Ţara fierberea vinarsului, încă până acum nu sar 
fi efeptuit pretutindenea. Domnia Ta eşti provocat ca poronca 
acestei Administraturi din 11 lanuarie a. c. nru 55 cu cea mai 
mare iuțeală şi scumpătate, tuturor subordinaţilor cu acel adaos 
să o publici că, dacă dela publicare(a) a doua oră acelei poronci, 
S'ar mai afla fierbători de vinars, 1* să se pedepsască cu 12 îl. 
mc. iar a doua oră găsindu-se iară cu 12 fl. cm. şi cu seque- 
strarea căldărei şi a tuturor uneltelor la acea ţinutoare precum şi 
a bucatelor spre fierberea vinarsului preadunate, iar despre pli- 
nirea (rupt) acestor atât Dta cât toate Căpeteniile (rupt) vor fi 
răspunzători, ţinându-vă totodată (rupt) a face despre a duoa pu- 
blicare re (rupt) Administratura Comitatului Albei de jos (rupt) 


Martiu 1849 
(ss) Josif Fin.... (rupt) 
Adresa : Magistratura Cotlui Albei de jos 
Prefect Avram lancu 
Ex offo Câmpeni 
IV. 


Cinstite Domnule Gheneral Avram lanc!) 
Nouă Milostiv Stăpân. 

Noi satul Blăjenilor tare ăți mulțămim, pentru cererea ce am 
cerut, nu prin scrisoare ci numai prin 2 oameni ce am trimis la 
Măria ta, numi(ţi) (rupt) Gavrilă şi Bibărţ lon. Ce să facem fiind 
(că)... (Dom)nul Butean şi cu toţii au fugit ia Abr(ud iar noi) am 
rămas în calea focului. Măria ta a (rupt)... pe Domnul (indesci- 
frabil) Gheorghe şi au venit (rupt)... sat, şi au îndreptat forpostu- 
rile, cum e (rupt)... Aşa acum a 2 oară în ghenunchi căzând 
la mila Măriei tale ne rugăm ca precum dintru întâi supt 
porunca Măriei tale ne-ai cuprins, aşa şi acum ne rugăm fiind noi 
în dunga focului să ne ajuţi să nu rămânem ca fii pierduţi, 
fiindcă dacă s'au dus D. Butean, au și pornit până la Valea Bra- 
dului.... (rupt) numai s'au dus acești 6 călăreți până la Zdrapţi (?) 
şi au spus că avem 4 tunuri şi logăr mult şi s'au înturnat înapoi. 
Așa acum asupra Paştilor ar (rupt) asupra noastră, sântem şi la 
Domnul Butean (rupt)... tori, dară şi acuma mai pre urmă. Ne 
(rugăm)... mila Măriei Tale ca să ne aripeşti supt a Măriei tale 


1) Desciirată de DI A. A. Mureșşianu, 

poruncă. De tot binele răm(mân) al Măriei tale. Obştea întreagă 
umiliţi sluj(itori) 
Așteptând mângăiere. 
Blăjeni, în 31 Martie 1849. 
Avram Ciocan, Paroh 
şi Notarăș Blăjănilor 
Adresa : Măriei Sale Domnului 
Gheneral Avram lanc. 
spre deșchidere 


V. 


Mult Onorate Domnule Prefect! 


Fii milostivi a-ți aduce aminte, că fiind D-nia ta la Ponorel 
unde şi noi Țiganii fiind adunaţi, şi jurând şi noi cu ceilalți cetă- 
țeni români, îu întrebare către Prea Onoratul D-nul Prefect că 
noi Țiganii de cine să ascultăm şi cine să ne ocârmuiască, la 
care Te-ai milostivit a răspunde că noi avem Vaivod şi orice i 
se va porunci la Vaivod prin Maior şi le va porunci Vaivodu să 
ascultăm de el. — Cu prilejul adunării acestii de pe urmă căpă- 
tând şi eu Tolan Şandor ca Vaivodul Țiganilor porunca dela 
D-nul Maior Balea (scris Balya) loann ca să string și eu Țigani 
şi cari vor fi harnici dintre ei să mergem şi noi cu cetățenii ro- 
mâni dimpreună să dăm ajutoriu asupra neascultătorilor ungari, 
am şi strins Ţiganii toți în Bistra şi după ce le-am spus porunca 
D-nului Maior, unul dintre ei cu numele Cula Puk care a venit 
astă toamnă de către Ţara Ungurească, sărind la mine dimpreună 
cu Simon Mihai şi Cula Mihai şi cu muierile lor m'or bătut şi 
pe mine şi pe tatăl meu, întrebându-mă cu a cui poruncă îi string 
pe ei la o slujbă ca aceasta, că acum solgăbirău şi spanu au 
picat şi de vreme (rupt) biraiele cele de varmegie au picat cu 
încă... Vaivod care... o duc de 14 ani şi... (restul lipseşte). 

Din adresă, a rămas: 

La Mult Onoratul Domn 
Prefect Avram lanku 
cu mare plecăciune. 


(Continuăm în nr. viitor). 

Partea literară. 


ISuse! 


Pe crinul fetei Tale se preling 
Insângerate lacrimi de durere — 
Sin sticla ochilor deschişi se sting 
Zvâcnirile vietii, care piere. 


Se uifă la isprava de călău 

Străjerii - acestor blestemate locuri — 
Si fariseii gloată'n jurul Tău 

Iți hohotesc sălbatice batjocuri. 


Ţi-ai pironit privirea țintă'n zări, 

Te vaeţi „Ii, Ili... sabachtana“ 

In clocotwndârjitei răzbunări 

Un singur suflet, care plânge — Mama. 


Ieri ai fost idolul unui popor 
Cengenunchia ștergând din cale-Ți tina — 
Azi ești cel mai nemernic trădător 

De lege, care-și ispăşeşte vina. 


Pe mâine crucea cruntei răstieniri — 
Golgotha suferințelor nespuse — 

Va fi simbolul vecinicei iubiri 

Ce Te-a reînviat din morți, — Isuse! 


Alexandru Ceuşianu 

Sbor de porumbei 


Deschisă-i pe masă o carte. — 
O ceată de albi porumbei 
Răsare sub ceruri, departe, 

Şi ochiul pornește cu ei. 


Ce goană nebună, ce goană! 
Pândește pe-aproape-un uliu ? 
Sau totul e numai o toană? 
— Văzduhul cât ţine-i pustiu. 


Sub bolta albastră de vară 
Șiragul de albi sburători 
Par fluturi cu aripi de ceară, 
Par mândre petale de flori. 


Petale curate de crini, 

Mai albe ca albul zăpezii, 
Un vifor le-a rupt din grădini 
Şi-acuma în toiul amiezii 


Le-aruncă c'o crudă plăcere 
Spre turnuri în sus, le ridică 
Spre culmi învelite'n tăcere, 
Dar iarăşi le lasă de pică, 


Le scade cu'ncetul avântul, 
Se clatină'n aer şi pier. — 
Eu nu ştiu, inghite pământul? 
Sau poate-și au cuibul în cer. 


Ecat, Pitiș 

Floarea sufletului 


E atâta floare - afară, 
Vraje, cântec şi lumină, 
Că întreagă lumea asta 
Mi se pare o grădină. 


lară sufletul, sărmanul, 
Fluturaş plăpând îmi pare 
Ce se sbuciumă, se pierde 
Prin grădina asta mare. 


Mii de flori frumoase-l chiamă, 
li deschide sânul firea, 

Insă floarea care-o caută 
Nu'nflorește nicăirea. 


Ecat. Pitiş” 

Anotimp 


Câte puţin cutează primăvara. 
Un liliac, de-o parte, timpuriu, 
S'a rușinat de graba lui — în gara, 
Cu zidul afumat, în care scriu. 


Inchide ochii 'n flori să nu mai vadă, 
Să nu mai afle nime ce-a făcut, 
Când trenurile albe de zăpadă 

In gară se opresc câte-un minut. 


Dumitru Olariu 


Moarte 


lată-te, deci, cu miruri uns trup între făclii, 

imbălsămat în taină spre treceren pământ; 
Şi ochii stinși alături — și-au fost odată vii 
Ca doi cocori albaștri — încremeniră, sfânt. 


Pe tine te vor duce între cântări, spre seară, 
Acoperit cu giulgiuri, bătut în cuie reci, 

Din toată viaţa asta. Și mâni ce desmierdară 
Și ochi ce-au fost odată, nu vor mai fi pe veci. 


Dumitru Olariu 


00, 
% 90 

Din stânga şi din dreapta 


48. 

Cu fața congestionată, cu pasul apăsat, întovărăşind cu gesturi 
de amenințare vorbe răstite şi năclăite 'n troaca vocabularului pe- 
riferiei dela Ciorani, subliniind pomenile şi făcliile mai groase cu 
câte-un scuipat repezit în neştire printre pietonii trotuarului, întor- 
când mereu capul înapoi, birjarul Niţă Papainogu aţintise privirile 
lumii asupră-şi. 

— Da ce-a păţit Niţă de-i aşa de nădușit şi cătrănit? — 
întreb eu, curios, pe un cunoscut care venia dinspre locul cu 
buclucul, 

— Ce să pățească? L-a văcăluit o fâricută Nae Tăbăcaru. 

— Cum, aşa tam-nesam ? 

— Aşi!... E vorba de sancţionarea unei brutalități mai vechi. 

Mai săptămânile trecute, Niţă pornise cu sania la piaţă, — 
începe cunoscutul să-mi deslușească „cazul“. — Mânând însă ne- 
buneşte, cum €e datina lui, i-a alunecat un cal şi-a căzut. Pus în 
picioare, nu i-a dat răgaz bietului animal nici să se scuture, să-şi 
vină n fire. S'a pus cu biciul pe el și dăi... și dăi... 

— De ce-l baţi, omule? — îl întreabă un trecător milos. 

— Să "nveţe minte! — îi răspunde Niţă, fără să-și întoarcă 
privirile *ncruntate spre cel care-l acostase cu "'ntrebarea. 

— Da nu-i el de vină daca lunecat.... 

— Ba oiu hi io. 

Și dăi din nou. Tremura carnea pe bietul cal. 

Nae 'Tăbăcaru era prin apropiere şi-a văzut scena. N'a in- 
tervenit însă. Ştia că orice intervenţie nu e numai de prisos, dar 
e curat uleiu pe foc. A tot pândit însă prilejul să-i vie odată Niţă'n 
furculiță. Azi, în fine, i s'a isbândit dorința. 

Niţă trecea ţanţoș pe trotuar. In dreptul porţii celeia însă, 
călcând greu pe marginea trotuarului deteriorat, alunecă şi cât îl 
ştii de mare, se repezi cu nasu ?n zăpadă. 

Nae l-a ochit şi, înainte de-a apuca să se ridice, două palme 
zdravene îmbujorară fălcile lui Niţă. 

— De ce dai mă? — Nae către el, fulgerându-l din ochi. 
In loc de răspuns, trosc-pleosc!... — alte două şi mai îndesate. 

Din gura "nspumată a lui Niţă țâșniră buluc: soare, stele, 
ceruri amestecate cu vii şi morţi. 

Alte trosnituri de pălmi. 

— Ce-ai avut să dai în mine, mă? — Niţă, dupăce se obien 
picioare. 

— Ca să 'nveți minte, să nu mai cazi altă dată!... — îi 
lămuri curiozitatea Nae, ştergându-şi palmele ca de-o murdărie. 
Abia la vorbele ăstea începu să se facă lumină în glăvățina lui 
Niţă. Dar cum Nae e mai voinic şi lumea care roise în jurul lor 
în loc să se scandalizeze de brutalitatea acestuia începu să zâm- 
bească, Niţă preferă să se distanțeze cât mai mult de lopeţile-pălmi 
ale lui Nae, ca să-şi poată descărca năduful din gușe dela adăpostul 
depărtării. 

Agresorul însă, în loc să fie luat cu huideo din partea spec- 
tatorilor care nu cunoşteau antecedenţele, după câteva lămuriri a 
înregistrat o recoltă de membri cum nu înregistrase niciodată 
până aci. 

— Ce membri? întreb eu. 

— Membri ai „Ligii pentru protecția animalelor“. 

— Nu "nţeleg. 

-— Cum nu "nţelegi? Nae e președintele acestei Ligi şi păl- 
mile pe care le-a administrat lui Niţă, i le-a administrat în această 
calitate, 

— Atunci stai bre !... 

— Da ce vreai? 

— Mă duc să-i strâng mâna şi să-i cer să mă treacă şi pe 
mine în condica membrilor Ligii. Cel puţin ştiu că în cazul acesta 
sprijinesc un preşedinte activ, nu un papă-lapte decorativ cu statute, 
regulamente, interminabile şedinţe şi vorbărie de prisos. 

+ 

După câteva zile întâmplarea îmi aduce din nou în cale pe 
acest cunoscut. 

—— Apropos de cazul lui Niţă birjarul cu Nae Tăbăcaru!... — 
mă "ntâmpină el, vesel. Tocmai acum a dat iar grămadă un cal 
de-al lui Niţă. 


— L-o îi snopit în bătăi, sărmanul — zic eu — ca să-și 
mai răzbune de cele pălmi ale lui Nae. 
— Ce să-l snopească!... Dimpotrivă. Când l-a văzut gră- 


madă, a sărit ca o minge de pe capră și dupăce i-a desprins 
trăgătorile, unde nu și-a 'ncolăcit brațul pe după gâtul dobito- 
cului şi, lipindu-și obrazul de îălcile lui, unde n'a 'nceput 

pe un ton rugător: Scoală drăguțu tatii, scoală!... Nu mă lăsa'n 
drum, dragu tatii!... 

— Şi?... 

— Dintr'o singură opinteală calul a fost în picioare. 

— Bravo Nae! 

— Să zici. 

— Păi dacă nu-i băga Nae minţile 'n cap, te gândești ce 
bice i-ar mai fi croit acum bietului dobitoc ?... 

— Bice 2... Codorâşti şi picioare "n flămânzeli!... 

O ideie năstrușnică mă făcu să râd. 

— De ce râzi? — mă *ntrebă cunoscutul. 

— Ştii la ce mă gândiam? — îi răspund eu. 

— Ştiu dacă mi-i spune. 

— Oare ce-ar fi dacă la alegerile viitoare l-am scoate de- 
putat pe Nae Tăbăcaru ? Poate răzbește s'ajungă președinte ori 
chestor al Camerei. Ce zici? 

— Minunată ideie. 

— Ba zău? 

— Parol. 

— Atunci să-i punem sapei coadă. 

— Incă "'ncepând de azi. 

— La revedere, 

— Doamne-ajută! 

49. 

In viermuiala de lume pistriță care-și plimbă oroarea de 
muncă pe toate bulevardele Capitalei, dar mai ales pe dinaintea 
cinematografelor din Bulev. Elisabeta, între multele figuri anonime 
bate la ochi o pereche de desperechiat. Ea, c'o ureche 'ntr'o pă- 
lăriuță-formă și cu cealaltă mijind dintr'un smoc de păr oxigenat, 
Co guriță al cărei foc-viu contrastează supărător cu obrajii te- 
tovaţi de moş Saturn, călcând în unghii și privind drăgăstos; el, 
năltuţ, bine prins în scoabele unei musculaturi cultivate, cu obraji 
însă de copil, cu „pufuşor pe botişor“. 

Ochii ei, neliniştiți parcă de gelozie, îi caută pe-ai lui, în 
vreme ce ai lui învăluie alte rotunzimi. 

La Cercul Militar, un nespălat, vârîndu-i în ochi marfa, își 
strigă lecţia: lame, lameee!. .. Lame-de-ras, lameee!... 6 lei bucata, 
4 la un pol... Lame-lameee!... 

E], enervat: Hai sictir! 

Ea: Ce-ai zis? 

EI: Da nu vede dobitocu că n'am ce rade; ce-și mai râde 
de mine? 

Nespălatul: Scuzaţi. N'am observat caveți mai mare nevoie 
de batiste. 

Când s'arepezit însă înfuriat, crăișorul spre el, nespălatul, ocrotit 
de învălmăşala din jur, răsări cu dinţii sclipitori pe celalalt trotuar. 

In colțul Căii Victoriei, un pezevenghiu ca de vre-o I4ani 
le recitează de pe vine: 

— Calde, caldeee!.. Calde-maro-caldeee!.. Calde, caideee !.. 
Calde-maro-calde!... 

Cu gândul la lamele de ras și la batiste, conașul n'aude 
însă clămpănitul tuciuriului negustor. 

La „Carpaţi“, un alt glas, de surpat, acopere pe cel rămas 
în urmă: 

— Ciocolată, ciocolată! Cu alune, lapte şi vanile! 5 lei bu- 
cata, 5 bucăţi la un pol. Reclama fabricii „Regina Maria“. 

Conașul tot surd. 

—  Vioreliliii!... Violetiliii!... lan te uită ce viorelili și 
zambililiii!... — îi ia ?n primire în colțul Universităţii o şerpoaică 
de faraoană. Şi cu ochii licurici în ochii tânărului cu morgă plic- 
tisită îi purta pe la nas buchețelele-i ademenitoare. 

Inainte de a avea însă răgazul s'o repeadă și pe asta, mâ- 
nușiţa de-alături îi strecoară spre guriţa cu putușor o bucată de 
ciocolată. El, dezarmat, luă buchețelul din mâna Ţigăncii și-l 
alipi de năsucul răsfrânt spre stele. 

Faraoana clipi din ochiul stâng semenei sale şi, dupăce-și 
văzu preţul viorelelor în palmă: 

— Să ai parte de conaș, duduie dragă!... 

Da conașul: Moş-to pă ghiață! 

De sub pălăriuță, glas de mironosiță: Scumpul mamii bibilic!.. 

In acelaș moment, claxonul unei mașini de lux se răsteşte 
scurt, asurzilor, la cineva. Prea tâ:ziu. 

Din huetul străzii, stiletul unui țipăt se 'nfige în șira spi- 
nării pietonilor. 

Trupul șubred al unui pensionar c'o pălărie multicoloră 
sprijinită în două urechi străvezii, traversându-şi ghiorăitul in- 
testinelor de pe-o parte a străzii pe cealaltă, izbit în coaste, se 
contracta în mijlocul drumului ca o râmă înjumătăţită! 

S. Tamba 

Dări de seamă 


Teodor Neș, directorul liceului „Em. Gojdu“ Tâlcul notelor 
în licee. Studiu. Oradea. Tip. Diecezană. 1933. Pg. 114. Format 
23/15 cm 


lată un director şcolar care nu 'nţelege să fie numai un 
distribuitor de pedepse. şi laude, înregistrator de acte și absențe 
etc., ci şi un atent observator al resorturilor psihice care acti- 
vează în viața școlară dându-i fizionomia pe care o are. 


Plecând dela legea hazardului, valabilă nu numai în lu- 
mea fizică și biologică ci și în cea a caracterelor mintale, a 
distribuirii inteligenţii, dl Neş își ia greaua sarcină de a găsi — 
cu toate dificultăţile pe care le întâmpină notarea justă a ele- 
vului, distribuirea “notelor fiind în funcție de un număr nelimitat 
de factori — posibilitatea stabilirii unor norme, a unui „talon 
normal“ de distribuție a notelor, în caz că se ţine seamă de 
anumite postulate. In abaterile concrete dela acest talon, auto- 
rul vede oglindită personalitatea didactică a profesorilor, pe cari 
îi grupează în 5 tipuri: 3 pure și 2 mixte (sever: benign sau 
malign; indulgent: cu nuanță de severitate benignă sau de in- 
dulgență excesivă). Rămâne, fireşte, cum ne-o mărturiseşte însuși 
autorul, „ca răspunsul să fie verificat cu temeiuri și date stati- 
stice nouă, neputându-se redacta definitiv, din pricina rezidării 
la temelia raționamentului — „ca piatra unghiulară dar labilă“ 
— a postulatului programelor analitice adecvate. „O problemă 
nerezolvită încă, programele analitice nefiind etalonate nicăiri 
după metode riguros științifice, nici încercate și stabilite pe 
vârste, pentru copiii normali din liceu“. 


Pentru adecvarea programelor la individualitatea elevilor, 
dl Neș dă câteva soluţii elementare, între cari e și școala dite- 
rențiată, care să dea posibilitatea îndrumării, fără. piedeci, a ele- 
vului „la secţiile ori categoriile de şcoli potrivite înctinărilor sale“. 

„În felul acesta, s'ar înlesni adaptarea elevului la programă 
şi apropierea programei de elev. Școala diferențiată va îngădui 
înflorirea nestingherită a potențialităţilor psihice cotiledonate în 
suțletul infantil și va permite desvoltarea lor până la limita 
superioară. Acesta ar fi un folos de netăgăduit pentru societate, 
în care fiecare și-ar putea desfășura maximul de energie, în loc 
să fie lăsat să se chircească în slujbe la care nimic nu-i îndri- 
tueşte, decât doar o diplomă dobândită din mila comisiunilor 
examinatoare și a unei organizaţii şcolare în plină fierbere“. 

„Tâlcui notelor în licee“, cu felul de a trata subiectul vă- 
deşte pe omul cu preocupări Ştiinţifice, care nu atacă problema 

înainte de a fi temeinic orientat în literatura ei, nici nu se aven- 
turează la afirmațiuni necântărite, nerumegate, nespriiinite pe 
realități, arătând, când e cazul, şi dificultățile formulării unor 
răspunsuri definitive la întrebările care se pun. 

Pe lângă aceste preocupări, studiul de față ne relevă încă 
și pe stilistul cu aleasă cultură literară. O singură mostră, luată 
la 'ntâmplare, ne dispensează de a pune noi nota sub astfel de 
înveşmântare a fondului: 

„O intersecţiune transversală a vieții mintale evolutive, 
produsă prin suspendarea timpului, ne arată un mozaic bine 
cunoscut din psihologia descriptivă: o năvălire tumultuoasă de 
percepții, imagini înviate din cripta memoriei și înfirate de aso- 
ciațiuni, cristale de noţiuni, rânduite în judecăţi, o pată de lu- 
mină proiectată de atenţiune, șuviţe de energii, țâșnite din fân- 
Aânile impulsiilor și ale instinctelor şi îngheţate înainte dea ne 
împinge spre fapte și totul scăldat în coloarea bengalică a unei 
stări emotive“. (pg. 5—6. Problema inteligenței). 

Ţinând oglinda realităților — surprinse de ochiul pătrun- 
zător al psihologului mereu atent la manifestările semenilor săi 
— înaintea deţinătorilor de catedre, studiul d-lui T. Neş dă de 
meditat fiecărui dascăl care zăboveşte asupra lui. Şi meditarea, 
mai ales când ajungi să te recunoști în vre-unul din tipurile 
rău famate, poate aduce îndreptarea. De aceea, lucrarea dlui Neş 
nu poate lipsi de pe masa nici unui profesor și, cu atât mai 
puțin de pe cea a diriguitorilor școalei. 

Cetind acest studiu mă încearcă însă şi o mâhnire: con- 
statarea anomaliei de a ști pe un bărbat de intelectualitatea di- 
rectorului liceului „Em. Gojdu“ dela Oradea condamnat de a îi 
controlat în activitatea sa adeseori de „superiori“ care ar trebui 
să-i fie elevi. Şi cu siguranță mulți din ei mar fi dintre cei 
mai buni. Pariem că dl Neş nu face politică. 

* 


„Onisifor Ghibu: „Basarabia în statistica Universităţii din 
lași”. Extras din „Arhiva pentru Ştiinţa și Reforma Socială“. 1932. 
Imprimeria Naţională. Pg. 26 

Cifrele d-lui profesor O. Ghibu relativ la primii 12 ani ai 
Basarabiei unite cu România (Cifre privitoare le originea, națio- 
nalit-tea, confesiunea şi specialitatea studenților înscrişi până 
la 1830 la Universitatea din capitala Moldovei), desvăluie, mai 
elocvent decât volume întregi de vorbărie, o situaţie adânc în- 
grijorătoare, care pretinde imperios o cât mai grabnică remediere. 

„Când ţi se strigă că la farmacie din 32 de inși 31, la 
medicină din 52 de inşi 35, la drept din 72 de inşi 67 sunt Evrei 

și că din 348 de studenţi basarabeni dela Facultatea de Litere 

și Filozofie niciunul n'a urmat Istoria Românilor, îţi dai seama 

că aci nu mai e vorba de un fenomen trecător, ci de o luptă 
sistematică, conştientă, pentru cucerirea supremaţiei intelectuale 

din partea unui element indezirabil. 

A ignora deci și mai departe primejdia care ne paşte vii- 
torul și a nu înlesni și sprijini, cu toate mijloacele, accesul 
la Universitate a elementului pe care se razimă prezentul și 
viitorul nostru, însemnează a renunţa la caracterul românesc al 
cărturărimii noastre de mâne. 

Diriguitorii destinelor Statului Român trebuie să ia aminte 
că refuzarea mijloacelor materiale, ca şi lipsa de îndrumare să- 
nătoasă a celor care ar putea să reabiliteze în drepturile sale 
elementul alcătuitor și susținător de stat la facultățile Univer- 
sității din laşi, e o crimă naţională. Şi România, care vrea să fie 
şi să rămână expresia nedesminţibilă a unei realităţi și nu a 
unei ficțiuni naţionale, nu va amnestia niciodată o astfel de 
crimă. B. 


* 


Nic. Nistor, s. rev. şcolar: „Spiru Haret“, conf. ţinută cu 
prilejul congresului Asoc. învăţătorilor din jud. Turda, la 18 
Dec. 1932. Tipogr. „Arieșul“ S. A. Turda. 


* 


Din cauza abundenței de material, despre reviste şi celelalte 
cărți primite la redacție, — în numărul viitor. 


Red. 


* 


Poșta Red. D-lui N. M. în B. Studiul d-lui A. A. Mure- 
şianu se va continua, din lipsă de spaţiu suficient, în nr-ul viitor. 

SPRIJINITORI pe anul 1933. 


Dr. Ciura Vas., notar public, Sighişoara Lei 40.— 
Dr. Colbazi Emil, med. primar de spital, Brașov „ 240.— 
Dr. Curta Eugen, medic-colonel, Tg-Mureş » 40.— 
“+ Gamber Lazăr, col. î. r., Orşova „40.— 
lonică loan, ing. dir. de fabrică, Brașov „  500.— 
Dr. med. Popa loan, fost primar, Sf. Gheorghe „ 100.— 
Schiopul losif, ataşat de presă, Berna  100.— 
Dr. Stoian Aurei, medic, Bran „ 80.— 
Ing. Stoicovici Vincențiu, Cernăuţi 40.— 
Dr. Ţeposu Emil, prof. univ. Cluj p 490.— 
Zernoveanu Nic., dir. „Soc. de cărb. Petroșani“ Buc. „, 500.— 


Aducem mulțumiri sprijinitorilor de mai sus ca și d-lor: 


Lt.-Col. inv. Vas. Zernoveanu, Brașov, pentru două abon. nouă. 
Aarel Florea, adm. fin. î. r., Brașov, pentru alte două abona- 


mente nouă. 


Dr. 1. Gherghel, prof. Cluj, pentru un abon. nou. 


LISTA ABONATILOR 
cari şi-au mai achitat abonamentul 


Până ia 1 Mai 1931. 
Puşcariu Ax., maior, Braşov. 

Până la 1 lulie 1931. 
Savu Nic., funcţ., Braşov. 

Până la 1 Sept. 1931. 
Dr. med. Neguş Gh., Râşnov. 

Până ia 1 lanuarie 1932. 
Dr. Gociman A. conf. la Acad. Com., 
Cluj. 
Până la 1 Mai 1932. 


Dr. med. Gogonea Axente, Zârnești. 
Primărta comunei Vama Buzăului. 


Până la 1 Ianuarie 1933. 
Academia de Agronomie, Cluj. 
Baboie Nic,, profesor, Braşov. 
Bârseanu Catinca, Sibiu. 
Dr. Curta Eugen. med. col., Tg.-Mureş. 
Enescu Vlad, jud. la Trib. Braşov. 
Iordache Vasile, secr. of. prot., Brașov. 
Mailath Gh., advocat, Brașov. 
Micudă Vas.; sub-rev. şcolar, Brașov. 
Petrașcu Tr., notar Vama, Buzău. 
Popp Rom,, pri-preş. al Curţii de Apel, 
raşov. 
Popa Lisseanu Gh., fost insp. gen. şc., 
Bucureşti. 


Popa “Teodor, căpitan, Braşov. 
Tiberiu loan, comerciant, Braşov. 
P. S. S. Triteanu Lucian, episcop, Roman. 
Vaida Mimi, Brașov. 

Până la 1 Martie 1933. 
Ghelase I. Ion, profesor, Huşi. 
Saiftu Eugen, preot-căpitan, Ploești. 

Până la 1 Mai 1933. 

Beleuţă Ilie, prof. Acad. teol., Sibiu. 
Gavrilescu N., cons. C. de Apel, Braşov. 
Lazăr Vas., inginer, Braşov. 
Literat Vas., profesor, Făgăraş. 
Mateescu N. C., profesor, R. Vâlcea. 
Oniţiu Florin, inginer, Reşiţa. 

Dr. Ţeposu Emil, prof. univ., Cluj. 
Până la 1 lulie 1933, 
Ardelea Radu, şef-contabil î. r., Braşov. 
Dr. Bornemisa Seb., fost deputat şi 

primar, Cluj. 
Dr. Curta Romul, advocat, Agnita. 
Giugtea Gh., prof. univ., Cluj. 

Până la 1 lanuarie 1934. 

P. S. S$. Dr. Bădescu Tr. 1., episcop, 

Caransebeş. 
Dr. Băran Coriolan, prefect, Timişoara. 
Biblioteca lic. „A. Vlaicu“, Orăştie, 
Boată Toma, advocat, Bucureşti, 

Bologa Emil, proprietar, Brașov. 
Brânduș Virginia, Sibiu. . 
Cartea Românească, Sucursala Cluj. 
Casa Cercuală, Braşov. 
Colceag Nic., proi. î. r., Satulung. 
Comaniciu lon, ing., cons. silvic, Bucu- 
reşti. , 
Direcţ. Șe. com. sup. de băeţi, Cluj. 
Direcţ. lic. „Petru Maior“, Gherla. 
Direcţ. Şc. com. sup. de băieți, Sibiu. 
Dr. med. Donat A., Brașov. 


Enescu Aurel, com., fost primar, Poiana 
Mărului. 

Dr. Lupaş Mih., medic, Sălişte. 

Munteanu lon, comerciant, Brașov. 

Dr. med. Murariu C,, fost senator, Lugoi. 

Nan Alexe, farmacist, Satu Mare. 

Dr. Nistor Pomp., medic primar al jud. 
Braşov. 

Oancea Nic., prof., Braşov. 

Pavel Petru, croitor, Braşov. 

Peligrad D., propr., Strejeştii de jos 
(Romanați). 

Dr. Popea N., insp. şef al Muncii, Braşov. 

Popovici Adrian, şef de serviciu Adm. 
fin., Sf. Gheorghe. 

Rebega [., dir. cont. Albina, Sibiu. 

Rectoratul Acad. teol., Arad. 


Savu Ilie, proprietar, Braşov. 
Schiopul Iosif, ataşat de presă, Berna. 
Dr. Stoica Traian, notar public, Dum- 
brăveni. 
Stoichiţa Oct., fost deputat, Braşov. 
Stoicovici Vinc., inginer, Cernăuţi. 
Tartescu I. loan, advocat, Brăila. 
Trif Grigorie, jud. la Trib. Braşov. 
Ușurelu AL., med.-vet. insp. gen., Brașov. 
Uzina de gaz aerian, Brașov. 
Zernoveanu Nic., dir. Soc. Petroşani, 
Bucureşti. 
Până la 1 Martie 1934, 
Dr. med. Alexandrescu-Pella Sofia, R. 
Sărat. 
Russu Gh., funcţ. B-ca Naţ., Călărași. 
Până la 1 Mai 1934. 
Aldea Gh., advocat, Mangalia. 
Dr. med. Popa loan, fost primar, St. 
Gheorghe. 
Se mai confirmă primirea sumelor 
restante dela d-nii: 
Bobancu Const., funcţionar, Brașov. 
Butnaru lancu, profesor, Brașov. 
Dr. med. Iancu lancu, Braşov. 
Popovici Vas., protopop, Oradea. 
Stinghe Teodor, şef-cont. al munic, 
Braşov. 


AȘA NUMIȚI „ABONAȚI“ Ă 
care preferă achitării abonamentului publicarea numelui lor aici. 
Preferinţa aceasta face de prisos comentarui nostru. 


Banca Parsimonia, Bran 

Boriceanu Al., fost primar, Teliu 
Butu loan, student, Satulung 

Clipa Gh., Cernăuţi (Str. Mărășești 4) 
Cocorandu M., ing., Urlaţi 


Cotta Solomon, prim-pretor, Gheorgheni 


Dr. med. Alex. Dobrescu, Brașov 
Fătuleţ Andreiu, com., Ploeşti 
Marcăs Alex., notar, Mărcuș 
Mânzat Gh., protopop, Dej 


Măâzgăreanu lon, funcţ., Braşov 
Leucă Petru, preot, Satulung 
Negoţ Iosif, primar, Intors. Buzău 
Odor Nicolae, prof., Turcheş 
Primăria comunei Teliu 
Runceanu G. loan, Sf. Gheorghe 


Teodorovici Pompei, funcț., Miercurea Ciuc ,, 53 
Toma Achim. funcț. C. Cerc., Sf. Gheorghe ,, fi 
Ţiţeiu Val, contabil fabr. de laminat, Braşov , i; 


restanță dela 1. V. 1931—1. 1. 1933 
1. V. 1930—1. XI. 1932 
1. V. 1930—1.XI. 1932 
1. XI. 1930—1. VII. 932 
1. V. 1931—1. 1. 1933 
1. V. 1930—1. VII. 932 
1. IX. 1929—1. V. 1931 
pe doi ani 

1. V. 1930—1.IIl.1933 
1. 1. 1932—1.111.1933 
(+ 10 nr-e de rev.). 
1. V. 1930—1. 1. 1933 
pe doi ani 


„ » » pp 


1! V.'1930—1.I1. 1933 
1. V. 1930-—1.VII.1932 
1. V. 1930—1.VIL-1932 
1. 
1. 


» » 
» » 
» » 
» Li 


V. 1930—1.VI1.1932 
V. 1930—1.Vil.1932 


(Continuare în nr. viitor). 


OBCU CLUJ 


E. MARVAN 





ȘT. O. IOSIF, la 33 de ani. 

Facsimil din „A fost odată“... 

ȘT. O. IOSIF," de sculptorul Dimitriu-Bârlad, 
în grădina prefecturii Hotin. 

